- LEV
- ←
- ۱۷
- →

۱۷
حيات ورن قاندير ۱ رب موسايا دانيشيب، ددي: ۲ “هارونلا اوغوللارينا و بوتون ائسرايئل اؤولادلارينا دِه: ربّئن امر اتدئيي بودور: ۳ «اگر ائسرايئل خالقيندان بئري دوشَرگه‌ده، يا دا دوشَرگه‌دن اِشئک، بئر اؤکوز، و يا بئر قوزو، و يا بئر کچي کَسسه ۴ و اونو حوضور چاديرينين گئرئشئنه، ربّئن خيمه‌سئنئن قاباغيندا ربّه بئر قوربان کئمي تقدئم اتمه‌سه، قان تؤکمکده موقَصّئر ساييلسين. بله آدام قان تؤکوب و گرک خالقي آراسيندان قووولسون. ۵ بو امره دلئل بودور کي، ائسرايئل اؤولادلاري چؤلده کسدئکلري قوربانلاريني، ربّئن حوضورونا، حوضور چاديرينين گئرئشئنه، کاهئنئن يانينا گتئرئب، ربّه باريش قوربانلاري اولاراق تقدئم اتسئنلر. ۶ کاهئن بله قوربانين قانيني حوضور چاديري گئرئشئنئن يانينداکي ربّئن قوربانگاهينا سَپسئن، پئيئني ده ربّئن خوشونا گلن عطئرلي تقدئم اولاراق توستوله‌دئب يانديرسين. ۷ ائسرايئل اؤولادلاري بئر داها ربّه خَيانت ادئب، کچي تئمثالينداکي ائبلئسلره قوربان کسمه‌سئنلر. بو، نسئلدن-نسله اونلار اوچون ابدی قايدا اولسون. ۸ بئر ده کي اونلارا دِه: ائسرايئل خالقيندان، و يا آرالاريندا ياشايان ياد اِللئلردن، کئم يانديرما قوربانيني، يا دا بئر قوربان کَسسه، ۹ و اونو ربّئن حوضورونا تقدئم اتمک اوچون حوضور چاديرينين گئرئشئنه قوربان گتئرمه‌سه، او آدام خالقي آراسيندان قووولسون. ۱۰ ائسرايئل خالقيندان، يا دا آرالارينيزدا ياشايان ياد اِللی‌لردن هر جور قاني يئيَن آدامدان من اوز دؤنده‌رئب، اونو خالقي آراسيندان قوواجاغام، ۱۱ چونکي هر مخلوقون حياتي اونون قانيندادير. من اونو حياتينيزين کفّاره‌سي اوچون قوربانگاهدا تقدئم اولونماغا تعيئن اتمئشم؛ چونکي حيات وردئيئنه گؤره کفّاره ادن قاندير. ۱۲ بونا گؤره ده من ائسرايئل اؤولادلارينا دمئشم: سئزدن هچ بئر کس، آرانيزدا ياشايان ياد‌اِلّي ده قان يمه‌سئن. ۱۳ ائسرايئل اؤولادلاريندان، يا دا آرالاريندا ياشايان ياد اِللی‌لردن هر کس، اگر يِيئله بئلن حيوان، يا دا قوش اوولايا، اونون قانيني يره آخيديب، تورپاقلا اؤرتسون. ۱۴ چونکي هر مخلوقا حيات ورن اونون قاني‌دير. بونا گؤره من ائسرايئل اؤولادلارينا ددئم کي، هچ بئر مخلوقون قانيني يِمه‌يئن. چونکي هر مخلوقا حيات ورن اونون قاني‌دير. اونو يئين هر کس خالقينين آراسيندان قووولسون. ۱۵ اؤلموش، و يا وحشي حيوان واسئطه‌سئله پارچالانيب اؤلَن حيواني يئين آدام، ائستر يرلي، ائستر ياداِلّي اولسون، گرک پالتاريني يوسون، سو ائله يويونسون، آخشاماجاق نجئس، سونرا تمئز ساييلسين. ۱۶ اگر بله آدام پالتاريني و بدنئني يوماسا، تقصئري اؤز بوينوندا اولاجاق.»”

- LEV
- ←
- ۱۷
- →

© 2008 Bible Society of Azerbaijan