- PSA
- ←
- ۱۴۰
- →

۱۴۰
۱ شر آداملاردان مني قورتار، يارب،
قدّار آدامدان مني حئفظ ات؛ ۲ اونلار اورکلرئنده پئسلئک دوشونورلر،
دائم موحارئبه اوچون ييغيليرلار. ۳ دئللرئني ائلان کئمي ائتئلدئرلر،
افعي زهري دوداقلارينين آلتيندا وار. سِلا ۴ پئس آداملارين الئندن مني حئفظ ات، يارب،
قدّار آدامدان مني ساخلا؛
اونلار قدملرئمي سوروشدورمه‌يه قصد ادئرلر. ۵ تکبّورلو آداملار منئم اوچون کمند و ائپلر سرئبلر،
يولون قيراغيندا تور سرئبلر،
منئم اوچون تله دوزه‌‌لدئبلر. سِلا ۶ ربّه ددئم:
“منئم تاريم سنسن؛
يالواريشلاريمين سسئنه قولاق آس، يارب.” ۷ يارب، پروردئگاريم، اي نئجاتيمين قووّتي،
موحارئبه گونونده منئم باشيمي سن اؤرتوبسن. ۸ يارب، پئس آدامين ائسته‌دئيئني يرئنه يتئرمه؛
پئس نئيّتلرئني مقصدئنه چاتديرما،
مبادا کئبرلَنسئن. سِلا ۹ قوي مني دؤوره‌له‌ينلرئن باشيني،
دوداقلاريندان تؤکولن پئسلئک اؤرتسون. ۱۰ قوي يانديريب-ياخان کؤز اونلارا تؤکولسون؛
درئن قويولارا آتيلسينلار،
اله کي، تکرار قالخا بئلمه‌سئنلر. ۱۱ قويما بؤهتان آتان آدام ير اوزونده برقرار اولسون،
قدّار آدامي يوخ اتمک اوچون
قوي پئسلئک اونو قووالاسين. ۱۲ بئلئرم کي، رب فاغير آدامين دادينا چاتاجاق،
يوخسوللارا عدالت گؤرسده‌جک. ۱۳ يقئن کي، صالح آداملار سنئن آدينا شوکور ادرلر؛
دوز آداملار سنئن حوضوروندا ساکئن اولارلار.

- PSA
- ←
- ۱۴۰
- →

© 2008 Bible Society of Azerbaijan