- EPH
- ←
- ۲
- →

۲
مسئحده دئري ۱
و سئز خاطالار و گوناهلارينيز ائچنده اؤلموشدونوز. ۲ بئر زامانلار اونلاردا بو دونيانين گدئشئنه گؤره رفتار اتدئنئز؛ هاوا ريئسئنئن قودرتئنه گؤره، يعني او روحا گؤره کي، ائندي ائطاعتسئزلئيئن اوغوللاريندا عمل ادئر. ۳ اونلارين آراسيندا بئر زامانلار بئز هاميميز دا جئسمئن شهوتلرئنده ياشاياراق، جئسمئن و فئکرئن هاوا-هوسلرئني يرئنه يتئرئب، اؤزگه​لر کئمي بئز ده طبئعتن قضبئن اؤولادلاري ائدئک. ۴ لاکئن مرحمتي بول اولان تاري، بئزي سودئيي بؤيوک محبّتئندن اؤتري، ۵ حتّا خاطالاريميز اوزوندن اؤلو اولدوغوموز حالدا دا، بئزه مسئحله برابر حيات وردي. سئز فيضله نئجات تاپيبسينيز. ۶ و اونونلا بئزي دئرئلدئب، مسئح عئسادا اونونلا بئزي سماوي يرلرده اوتورتدو. ۷ اِله کي، گله​جک عصرلرده اؤز فيضئنئن حدسئز دؤولتلئيئني مسئح عئسادا بئزه شفقتله گؤرسدسئن. ۸ چونکي سئز فيض واسئطه‌سئله ائمان يولو ائله نئجات تاپيبسينيز و بو سئزدن ديئل، تارينين عطاسي‌دير. ۹ عمل‌لردن ديئل کي، هچ کئم فخر اتمه‌سئن. ۱۰ چونکي بئز اونون صَنَتئيئک و مسئح عئسادا ياخشي عمل‌لر اوچون يارانديق. بو عمل‌لري تاري قاباقجادان حاضيرلادي کي، بئز اونلاردا رفتار ادک. ۱۱ بونا گؤره سئز جئسمن قيري‌​يهودي اولانلار کي، ائنسان اَلي ائله “ختنه اولموشلار” طرفئندن، “ختنه​سئزلر” چاغيريليرسينيز، خاطيرلايين کي، ۱۲ بئر زامانلار مسئحدن آيري، ائسرايئل هموطنلئيئندن اشئک و وعده​نئن عهدلرئنه قرئب ائدئنئز. هچ بئر اومئدئنئز يوخ ائدي و دونيادا تاريسيز ائدئنئز. ۱۳ آمّا ائندي مسئح عئسادا، سئز کي، بئر زامانلار اوزاق ائدئنئز، مسئحئن قاني سببي ائله ياخين اولدونوز. ۱۴ چونکي او اؤزو بئزئم باريشيميزدير کي، هر ائکئسئني بئر ادئب آيريليق دوواريني آراليقدان ييخدي. ۱۵ يعني اؤز جئسمئنده عداوتي، قايدالاردا احکاملارين شرئعتئني باطئل اتدي کي، باريش قوروب اؤزونده او ائکئدن تزه بئر ائنسان ياراتسين. ۱۶ و چارميخ واسئطه‌سئله هر ائکئسئني تک بئر بدنده تاري ائله باريشديرسين و اونونلا عداوتي اؤلدورسون. ۱۷ او گلدي و هم اوزاقدا اولان سئزلره، هم ده ياخيندا اولانلارا باريشي وعظ اتدي. ۱۸ چونکي اونون واسئطه‌سئله ائکئمئزين ده بئر روحدا آتانين حوضورونا يولوموز آچيقدير. ۱۹ دمه‌لي بوندان بله، سئز، نه يادسينيز، نه ده اجنبي. لاکئن موقدّسلرله برابر هموطن و تارينين عايئله​سئندنسئنئز. ۲۰ و حوارئلر و نبئلرئن بونؤوره​سي اوستونده بئنا اولوبسونوز کي، اونون بوجاق داشي مسئح عئسا اؤزودور. ۲۱ اوندا بوتون عئمارت هماهنگ دوزولوب، ربّه عاييد موقدّس بئر معبد اولماق اوچون بئنا اولور. ۲۲ و اوندا سئز ده بئرلئکده تئکئلئرسئنئز کي، تارينين روحن ساکئن اولدوغو بئر ير اولاسينيز.

- EPH
- ←
- ۲
- →

© 2008 Bible Society of Azerbaijan