- PSA
- ←
- ۱۴۶
- →

۱۴۶
۱ ربّه حمد ادئن!
ربّه حمد ات، اي جانيم. ۲ عؤمروم اولدوقجا ربّه حمد اده‌جيم؛
نه قدر وارام، تاريما پرستئش نغمه‌سي اوخوياجاغام. ۳ نه اعيانلارا توکّول ادئن،
نه ده قورتارا بئلمه‌ين ائنسان اؤولادينا. ۴ روحو اوندان آيريلار، تورپاغا دؤنر،
اله او گونده نئيّت اتدئکلري يوخ اولار. ۵ خوش او آدامين حالينا کي،
يعقوبون تاريسي اونون کؤمه‌يي‌دئر،
اومئدئني تاريسي ربّه باغلايير. ۶ او رب کي، گؤي و يري ياراتدي،
دهنز و اوندا اولانلارين هاميسيني.
او رب کي، ابده کئمي وفالي قالير. ۷ او رب کي، مظلوم آداملارا عدالت گؤرسه‌دئر،
آج آداملارا چؤرک ورئر.
رب اسئرلري آزاد ادئر، ۸ رب کورلارين گؤزلرئني آچير،
اَيئلمئش اولانلاري قالديرير.
رب صالح آداملاري سِوئر. ۹ رب قرئبلري حئفظ ادئر،
آتاسيز و دول آروادين الئندن توتور،
لاکئن پئس آدامين يولونو آلت-اوست ادئر. ۱۰ سنئن تارين رب، ابده کئمي، اي صحيون،
نسئلدن-نسله سلطنت اده‌جک.
ربّه حمد ادئن!

- PSA
- ←
- ۱۴۶
- →

© 2008 Bible Society of Azerbaijan