- GAL
- ←
- ۴
- →

۴
۱ ائندي بونو ديئرم کي، مادام کي، وارئث اوشاقدير، هر شيئن صاحئبي اولسا دا، قوللا هچ فرقي يوخدور. ۲ او، آتاسينين تعيئن اتدئيي واختا قدر، قيّوملارين و وکئللرئن اَلي آلتيندادير. ۳ اِله‌جه ده بئز، اوشاقلار ائکن دونيانين ائبتئدائي شيلرئنئن آلتيندا اسئر ائدئک. ۴ لاکئن زامان تامامينا چاتديقدا، تاري آرواددان دوغولموش و شرئعت آلتيندا دونيايا گلمئش اؤز اوغلونو گؤنده‌ردي کي، ۵ شرئعت آلتيندا اولانلاري ساتين آليب قورتارسين و بئز اوغوللوغا نايئل اولاق. ۶ و اوغوللار اولدوغونوز اوچون، تاري اؤز اوغلونون روحونو بئزئم اورکلرئمئزه گؤنده‌رئب کي، نئدا ادئر: “آبّا! آتا!” ۷ بونا گؤره، سئز آرتيق قول يوخ، اوغولسونوز. و اگر اوغولسونوز، تارينين واسئطه‌سئله وارئثسئنئز ده. ۸ لاکئن تاريني تانيماديغينيز زامان، اِله​لرئن قولو ائدئنئز کي، طبئعتن تاري ديئللر. ۹ آمّا ائندي کي، تاريني تاني‌ييرسينيز، يا دا داها دوغروسو تاري سئزي تاني‌يير، نجه اولور کي، گئنه ضعئف و دَيَرسئز ائبتئدائي شيلره قاييديرسينيز و اونلارين قولو اولماغا جان آتيرسينيز؟! ۱۰ گونلري، آيلاري، مؤوسوملري و ائللري رئعايت ادئرسئنئز. ۱۱ سئزئن اوچون قورخورام کي، مبادا سئزه عبث زحمت چکمئش اولام. ۱۲ سئزه يالواريرام، قارداشلار، منئم کئمي اولون. چونکي من ده سئزئن کئمي اولموشام. سئز منه هچ بئر حاقسيزليق اتمه‌يئبسئنئز. ۱۳ لاکئن بئلئرسئنئز کي، بدنئن ضعئفلئيي اوزوندن ائنجئلي ائلک دفه سئزه وعظ اتدئم. ۱۴ و بدنئمده اولان ائمتاحانا سئز حقارتله باخمادينيز، ردّ ده اتمه‌دئنئز. آمّا مني تارينين بئر مله‌يي کئمي قبول اتدئنئز، اله بئل کي، مسئح عئسانين اؤزونو قبول ادئرسئنئز. ۱۵ ائندي او سعادتئنئزه نه اولدو؟ چونکي سئزئن حاقّينيزدا شهادت ورئرم کي، اگر مومکون اولسايدي، گؤزلرئنئزي چيخارديب منه وِرَردئنئز. ۱۶ مگر حقئقتي سئزه ددئيئم اوچون دوشمنئنئز اولموشام؟ ۱۷ اونلار قيرتله سئزي آختاريرلار، لاکئن ياخشي نئيّتله يوخ. آنجاق سئزي آييرماق ائسته‌يئرلر کي، سئز اونلاري قيرتله آختاراسينيز. ۱۸ آنجاق من يانينيزدا اولاندا يوخ، ياخشي نئيّتله هر زامان قيرتلي اولماق ياخشي‌دير. ۱۹ اؤولادلاريم کي، مسئح سئزده شکئل تاپانا قدر تکرار دوغوم آغريسيني چکئرم، ۲۰ آرزو ادئردئم کي، ائندي يانينيزدا اولوب سؤزومون سسئني ديئشدئره‌يدئم. چونکي سئزئن حاقّينيزدا چاشيب قالميشام. ۲۱ منه ديئن، سئزلر کي، شرئعت آلتيندا اولماغي ائسته‌يئرسئنئز، مگر شرئعته قولاق آسميرسينيز؟ ۲۲ چونکي يازيليب، ائبراهئمئن ائکي اوغلو وار ائدي؛ بئري کنئز آرواددان و او بئرئسي آزاد آرواددان دوغولموشدو. ۲۳ لاکئن کنئز آرواددان دوغولان اوغول، جئسمه گؤره دوغولدو و آزاد آرواددان دوغولان اوغول وعده​يه گؤره. ۲۴ بو، تمثئلله دانيشماقدير، چونکي بو ائکي آرواد، ائکي عهددئرلر؛ بئري سئنا داغينداندير، قول اولاجاق اوشاقلار دوغور. او، هاجردئر. ۲۵ ائندي بو هاجر عرب بؤلگه​سئنده اولان سئنا داغي‌دير و اورشلئمئن ائندئکي واختينا بنزه‌يئر، چونکي او، اؤولادلاري​ ائله اسئرلئکده​دئر. ۲۶ آمّا يوخاريدا اولان اورشلئم آزاددير کي، بئزئم آناميزدير. ۲۷ چونکي يازيليب:
“اي سونسوز دوغمايان آرواد، سوئن!
اي دوغوم آغريسيني چکمه‌ين، جار چک و نئدا ات!
چونکي ترک ادئلمئش آروادين اؤولادلاري،
اَري اولان آروادين اؤولادلاريندان چوخدور.” ۲۸ و سئز، قارداشلار، ائسحاق کئمي وعده​نئن اؤولادلاريسينيز. ۲۹ آمّا نجه او زامان جئسمه گؤره دوغولان، موقدّس روحا گؤره دوغولانا عذاب ورئردي، ائندي ده بله​دئر. ۳۰ لاکئن موقدّس يازي نه ديئر؟
“کنئز آرواد و اونون اوغلونو قوو،
چونکي کنئز آروادين اوغلو،
آزاد آروادين اوغلو ائله وارئث اولماياجاق.” ۳۱ بونا گؤره، قارداشلار، بئز کنئز بئر آروادين يوخ، آزاد آروادين اؤولادلارييق.

- GAL
- ←
- ۴
- →

© 2008 Bible Society of Azerbaijan