- PSA
- ←
- ۹۲
- →

۹۲
۱ ربّه شوکور اتمک نه ياخشي‌دير،
اي اوجالاردا اولان،
سنئن آدينا پرستئش نغمه‌سي اوخوماق نه ياخشي‌دير. ۲ سحر واختي محبّتئني،
گجه‌لر وفادارليغيني، ۳ اون‌ سئملي سازلا، چنگله،
طنبورون نغمه‌سي ائله اعلان اتمک نه ياخشي‌دير. ۴ چونکي سن، يارب،
ائشلرئنله مني سوئندئرئبسن؛
سنئن اللرئنئن ائشئنه گؤره شادليقلا اوخويورام. ۵ يارب، سنئن ائشلرئن نه بؤيوکدور!
سنئن فئکئرلرئن نه درئن‌دئر! ۶ آخماق آدام بونو بئله بئلمز،
سفه آدام بونو آنلايا بئلمز؛ ۷ گرچي پئس آدام اوت کئمي بئتر،
بوتون يامانليق ادنلر گول کئمي آچيلارلار،
لاکئن اونلارين قدري ابدي هلاکتدئر. ۸ آمّا سن، يارب، ابده کئمي اوجاسان. ۹ يقئن کي، سنئن دوشمنلرئن، يارب،
يقئن کي، سنئن دوشمنلرئن محو اولاجاقلار؛
بوتون يامانليق ادنلر داغيلاجاقلار. ۱۰ آمّا سن بوينوزومو،
چؤل اؤکوزونون بوينوزو کئمي اوجالديبسان؛
باشيما تزه ياغي تؤکوبسن. ۱۱ گؤزلرئم دوشمنلرئمئن ييخيلماسيني گؤروب،
قولاقلاريم منئم ضئدّئمه چيخانلارين هلاکتئني اشئدئب. ۱۲ صادئق آدام خورما آغاجي کئمي گؤيه‌رَر،
لوبنانداکي سئدر آغاجي کئمي بؤيوير. ۱۳ اونلار ربّئن اوئنده اَکئلئب،
بئزئم تارينين صحنلرئنده گول آچار. ۱۴ قوجاليق زامانيندا حله ده مئيوه وِرَر؛
همئشه سولودور، همئشه ياشيل‌دير، ۱۵ بو اعلان ادئر: “رب دوغرودور،
منئم قايامدير،
اوندا ناحاقليق يوخدور.”

- PSA
- ←
- ۹۲
- →

© 2008 Bible Society of Azerbaijan