- NUM
- ←
- ۱۹
- →

۱۹
قيرميزي ائنَک و پاکلاما سويو ۱ سونرا رب موسا و هارونلا دانيشيب، اونلارا ددي: ۲ “بو، ربّئن امر اتدئيي قانونون قايداسي‌دير: ائسرايئل اؤولادلارينا ديئن کي، تمئز، عيبسئز و قيرميزي بئر ائنَک گتئرسئنلر کي، اونون بوينونا هچ واخت يوغ تاخيلماييب. ۳ اونو کاهئن اِلعازارا ورئن. ائنَک دوشَرگه‌نئن باييرينا چيخاريلسين و اونون قاباغيندا کسئلسئن. ۴ سونرا کاهئن اِلعازار بارماغي ائله اونون قانيندان گؤتوروب، قانين بئر آزيني حوضور چاديرينين قاباق طرفئنه طرف يدّي دفه سَپسئن. ۵ سونرا ائنَک اونون گؤزلري قاباغيندا يانديريلسين. دَرئسي، اَتي و قاني، باغيرساغي ائله بئرلئکده يانسين. ۶ کاهئن سئدر آغاجينين بوداغيني، مرجانکؤشک اوتونو و قيرميزي ائپي گؤتوروب يانديريلان ائنه‌يئن اوستونه آتسين. ۷ کاهئن پالتارلاريني يوسون، بدنئني سو ائله يوسون، سونرا دوشَرگه‌يه گئرسئن. لاکئن آخشاما قدر نجئس ساييلسين. ۸ ائنه‌يي يانديران آدام دا پالتارلاريني سو ائله يوسون، بدنئني ده سو ائله يوسون و آخشاما قدر نجئس ساييلسين. ۹ تمئز آدام ائنه‌يئن کولونو ييغيب دوشَرگه‌نئن باييريندا تمئز بئر يره قويسون و ائسرايئل اؤولادلارينين جاماعاتي گرک اونو پاکلاما سويو دوزلتمک اوچون ساخلاسين. بو، گوناهدان تمئزلَنمه‌دئر. ۱۰ ائنه‌يئن کولونو ييغان آدام پالتارلاريني يوسون و آخشاما قدر نجئس ساييلسين. بو، ائسرايئل اؤولادلاري اوچون و آرالاريندا ياشايان ياد اِللي اوچون ده ابدی بئر قايدادير. ۱۱ هانسي بئر ائنسان مِيئتئنه توخونان آدام يدّي گون نجئس اولاجاق. ۱۲ اوچونجو و يدّئنجی گون اؤزونو سو ائله پاکلاسين کي، تمئز اولسون؛ آمّا اگر اوچونجو و يدّئنجی گون اؤزونو پاکلاماسا، تمئز اولماياجاق. ۱۳ بئر اؤلويه، هر هانسي بئر ائنسان مِيئتئنه توخونان و اؤزونو تمئز اتمه‌يَن آدام ربّئن خيمه‌سئني نجئس اِدَر، او شخص ائسرايئلدن قووولسون. پاکلاما سويو اونون اوستونه سَپئلمه‌دئيي اوچون نجئس ساييلسين؛ اونون نجئسلئيي حله اوستونده قالير. ۱۴ چاديردا اؤلَن آدام اوچون قانون بله‌دئر: چاديرا گئرن و چاديردا اولان هر کس يدّي گون نجئس ساييلسين. ۱۵ ائپله باغلانميش قاپاغي اولمايان هر آچيق قاب نجئس ساييلسين. ۱۶ چؤلده قيلينجلا اؤلدورولموش اولانا، بئر اؤلويه و يا بئر ائنسان سومويونه، يا دا قبئره توخونان شخص يدّي گون نجئس ساييلسين. ۱۷ نجئس آدام اوچون يانميش گوناه قورباني کولوندن گؤتوروب، اونون اوستونه آخار سو تؤکون. ۱۸ پاک بئر آدام مرجانکؤشک اوتونو گؤتوروب، او سويا باتيرسين و چاديرين، بوتون قابلارين و اورادا اولانلارين اوستونه سَپسئن. سومويه، اؤلدورولَن آداما، مِيئته يا دا قبئره توخونان آدامين اوستونه ده سَپسئن. ۱۹ پاک آدام نجئس آدامين اوستونه اوچونجو گون و يدّئنجی گون سَپسئن؛ يدّئنجی گون نجئسلئکدن تمئز اولاجاق. او، پالتارلاريني يوسون، سو ائله يويونسون و آخشام تمئز ساييلسين. ۲۰ لاکئن نجئس اولوب اؤزونو تمئز اتمه‌يَن آدام جاماعات آراسيندان قووولسون، چونکي ربّئن موقدّس مکانيني نجئسله‌يئب؛ اونون اوستونه پاکلاما سويو سَپئلمه‌دئيي اوچون او نجئس ساييلسين. ۲۱ بو اونلارا ابدی قايدادير. پاکلاما سويي سَپَن آدام پالتارلاريني يوسون و پاکلاما سويونا توخونان آدام آخشاما قدر نجئس ساييلسين. ۲۲ نجئس آدامين توخوندوغو هر شي نجئس ساييلسين؛ او شيه توخونان آدام آخشاما قدر نجئس ساييلسين.”

- NUM
- ←
- ۱۹
- →

© 2008 Bible Society of Azerbaijan