- MRK
- ←
- ۶
- →

۶
۱ عئسا اورادان چيخيب، اؤز وطنئنه گلدي. شاگئردلري ده اونون دالينجا گتدئلر. ۲ سبّت گونو يتئشنده کنئسه​ده تعلئم ورمه‌يه باشلادي و اشئدنلردن چوخلاري حيرتده قاليب ديئردئلر: “بو آداما بو شيلر هارادان ورئلئب؟! بونا ورئلن بو حئکمت نه‌دئر؟! نجه بله مؤجوزه​لر ادئر؟! ۳ مگر بو آدام او دولگر ديئل، مريم اوغلو يعقوب، يوسا ، يهودا، و شمعونون قارداشي؟! مگر اونون باجيلاري بورادا آراميزدا ديئل‌لر؟!» و اوندان ائنجئدئلر. ۴ عئسا اونلارا ددي: “هچ پيغمبر هچ يرده حؤرمتسئز ديئل، مگر اؤز وطنئنده، قوحوملاري آراسيندا و اؤز اوئنده.” ۵ و اورادا هچ بئر مؤجوزه اِده بئلمه‌دي، آنجاق بئر نچه ناخوش آدامين اوستونه اَللرئني قويوب اونلارا شفا وردي. ۶ و او آداملارين ائمانسيزليغينا تعجّوب ادئردي و اطرافداکي کندلري گزئب، اونلاردا تعلئم ورئردي.
عئسا اون‌ائکي شاگئردئني گؤنده‌رئر
(متّا 10:‏5-‏15، لوقا 9:‏1-‏6) ۷ عئسا اون‌ائکي شاگئردي يانينا چاغيريب، اونلاري جوت-جوت گؤنده‌رمه‌يه باشلادي. و اونلارا ناپاک روحلاري قووماغا ائقتئدار وردي. ۸ عئسا اونلارا امر اتدي کي، يول اوچون اؤزلري​ ائله اَل​آغاجيندان باشقا هچ بئر شي گؤتورمه‌سئنلر؛ نه چؤرک، نه توربا، نه ده کمرلرئنده پول. ۹ اونلارا چاريق گيمکلرئني ددي، هم ده “بئر کؤينکدن آرتيق گيمه‌يئن.” ۱۰ عئسا اونلارا ددي: “هر يرده، هانسي اِوه گئرئرسئنئز، اورادان چيخانا کئمي اورادا قالين. ۱۱ هر يرده سئزي قبول اتمه‌دئلر و يا سئزه قولاق آسماديلار، اورادان چيخاندا آياقلارينيزين آلتينداکي توزو سئلکئن کي، اونلار اوچون شهادت اولسون.” ۱۲ اونلار گدئب آداملار آراسيندا اونلارين تؤوبه اتمکلرئني وعظ اتدئلر. ۱۳ چوخ ناپاک روحلاري آداملاردان قوودولار و ناخوش چوخ آداملاري ياغلا مسح ادئب، اونلارا شفا وردئلر.
تعمئد ورن يحيانين اؤلدورولمه‌سي
(متّا 14:‏1-‏12، لوقا 9:‏7-‏9) ۱۴ هئرود پادشاه دا بو باره​ده اشئتدي، چونکي عئسانين آدي مشهور اولموشدو. بعضئلر ديئردئلر: “بو آدام تعمئد ورن يحيادير کي اؤلولردن دئرئلئب. بونا گؤره ده، اوندان بله مؤجوزه​لي قودرتلر گؤرولور.” ۱۵ بعضئلري ده ديئردئلر: “او ائليادير.” لاکئن آيري آداملار ديئردئلر: “قدئم پيغمبرلردن بئري کئمي بئر پيغمبردئر.” ۱۶ آمّا هئرود بونو اشئدن زامان ددي: “بو، باشيني کسدئردئيئم يحيادير کي، اؤلولردن دئرئلئب.” ۱۷ چونکي هئرود اؤزو يحيانين توتولماسينا امر ادئب، اونو زئندانا سالميشدي. بو ائشي قارداشي فئلئپئن آروادي هئرودئياسدان اؤتري اِتمئشدي. چونکي هئرود اونونلا اِولنمئشدي ۱۸ و يحيا اونا ديئردي: “قارداشين آروادي ائله اِولنمک سنئن اوچون جائز ديئل.” ۱۹ هئرودئياس يحيايا کئن باغلاييب اونو اؤلدورمک ائسته‌يئردي، لاکئن بونو اِده بئلمئردي. ۲۰ چونکي هئرود يحيادان قورخوردو و اونون صالح و موقدّس بئر آدام اولدوغونو بئلئردي و اونو قورويوردو. هئرود يحيانين سؤزونو اشئدن زامان پرئشان اولوردو، آمّا گئنه ده اونون سؤزلرئنه شادليقلا قولاق آسيردي. ۲۱ موناسئب گون يتئشدي. هئرود، اؤزونون دوغوم گونو اوچون، اعيانلارينا، مئن باشيلارينا، و جلئلئن آدلي-سانلي آداملارينا ضئيافت ورئردي. ۲۲ هئرودئياسين قيزي ائچه‌ري گئرئب اوينادي و بو، هئرود و اونون قوناقلارينين خوشونا گلدي. هئرود قيزا ددي: “مندن نه ائستيه​سن، سنه وره‌جه‌يم.” ۲۳ و آند ائچئب قيزا ددي: “مندن نه ائستيه​سن، سنه وره​جه‌يم، حتّا پادشاهليغيمين ياريسيني دا بله.” ۲۴ قيز دا گدئب آناسيندان سوروشدو: “نه ائسته‌يئم؟” و آناسي اونا ددي: “تعمئد ورن يحيانين باشيني.” ۲۵ قيز او آندا تله‌سئک پادشاهين يانينا گدئب، اونا ددي: “ائسته‌يئرم تعمئد ورن يحيانين باشيني بئر سئني ائچئنده بو ساعات منه وره‌سن.” ۲۶ پادشاه چوخ پرت اولدو، لاکئن آند ائچدئيي اوچون، و اورادا اوتوران قوناقلار اوچون ائستَمه‌دي کي، قيزين ائسته‌دئيئني ردّ اتسئن. ۲۷ پادشاه آنَن جلاّد گؤنده‌رئب امر اتدي کي، يحيانين باشيني گتئرسئنلر. و جلاّد دا گدئب زئنداندا يحيانين باشيني کسدي. ۲۸ و اونو بئر سئني ائچئنه قويوب گتئردي و قيزا وردي. قيز دا يحيانين باشيني آناسينا وردي. ۲۹ يحيانين شاگئردلري بونو اشئدنده، گلئب اونون جسدئني آلديلار و قبئره قويدولار.
عئسا بش مئن نفري دويورور
(متّا 14:‏13-‏21، لوقا 9:‏10-‏17، يوحنّا 6:‏1-‏14) ۳۰ حوارئلر عئسانين يانينا ييغيليب، اتدئکلري و اؤيرتدئکلري هر شيي اونا نقل اتدئلر. ۳۱ عئسا اونلارا ددي: “گلئن تک-باشيميزا ساکئت بئر يره گدک و بئر آز دئنجه​لئن.” چونکي گلئب-گدن او قدر چوخ ائدي کي، يمک يمه‌يه بله مجاللاري يوخ ائدي. ۳۲ اونلار تک-باشلارينا قاييقلا ساکئت بئر يره گتدئلر. ۳۳ اونلارين گتدئکلرئني گؤرن چوخ آدام اونلاري تانيديلار و بوتون شهرلردن پئيادا اورايا قاچيب، اونلاردان قاباق اورايا چاتديلار و اونلارين يانينا گلدئلر. ۳۴ قاييقدان انن واخت، عئسا بؤيوک بئر جاماعات گؤردو و اونلارا يازيغي گلدي. چوبانسيز بئر قويون سوروسو کئمي ائدئلر. عئسا اونلارا چوخ شيلري تعلئم ورمه‌يه باشلادي. ۳۵ گوندن چوخ کچمئش اولدوغو اوچون، شاگئردلري عئسانين يانينا گلئب ددئلر: “بورا چؤللوکدور، واخت دا گج. ۳۶ بونلاري مورخّص ات کي، ياخينداکي کندلره و قصبه​لره گدئب، اؤزلري اوچون يمک آلسينلار.” ۳۷ آمّا عئسا اونلارا جاواب ورئب ددي: “اونلارا سئز يمک ورئن.” شاگئردلر اونا ددئلر: “آيا گدئب ائکي‌يوز دئنارليق چؤرک آليب، يمک اوچون اونلارا ورک؟!” ۳۸ عئسا اونلارا ددي: “گدئن گؤرون نچه چؤره‌يئنئز وار؟” اونلار گدئب باخديلار و اونا ددئلر: “بش چؤرک، ائکي باليق.” ۳۹ عئسا اونلارا بويوردو کي، آداملارين هاميسيني دسته-دسته ياشيل اوتلار اوستونده اوتورتسونلار. ۴۰ شاگئردلر آداملارين هاميسيني دسته-دسته، يوز-يوز، الّي-الّي، اوتورتدولار. ۴۱ عئسا بش چؤرک و ائکي باليغي گؤتوروب، گؤيه باخدي و برکت ورئب چؤرکلري بؤلدو و شاگئردلرئنه وردي کي، آداملارين قاباغينا قويسونلار. ائکي باليغي دا اونلارين هاميسينين آراسيندا پايلادي. ۴۲ اونلارين هاميسي ييئب دويدولار. ۴۳ شاگئردلر چؤرک و باليقدان آرتيق قالان تئکه​لردن اون‌ائکي سبد دولدوردولار. ۴۴ او چؤرکلردن يئين آداملارين ساييسي بش‌مئن کئشي اولاردي.
عئسا سو اوستونده يرئيئر
(متّا 14:‏22-‏33، يوحنّا 6:‏15-‏21) ۴۵ عئسا آنَن شاگئردلرئني قاييغا مئندئردي کي، اوندان قاباق دهنزئن او تايينا، بيت​صيدايا گتسئنلر و او اؤزو جاماعاتي مورخّص ادئردي. ۴۶ اونلاري يولا سالاندان سونرا دوعا اتمک اوچون داغا چيخدي. ۴۷ آخشام اولاندا قاييق دهنزئن اورتاسيندا ائدي و او، تک-باشينا، قورولوقدا. ۴۸ عئسا شاگئردلرئن زحمتله آوار چکدئکلرئني گؤردو، چونکي کولک اونلارين اوزونه ائدي. گجه​نئن دؤردونجو نؤوبه​لرئنه ياخين عئسا دهنزئن اوستونده يرئيه-يرئيه اونلارين يانينا گلدي و يانلاريندان کچمک ائسته‌دي. ۴۹ آمّا شاگئردلر اونون دهنز اوستونده يرئمه‌سئني گؤرنده، اونو بئر روح گومان ادئب باغيرديلار. ۵۰ چونکي اونلارين هاميسي اونو گؤروب، دهشته دوشموشدولر. عئسا آنَن اونلارلا دانيشيب، ددي: “اوره‌يئنئز اوزولمه‌سئن، منم. قورخمايين.” ۵۱ و قاييغا، اونلارين يانينا چيخدي. و يل ياتدي. اونلار ائچلرئنده چوخ تعجّوب اتدئلر، ۵۲ چونکي چؤرکلرئن مؤجوزه​سئني آنلاماميشديلار. اونلارين ذهئنلري کور اولموشدو. ۵۳ اونلار دهنزئن او تايينا کچئب، جِنئسارته گلدئلر و اورادا لنگر سالديلار. ۵۴ قاييقدان چيخاندا خالق آنَن اونو تانيدي. ۵۵ اونون هارادا اولدوغونو اشئدنلر. او وئلايتئن بوتون يرلرئندن قاچيب، ناخوشلاري يورغان-دؤشکلری ائله داشيديلار و اونون يانينا گتئرمه‌يه باشلاديلار. ۵۶ هر يره کي، گئرئردي؛ شهرلره، قصبه​لره، کندلره، ناخوشلاري ميدانلارا قويوردولار. و پالتارينين اَته‌يئنه توخونماق اوچون بله اونا يالواريرديلار و اونا توخونانلارين هاميسي صاغاليردي.

- MRK
- ←
- ۶
- →

© 2008 Bible Society of Azerbaijan