- 1KI
- ←
- ۲۲
- →

۲۲
يِهوشافاط، ائسرايئل پادشاهي اَخاب و پيغمبر مئکايا
(۲سال ۱۸: ۲- ۲۷) ۱ اوچ ائل کچدي. بو مودّتده اَراملا ائسرايئل آراسيندا موحارئبه گتمئردي. ۲ اوچونجو ائلده يهودا پادشاهي يِهوشافاط ائسرايئل پادشاهينين يانينا گلدي. ۳ ائسرايئل پادشاهي اعيانلارينا ددي: “آيا بئلئرسئنئز کي، راموت گئلعاد بئزئمدئر و بئز هچ نه اتمئرئک کی، اونو اَرام پادشاهينين اَلئندن گری آلاق؟” ۴ سونرا او، يِهوشافاطدان سوروشدو: “آيا سن منئمله بئرلئکده راموت گئلعادا گِدَرسن کی، اونلارلا شاواشاق؟” يِهوشافاط ائسرايئل پادشاهينا جاواب وردی: “منی اؤزون کئمي، خالقيمي خالقين کئمي، آتلاريمي آتلارين کئمي حساب ات.” ۵ يِهوشافاط گئنه ائسرايئل پادشاهينا ددي: “اوّلجه گؤرَک ربّئن سؤزو ندئر؟” ۶ ائسرايئل پادشاهي دؤرد يوزه قدر پيغمبري ييغدي و اونلاردان سوروشدو: “ووروشماق اوچون راموت گئلعادا گدئم يا گتمه‌يئم؟» اونلار ددئلر: “گت، رب اونو پادشاها تسلئم اده‌جک.” ۷ يِهوشافاط سوروشدو: “بورادا اولانلاردان باشقا، ربّئن بئر پيغمبري يوخدور کي، اوندان سوروشاق؟” ۸ ائسرايئل پادشاهي يِهوشافاطا ددي: “ربدن سوروشماق اوچون بئر نفر ده وار: يئملا اوغلو مئکايا. آنجاق منئم اوندان زَهلَم گدئر، چونکي ياخشيليغيما يوخ، پئسلئيئمه پيغمبرلئک ادئر.” يِهوشافاط ددي: “قوي پادشاه بله دِمه‌سئن.” ۹ ائسرايئل پادشاهي بئر ساراي خئدمتچئسئني چاغيريب ددي: “تِز يئملا اوغلو مئکاياني بورايا گتئر.” ۱۰ ائسرايئل پادشاهي و يهودا پادشاهي يِهوشافاط سامئره دروازاسينين گئره‌جيئنده‌کي خرمن يرئنده، شاهليق لئباسي گِيمئش حالدا، هر بئري اؤز تختئنده اوتورموشدو و بوتون پيغمبرلر اونلارين قاباغيندا پيغمبرلئک ادئردئلر. ۱۱ کِنَعَنا اوغلو صئدقئيا اؤزونه دمئر بوينوزلار دوزَلدئب ددي: “رب بله ديئر: «اَراملي‌لاري قيريب قورتارانا قدر، اونلاري بونلارلا بوينوزلاياجاقسان.»” ۱۲ بوتون پيغمبرلر ده پيغمبرلئک ادئب ديئردئلر: “راموت- گئلعادا گت، قالئب گله‌جکسن، چونکي رب اونو پادشاها تسلئم اده‌جک.” ۱۳ او قاصئد کي، مئکاياني چاغيرماق اوچون گتمئشدي، اونونلا دانيشيب اونا ددي: “باخ، پيغمبرلر پادشاها بئرلئکده خوش سؤزلر ديئرلر. قوي سنئن سؤزون ده اونلاردان بئرئنئن سؤزو کئمي اولسون و خوش دانيش.” ۱۴ مئکايا ددي: “وار اولان ربّه آند اولسون کي، رب منه نه دِسه، اونو دئيه‌جيم.” ۱۵ او، پادشاهين يانينا گلدئکده پادشاه اونا ددي: “مئکايا، ووروشماق اوچون راموت گئلعادا گِدَک، يوخسا گتمه‌يک؟” مئکايا اونا ددي: “گت، قاليب گله‌جکسن، رب اونو پادشاها تسلئم اده‌جک.” ۱۶ پادشاه اونا ددي: “سنه نچه دفه گرک آند ائچدئرئم کي، منه ربّئن آديندا حقئقتدن باشقا بئر شي دِمَيه‌سن؟” ۱۷ مئکايا ددي: “من گؤردوم کی، بوتون ائسرايئللی‌لر داغلار اوستونده، چوباني اولمايان سورو کئمي سَپَله‌نئبلر. رب ددي: «اونلارين آغاسي يوخدور. قوي هر بئري سالامات اؤز اِوئنه قاييتسين.»” ۱۸ ائسرايئل پادشاهي يِهوشافاطا ددي: “مگر سنه دِمه‌دئم کي، او منئم ياخشيليغيما يوخ، پئسلئيئمه پيغمبرلئک اده‌جک؟” ۱۹ مئکايا ددي: “او واخت ربّئن سؤزونو اشئت. من ربّی گؤردوم کي، اؤز تختئنده اوتوروب و بوتون گؤيلر قوشونو اونون ساغيندا و سولوندا دوروبلار. ۲۰ رب سوروشدو: «اَخابي کئم توولاياجاق کي، راموت- گئلعادا گدئب هلاک اولسون؟» بئري اله ددی، او بئري بله. ۲۱ او واخت بئر روح ائره‌لي گلئب ربّئن قاباغيندا داياندي و ددي: «من اونو توولايارام.» رب اونا ددي: «نجه؟» ۲۲ او جاواب وردی: «من گدئب بوتون پيغمبرلرئن آغزيندا يالانچي بئر روح اولارام.» رب ددي: «سن اونو توولاياجاقسان و بونو باجاريرسان، گت و بله ات.» ۲۳ بس ائندي، باخ، رب سنئن بوتون بو پيغمبرلرئنئن آغزينا يالانچي بئر روح قويوب. رب سنئن باشينا بلا گتئرمه‌يي اعلان ادئب.” ۲۴ او واخت کِنَعَنا اوغلو صئدقئيا ياخينلاشدي و مئکايانين ياناغينا ووروب سوروشدو: “ربّئن روحو مندن سنه نجه کچدي کي، سنه دانيشسين؟” ۲۵ مئکايا جاواب وردی: “باخ، سن بونو او گون گؤره‌جکسن کي، گئزلَنمک اوچون ائچَري اوتاغا گئرئرسن.” ۲۶ ائسرايئل پادشاهي امر اتدي: “مئکاياني گؤتورون، اونو شهر ريئسي آمونون و پادشاهين اوغلو يوآشين يانينا گؤندرئن. ۲۷ اونلارا ديئن کي، پادشاه بله ديئر: «بو آدامي زئندانا آتين و من سالامات قاييدانا قدر اونا آنجاق او قدر چؤرک و سو ورئن کي، اؤلمه‌سئن.»” ۲۸ مئکايا ددي: “اگر سن سالامات قاييداسان، رب منئم واسئطَمله دانيشماييبدير.” سونرا ددي: “ای جاماعات، هامينيز اشئدئن!”
اَخابين اؤلومو
(۲سال. ۱۸: ۲۸- ۳۴) ۲۹ ائسرايئل پادشاهي و يهودا پادشاهي يِهوشافاط راموت-گئلعادين ضئدّئنه گتدئلر. ۳۰ ائسرايئل پادشاهي يِهوشافاطا ددي: “من قئيافه‌مي دَيئشئب دؤيوشه گئره‌جيم، لاکئن سن اؤز شاهليق پالتاريني گِي.” بلجه ائسرايئل پادشاهي قئيافه‌سئني دَيئشئب دؤيوشه گئردي. ۳۱ اَرام پادشاهي اؤز دؤيوش عارابالارينين اوتوز ائکي باشچيسينا امر ادئب دمئشدي: “نه کئچئکله، نه ده بؤيوکله ووروشون، فقط ائسرايئل پادشاهي ائله دؤيوشه گئرئن.” ۳۲ دؤيوش عارابالارينين باشچيلاري يِهوشافاطي گؤرنده ددئلر: “يقئن ائسرايئل پادشاهي بودور.” دؤنوب اونونلا ووروشماغا گتدئلر. او واخت يِهوشافاط چيغيردي. ۳۳ دؤيوش عارابالارينين باشچيلاري اونون ائسرايئل پادشاهي اولماديغيني گؤرنده دالينجا گتمه‌يئب گری قاييتديلار. ۳۴ بئر آدام نئشان آلمادان کامان چکئب ائسرايئل پادشاهيني زئرِ‌هئنئن بئرلَشدئيي يردن ووردو. پادشاه عاراباچيسينا ددي: “دؤندَر و منی دؤيوشدن چيخارت، چونکي آغير يارالانميشام.” ۳۵ او گون دؤيوش قيزيشدي. پادشاه اؤز دؤيوش عاراباسيندا اَراملي‌لارين قاباغيندا داياندي و آخشام او اؤلدو. دؤيوش عاراباسي اونون ياراسينين قانينا بولاشدي. ۳۶ گونش باتماقدا ائکن اوردوگاهين ائچئنده جار چکئلدي: “هر کس اؤز شهرئنه! هر کس اؤز اؤلکه‌سئنه!” ۳۷ بلجه پادشاه اؤلدو و اونو سامئره‌يه گتئرئب اورادا باسديرديلار. ۳۸ عاراباني سامئره حوووضونون سويوندا يودولار، و ربّئن ددئيي سؤزونه گؤره، ائتلر اونون قانيني يالاديلار. بو حوووضدا فاحئشه‌لر يويوناردي. ۳۹ اَخابين قالان ائشلري و اونون اتدئيي هر شي، فئل دئشئندن بَزه‌دئيي ساراي و تئکدئيي بوتون شهرلر باره‌ده مگر ائسرايئل پادشاهلارينين سالنامه‌لر کئتابيندا يازيلماييبدير؟ ۴۰ بلجه اَخاب اؤلوب آتالاري ائله ياتدي و يرئنه اوغلو اَخَزيا پادشاه اولدو.
يهودا پادشاهي يِهوشافاط
(۲سال. ۲۰: ۳۱- ۲۱: ۱) ۴۱ ائسرايئل پادشاهي اَخابين پادشاهليغينين دؤردونجو ائلئنده، آسا اوغلو يِهوشافاط يهودا اوستونده پادشاهليق اتدي. ۴۲ يِهوشافاط، پادشاه اولدوغو واخت، اوتوز بش ياشيندا ائدي. او، اورشلئمده ائيئرمي بش ائل پادشاهليق اتدي. آناسينين آدي شئلخي قيزي عَزوبا ائدي. ۴۳ او، آتاسي آسانين يولو ائله گتدي و اوندان آزماييب ربّئن گؤزونده دوز اولان ائشلر اتدي. آنجاق پرستئشگاهلار آرادان قالديريلمادي و خالق حله ده بو پرستئشگاهلاردا قوربان گتئرئب بوخور يانديريردي. ۴۴ يِهوشافاط ائسرايئل پادشاهي ائله صولح ائچئنده ياشادي. ۴۵ يِهوشافاطين قالان ائشلري، اونون گؤرستدئيي قووّت و نجه دؤيوشدويو باره‌ده مگر يهودا پادشاهلارينين سالنامه‌لر کئتابيندا يازيلماييبدير؟ ۴۶ او، کئشی فاحئشه‌لری کی، آتاسي آسانين زامانيندان قالميشدي، اؤلکه‌دن قوودو. ۴۷ اِدومدا پادشاه يوخ ائدي، بئر جانئشئن اورادا حؤکمرانليق ادئردي. ۴۸ يِهوشافاط تَرشئش گَمئلري دوزلتدي کي، قيزيل دالينجا اوفئره گتسئنلر. آمّا گده بئلمه‌دئلر، چونکي گَمئلر عِصيون‌گِبِرده سيندي. ۴۹ او واخت اَخاب اوغلو اَخَزيا يِهوشافاطا ددي: “قوي گَمئلرده سنئن آداملارينلا بئرلئکده، منئم آداملاريم دا گتسئنلر.” لاکئن يِهوشافاط راضي اولمادي. ۵۰ يِهوشافاط اؤلوب آتالاري ائله ياتدي و آتاسي داوودون شهرئنده، آتالارين يانيندا باسديريلدي. اونون يرئنه اوغلو يِهورام پادشاه اولدو.
ائسرايئل پادشاهي اَخَزيا ۵۱ يهودا پادشاهي يِهوشافاطين پادشاهليغينين اون يدّئنجی ائلئنده، اَخاب اوغلو اَخَزيا سامئره‌ده ائسرايئل اوستونده پادشاه اولدو. او، ائکي ائل ائسرايئل اوستونده پادشاهليق اتدي. ۵۲ اَخَزيا ربّئن گؤزونده پئس اولان ائشلر اتدي، آتا-آناسينين و ائسرايئله گوناه اتدئرمئش نِباط اوغلو يَروبعامين يولو ائله گتدي. ۵۳ اَخَزيا، آتاسينين اتدئيي کئمي، بَعَله قوللوق و اونا پرستئش اتدي و ائسرايئلئن تاريسي ربّی قضبلَندئردي.

- 1KI
- ←
- ۲۲
- →

© 2008 Bible Society of Azerbaijan