- JOB
- ←
- ۱۳
- →

۱۳
۱ باخ، گؤزوم بونون هاميسيني گؤروب، قولاقلاريم بونو اشئدئب و آنلاييب دا. ۲ سئزئن بئلدئيئنئزي من ده بئلئرم. سئزدن هچ اَسکئک ده ديئلم. ۳ لاکئن ائسته‌يئرم قادئري-موطلقله دانيشيم، تاري ائله داعوالاشيم. ۴ آمّا سئز يالان دوزورسونوز، هامينيز دا دَيَرسئز حکئملرسئنئز. ۵ کاشکي سئز کامئل ساکئت قالسايدينيز؛ اوندا حئکمتلي گؤرونَردئنئز! ۶ ائندي بحثئمي بئر اشئدئن، دئلئمئن ائدّئعاسينا ياخشي قولاق آسين. ۷ مگر تاري اوچون حاقسيز سؤزلر دانيشاجاقسينيز؟ مگر اونون اوچون يالان دئيه‌جکسئنئز؟ ۸ مگر اونون طرفئني توتاجاقسينيز؟ اونون داعواسيني مگر سئز اده‌جکسئنئز؟ ۹ اگر سئزي تَفتئش اتسه، ياخشي اولار؟ ائنساني آلداتديغينيز کئمي، مگر اونو دا آلداداجاقسينيز؟ ۱۰ اگر اونون طرفئني گئزلي توتاسينيز، البتّه کي، سئزي تنبه اِدَر. ۱۱ مگر اونون شؤوکتي سئزي واهئمه‌يه سالمير؟ دهشتي مگر اوستونوزه دوشمور؟ ۱۲ فئکرئنئزده‌ ساخلاديقلارينيز کول قدر دَيَرسئزدئر، مودافئعه‌لرئنئز پالچيغا دَيمَز. ۱۳ ساکئت قالين کي، بئر دانيشيم، اوندان سونرا قوي باشيما نه گلئر، گلسئن. ۱۴ نه اوچون اَتئمي دئشئمه، جانيمي دا اَلئمه آليم؟ ۱۵ منی اؤلدورسه ده، اونا اومئد باغلاياجاغام. آمّا گئنه ده يوللاريمدان اؤتري اونون حوضوروندا دئفاع اده‌جيم. ۱۶ اصلئنده بو منئم نئجاتيم اولاجاق، چونکي تارييا ائنانمايان بئر آدام اونون حوضورونا گلمز. ۱۷ سؤزومه دئقّتله قولاق آسين، قوي اعلان اتدئکلرئم قولاقلارينيزي دولدورسون. ۱۸ باخين، موحاکئمه‌يه حاضيرلاميشام، حاقلي چيخاجاغيمي دا بئلئرم. ۱۹ کئم منئمله داعوايا دوراجاق؟ چونکي او واخت ساکئت اولوب اؤله‌رم. ۲۰ آنجاق بو ائکي شيي لوطف ات، اوندا سنئن اوزوندن گئزلَنمه‌رم. ۲۱ اَلئني اوستومدن گؤتور، و قويما کي، سنئن دهشتئن منی قورخوتسون. ۲۲ او زامان چاغير، جاواب وره‌رم؛ يا دا من دانيشيم، سونرا سن جاواب ور. ۲۳ خاطالاريم و گوناهلاريم نه قدردئر؟ منه عوصيانيمي و گوناهيمي بئلدئر. ۲۴ نئيه اوزونو گئزله‌دئرسن، منی دوشمنئن ساييرسان؟ ۲۵ مگر يِلئن قوپارتديغي يارپاغي قورخوداجاقسان؟ مگر قورو سامان چؤپونو قووالاياجاقسان؟ ۲۶ چونکي منئم ضئدّئمه آجي شيلر يازيرسان، جاوانليغيمين خاطالاريني منه مئراث ورئرسن. ۲۷ آياقلاريما کونده وورورسان، بوتون يوللاريما گؤز قويورسان، قدملرئمه حدّ تعيئن ادئرسن. ۲۸ اونا گؤره چوروموش بئر شي کئمي تلف اولورام، گووه يِمئش پالتار کئمي‌يم.

- JOB
- ←
- ۱۳
- →

© 2008 Bible Society of Azerbaijan