- GEN
- ←
- ۲۶
- →

۲۶
ائسحاق و اَبئمِلِک ۱ ائبراهئمئن ياشاديغي گونلرده اولان آجليقدان ساوايي، اؤلکه‌ده داها بئر آجليق اولدو. بونا گؤره ائسحاق گِرارا، فئلئسطلی‌لرئن پادشاهي اَبئمِلِکئن يانينا گتدي. ۲ رب اونا گؤرونوب ددي: “مئصئره گتمه؛ سنه دئيه‌جَيئم اؤلکه‌ده ساکئن اول. ۳ بو تورپاقدا قال. من سنئنله اولاجاغام و سنه برکت ورئب بوتون بو اؤلکه‌لري سنه و سنئن نسلئنه وره‌جيم؛ آتان ائبراهئمه ائچدئيئم آندي يرئنه يتئره‌جيم. ۴ نسلئني گؤيده‌کي اولدوزلار قدر چوخالداجاغام و بوتون بو اؤلکه‌لري سنئن نسلئنه وره‌جيم. يِر اوزونون بوتون مئلّتلري سنئن نسلئن واسئطه‌سئله برکت آلاجاقلار. ۵ چونکي ائبراهئم مندن ائطاعت ادئب فرمانلاريما، امرلرئمه، قايدالار و قانونلاريما عمل اتدي.” ۶ بلجه ائسحاق گِراردا قالدي. ۷ اورانين ساکئنلري ائسحاقين آروادي باره‌ده سوروشاندا، ائسحاق ددي: “او منئم باجيمدير.” چونکي قورخوردو دسئن: “او منئم آرواديمدير.” و دوشونوردو کي، “رئبقادان اؤتري بو يِرئن آداملاري منی اؤلدوررلر، چونکي او گؤزلدئر.” ۸ ائسحاق اورادا اوزون مودّت قالدي. بئر گون فئلئسطلی‌لرئن پادشاهي اَبئمِلِک پنجره‌دن باخيب گؤردو کي، ائسحاق آروادي رئبقاني عزئزله‌يئر. ۹ اَبئمِلِک ائسحاقي چاغيريب ددي: “باخ، يَقئن او سنئن آرواديندير! بس نئيه ددئن کي، “او منئم باجيمدير؟” ائسحاق اونا ددي: “چونکي دوشوندوم اوندان اؤتري مومکوندور جانيمي اَلدن ورئم.” ۱۰ اَبئمِلِک ددي: “بو نه ائشدئر باشيميزا گتئردئن؟ خالقدان بئري راحاتجا سنئن آروادينلا ياتا بئلردي و بلجه باشيميزي خاطايا سالا بئلردئن.” ۱۱ سونرا اَبئمِلِک بوتون خالقا امر ورئب ددي: “اونا و اونون آروادينا توخونان هر کس موطلق اؤلومه ورئله‌جک.” ۱۲ ائسحاق او تورپاقدا توخوم اَکدي و او ائل يوز قات محصول آلدي. بلجه رب اونا برکت وردی. ۱۳ ائسحاق بؤيوک آدام اولدو. گت-گده واري آرتدي اِله کي، چوخ وارلي بئر آدام اولدو. ۱۴ اونون چوخلو سورولر، رَمه‌لر و خئدمتچئلري اولدوغونا گؤره، فئلئسطلی‌لر اونا پاخيلّيق ادئردئلر. ۱۵ فئلئسطلی‌لر آتاسي ائبراهئمئن گونلرئنده آتاسينين قوللارينين قازديغي بوتون قويولاري قاپاييب، تورپاقلا دولدورموشدولار. ۱۶ اَبئمِلِک ائسحاقا ددي: “يانيميزدان گت، چونکي بئزدن چوخ گوجلو اولوبسان.” ۱۷ ائسحاق اورادان گدئب گِرار دره‌سئنده چادير قوردو و اورادا ساکئن اولدو. ۱۸ ائسحاق آتاسي ائبراهئمئن گونلرئنده قازيلميش سو قويولاريني گئنه قازدي، چونکي فئلئسطلی‌لر ائبراهئمئن اؤلوموندن سونرا اونلاري قاپاميشديلار. او، آتاسينين قويدوغو همن آدلاري اونلارا وردی. ۱۹ آمّا او زامان کي، ائسحاقين قوللاري دره‌ده تورپاغي قازاندا بئر ائچمه‌لي سو قويوسو تاپديلار، ۲۰ گِرار چوبانلاري “سو بئزئمدئر” ديئب، ائسحاقين چوبانلاري ائله موباحئثه اتدئلر. بونا گؤره ده ائسحاق قويونون آديني عِسِق قويدو، چونکي اونون اوستونده موباحئثه اتمئشدئلر. ۲۱ اونلار آيري بئر قويو قازديلار. اونون اوستونده ده داعوالاشديلار. ائسحاق بو قويونون آديني سئتنا قويدو. ۲۲ ائسحاق اورادان کؤچوب، آيري بئر قويو قازدي. لاکئن اونون اوستونده موباحئثه اتمه‌دئلر، بونا گؤره ده ائسحاق اونون آديني رِخوبوت قويوب ددي: “نهايت رب بئزه گنئشلئک وردی و بئز بو تورپاقدا ثمره‌لي اولاجاغيق.” ۲۳ ائسحاق اورادان بئرشئبايا گتدي. ۲۴ او گجه رب اونا گؤرونوب ددي: “من آتان ائبراهئمئن تاريسييام. قورخما، چونکي من سنئنله‌يم. قولوم ائبراهئمئن خاطئري اوچون سنه برکت وره‌جيم و نسلئني چوخالداجاغام.” ۲۵ ائسحاق اورادا بئر قوربانگاه دوزلتدي و ربّه سئتايئش اتدي. او اورادا چادير قوردو. ائسحاقين قوللاري اورادا بئر قويو قازديلار. ۲۶ بو آرادا اَبئمِلِک مصلحتچئسي اَخوزّات و قوشون باشچيسي فئکوللا بئرلئکده گِراردان ائسحاقين يانينا گلدي. ۲۷ ائسحاق اونلارا ددي: “نه اوچون يانيما گلئبسئنئز؟ سئزئن کي مندن آجيغينيز گلئر و منی يانينيزدان قوووبسونوز.” ۲۸ اونلار ددئلر: “بئز آيدينجا گؤروروک کي، رب، سنئنله اولوب. اونون اوچون ده ددئک کي، قوي ائندي آراميزدا، بلي، سنئنله بئزئم آراميزدا بئر آند اولسون و قوي سنئنله بئر عهد باغلاياق ۲۹ کي، سن بئزه هچ پئسلئک اتمَيه‌سن، نجه کي، بئز سنه توخونماديق و ياخشيليقدان ساوايي هچ بئر شي سنه اتمه‌دئک و سني صاغ‌سالامات يولا سالديق. ائندي سن ربّئن برکت وردئيي آدامسان.” ۳۰ ائسحاق اونلارا ضئيافت وردی و اونلار يِيئب ائچدئلر. ۳۱ سحر تزدن قالخيب، بئربئرلرئنه آند ائچدئلر. ائسحاق اونلاري يولا سالدي و اونلار صاغ-سالامات اونون يانيندان گتدئلر. ۳۲ او گون ائسحاقين قوللاري گلدئلر و قازديقلاري قويو باره‌ده اونا خبر ورئب ددئلر: “سو تاپديق.” ۳۳ ائسحاق بو قويونون آديني شئبا قويدو، بونا گؤره ده شهرئن آدي بو گونه قدر بئرشئبادير.
عئسونون آروادلاري ۳۴ عئسو قيرخ ياشيندا اولاندا خئتلي بئعئرئنئن قيزي يودئتي و خئتلي اِلونون قيزي باسمَتي آرواد آلدي. ۳۵ اونلار ائسحاق و رئبقايا اورک آجيسي گتئردئلر.

- GEN
- ←
- ۲۶
- →

© 2008 Bible Society of Azerbaijan