- JDG
- ←
- ۴
- →

۴
دِبورا و باراقين ائسرايئلي قورتارماسي ۱ اِهود اؤلَندن سونرا، ائسرايئل اؤولادلاري گئنه ده ربّئن گؤزونده پئس اولان ائشلر گؤردولر. ۲ بونا گؤره ده رب اونلاري کَنَعان پادشاهي يابئنه تسلئم اتدي کي، خاصوردا پادشاهليق ادئردي. يابئنئن قوشون باشچيسي سئسِرا ائدي. او، خَروشِت‌حَقّويئمده ياشاييردي. ۳ ائسرايئل اؤولادلاري ربّه فرياد اتدئلر؛ چونکي يابئنئن دوقّوز يوز دمئر دؤيوش آراباسي وار ائدي و ائيئرمي ائل ائسرايئل اؤولادلارينا ذئلّت چکدئرئب چوخ ظولم ادئردي. ۴ او واختلار لَپّئدوتون آروادي دِبورا کي، بئر پيغمبر ائدي، ائسرايئلده داورلئک ادئردي. ۵ بو آرواد اِفرايئمئن داغليق بؤلگه‌سئنده، دِبورانين خورما آغاجي آلتيندا اوتوراردي کی، راما ائله بِيت ائل آراسيندا ائدی؛ و ائسرايئل اؤولادلاري دا قضاوت اوچون اونون يانينا گلئردئلر. ۶ دِبورا آدام گؤندردي و نَفتالي بؤلگه‌سئنده قِدِش شهرئندن اَبئنوعَم اوغلو باراقي چاغيريب ددي: “ائسرايئلئن تاريسي رب سنه امر ادئب «نَفتالي و زِبولون اؤولادلاريندان اون مئن نفر يانينا آليب تابور داغينا چيخ. ۷ من ده يابئنئن قوشون باشچيسي سئسِراني و اونون دؤيوش عارابالاري ائله قوشونونو يولوندان دؤنده‌رئب، قئشون چايينا گتئره‌جيم و سنه تسلئم اده‌جيم.»” ۸ باراق دِبوره‌يه ددي: “اگر سن منئمله برابر گده‌سن، من ده گده‌رم؛ لاکئن اگر منئمله بئر گتميه‌سن، من ده گتميه‌جيم.” ۹ دِبورا ددي: “من يقئن کي، سنئنله بئر گده‌جيم، آمّا بونو دا بئل کي، گتدئيئن يولون شؤهرتي سنئن اولماياجاق، چونکي رب سئسِراني بئر آروادين اَلئنه تسلئم اده‌جک.” دِبورا آياغا قالخدي و باراقلا بئرلئکده قِدِشه گتدي. ۱۰ باراق زِبولون و نَفتالي اؤولادلاريني قِدِشه چاغيردي و اون مئن نفر اونون دالينجا گتدي؛ دِبورا ده باراقلا بئرلئکده يولا دوشدو. ۱۱ قِنلي خِبِر کي، موسانين قايني خوبابين نسلئندن ائدي، او بئري قِنلی‌لردن آيريلميشدي. او، قِدِشئن ياخينليغيندا، صَعَنانّئمده‌کي پاليد آغاجينين يانيندا اؤز چاديريني قورموشدو. ۱۲ سئسِرايا خبر چاتدي کي، اَبئنوعَم اوغلو باراق تابور داغينا چيخيب. ۱۳ سئسِرا دوقّوز يوز دمئر عارابادان عئبارت بوتون دؤيوش عارابالاريني و يانينداکي بوتون خالقي خَروشِت حَقّويئمدن قئشون چايينا ييغدي. ۱۴ دِبورا باراقا ددي: “قالخ! چونکي ربّئن سئسِراني سنه تسلئم اتدئيي گون بو گوندور. باخ، مگر رب سنئن قاباغيندا گتمه‌يئب؟!” بلجه باراق داليسيجا گلن اون مئن نفر کئشي ائله بئرلئکده تابور داغيندان اِندي. ۱۵ رب سئسِراني و بوتون دؤيوش عارابالاري ائله قوشونونو باراقين موقابئلئنده قيلينج قورخوسوندان دهشته سالدي و اونلاري مغلوب اتدي؛ سئسِرا اؤز دؤيوش آراباسيندان دوشوب پئيادا قاچدي. ۱۶ باراق اونلارين دؤيوش عارابالاري ائله قوشونونو خَروشِت حَقّويئمه قدر قوودو و سئسِرانين بوتون قوشونو قيلينجدان کچئردئلدي؛ حتّا بئر نفر ده صاغ قالمادي. ۱۷ سئسِرا قِنلي خِبِرئن آروادي يااِلئن چاديرينا پئيادا قاچدي، چونکي خاصور پادشاهي يابئنله قِنلي خِبِر آراسيندا صولح وار ائدي. ۱۸ يااِل سئسِرانين پئشوازينا باييرا چيخيب ددي: “گل ائچَري، آغام، بئزه گل! قورخما.” سئسِرا اونون چاديرينا گئردي و آرواد اونون اوستونو کئلئمله اؤرتدو. ۱۹ سئسِرا آروادا ددي: “سوسوزلاميشام، خاهئش ادئرم، منه بئر ائچئم سو ور.” آرواد سود تولوغونو آچيب اونا سود وردی و سونرا اوستونو اؤرتدو. ۲۰ سئسِرا آروادا ددي: “چاديرين قاپيسيندا دايان، اگر بئر آدام گلئب سندن سوروشسا کي، «بورادا کئمسه وار؟» دئيَرسن کي، «يوخ.»” ۲۱ لاکئن خِبِرئن آروادي يااِل اَلئنه بئر چادير ميخي، بئر ده توخماق گؤتوروب ياواش-ياواش اونا ياخينلاشدي. سئسِرا چوخ يورولدوغوندان درئن يوخويا گتمئشدي. يااِل چادير ميخيني اونون گئجگاهينا ضَربله اِله ووردو کي، ميخ اونون باشيندان کچئب، يره گئردي و سئسِرا بله اؤلدو. ۲۲ بو واخت باراق سئسِراني تعقئب ادئردي. يااِل اونون قاباغينا چيخيب ددي: “گل، آختارديغين آدامي سنه گؤرسدئم.” او، يااِل‌له بئرلئکده چاديرا گئرنده، گؤردو کي، سئسِرا گئجگاهيندا ميخ، اؤلوب يره سَرئلئب. ۲۳ بلجه او گون تاري کَنَعان پادشاهي يابئني ائسرايئل اؤولادلارينا تابع اتدي. ۲۴ ائسرايئل اؤولادلارينين اَلي کَنَعان پادشاهي يابئنه ضئد گت-گده قووّتلَندي و نهايت کَنَعان پادشاهي يابئني محو اتدئلر.

- JDG
- ←
- ۴
- →

© 2008 Bible Society of Azerbaijan