- 2SA
- ←
- ۱۶
- →

۱۶
خئدمتچي صئبانين ائفتئراسي ۱ داوود تپه باشيندان بئر آز او يانا کچرکن، مِفئبوشِتئن خئدمتچئسي صئبا ائکي يوز کؤمبه چؤرک، يوز کئشمئش لاواشاسي، يوز عدد ياي مئيوه‌سي و بئر تولوق شراب يوکلَنمئش بئر جوت پالانلي اِششَکله اونون پئشوازينا چيخدي. ۲ پادشاه صئبايا ددي: “بونلار نه اوچوندور؟” صئبا ددي: “اِششَکلر پادشاهين اِو اهلئنئن مئنمه‌سي، چؤرکله ياي مئيوه‌لرئني نؤکرلرئن يمه‌سي و بو شرابي دا چؤلده اولان يورغونلارين ائچمه‌سي اوچون گتئرمئشم.” ۳ پادشاه صئبايا ددي: “بس سنئن آغانين اوغلو هارادادير؟” صئبا پادشاها ددي: “باخ، او اورشلئمده قالير، چونکي ديئردي: «بو گون ائسرايئل نسلی آتامين پادشاهليغيني منه گری قايتاراجاق.” ۴ پادشاه صئبايا ددي: “اگر بله‌دئر، اوندا مِفئبوشِتئن هر شيي سنئندئر.” صئبا جاواب وردی: “آياغينين تورپاغي اولوم، آغام پادشاه، قوي سنئن گؤزونده لوطف تاپيم.”
شئمعئنئن لعنتي ۵ پادشاه داوود بَخورئمه گلدي. اورادان شاعولون نسلئندن اولان گِرا اوغلو شئمعي آدلي بئر نفر چيخدي. شئمعي داوودا لعنت اده-اده چيخيردي. ۶ داوودا و داوودون آداملارينا داش آتيردي. بوتون خالق و جنگاورلرئن هاميسي داوودون ساغيندا و سولوندا ائدي. ۷ شئمعي داوودا لعنت ادئب بله ديئردي: “ردّ اول، ردّ اول، ای اَلي‌قانلي، آلچاق آدام! ۸ رب سندن يرئنه پادشاه اولدوغون شاعول نسلئنئن بوتون تؤکولَن قان قئصاصيني آلير. رب پادشاهليغي اوغلون اَبشالوما ورئب. باخ، سن اؤز پئسلئيئنئن تله‌سئنه دوشوبسن، چونکي سن اَلي‌قانلي بئر آدامسان.” ۹ صِرويا اوغلو اَبشه‌ي پادشاها ددي: “بو ائت لِشي نه اوچون آغام پادشاها بله لعنت اتسئن؟ ائجازه ور گدئم، اونون باشيني کسئم.” ۱۰ آمّا پادشاه ددي: “ای صِرويا اوغوللاري، سئزه نه؟ اگر لعنت ادئر، و اگر رب اونا ديئب کي، «داوودا لعنت ات.» او واخت کئم اونا دئيه بئلر: «بله اتمه.» ۱۱ سونرا ابئشه‌يه و بوتون اعيانلارينا ددي: “باخ، اگر اؤز بِلئمدن گلن اوغلوم جانيمي آلماق ائسته‌يئر، بس نه قدر چوخ بو بِنيامئنلي؟ اونو بوراخين، قوي او، لعنتئني اتسئن، چونکي رب اونا بله امر ادئب. ۱۲ بلکه رب چکدئيئم عذابي گؤروب، بو گون اونون اتدئيي لعنتلرئن عوضئنه منه ياخشيليق اِدَر.” ۱۳ داوود و آداملاري يوللا گتدئلر. شئمعي ده اونلارلا يانبايان داغين ياماجي ائله گدئردي و گده-گده داوودا لعنت ادئب، اونا داش-تورپاق آتيردي. ۱۴ پادشاه و يانينداکي بوتون خالق گده‌جکلري يره يورغون چاتديلار و بو يرده دئنجلرئني آلديلار.
اَبشالومون اورشلئمه گئرمه‌سي ۱۵ اَبشالوم و بوتون خالق، ائسرايئل آداملاري اورشلئمه گلدئلر، اَخئتوفِل ده اَبشالوملا ائدي. ۱۶ داوودون دوستو اَرکلي خوشه‌ي اَبشالومون يانينا گلئب ددي: “ياشاسين پادشاه! ياشاسين پادشاه!” ۱۷ اَبشالوم خوشه‌يه ددي: “دوستونا اولان وَفان بودور؟ نه اوچون دوستونلا گتمه‌دئن؟” ۱۸ خوشه‌ي اَبشالوما ددي: “خير، من آنجاق ربّئن، بو خالقين، و بوتون ائسرايئل آداملارينين سچدئيي آدامين طرفئنده اولاجاغام و اونونلا دا قالاجاغام. ۱۹ بئر دِه گؤروم، من کئمه خئدمت اده‌جيم؟ مگر دوستومون اوغلونا ديئل؟ آتانا نجه قوللوق اتمئشم، سنه ده اله قوللوق اده‌جيم.” ۲۰ سونرا اَبشالوم اَخئتوفِله ددي: “مصلحتئنئزي ورئن گؤرَک، نه اتمه‌لئيئک؟” ۲۱ اَخئتوفِل اَبشالوما ددي: “اِوه نظارت اتمک اوچون آتانين قويوب گتدئيي جارئيه‌لرئن يانينا گئر. او واخت بوتون ائسرايئللی‌لر اشئده‌جکلر کي، آتانين نئفرتئني قازانيبسان. بلجه سنئن طرفئنده اولانلارين هاميسينين اَل-قولو قووّتلَنه‌جک.” ۲۲ دام اوستونده اَبشالوم اوچون چادير قوردولار، اَبشالوم دا بوتون ائسرايئللی‌لرئن گؤزو قاباغيندا آتاسينين جارئيه‌لرئنئن يانينا گئردي. ۲۳ او زامانلار اَخئتوفِلئن وردئيي مصلحت تارينين سؤزوندن آلينان مصلحتلرله برابر ساييليردي. اَخئتوفِلئن هر مصلحتي هم داوود اوچون، هم ده اَبشالوم اوچون بو جور ائدي.

- 2SA
- ←
- ۱۶
- →

© 2008 Bible Society of Azerbaijan