- EZK
- ←
- ۴
- →

۴
اورشَلئمئن موحاصئره‌سئنئن تصوئري ۱ سن، ای بشر اوغلو، اؤزون اوچون بئر کرپئج گؤتور و اونو قاباغينا قويوب اوستونده اورشَلئم شهرئني تصوئر ات. ۲ اونو موحاصئره‌يه آل، قاباغيندا موحاصئره دوواري تئک، موقابئلئنده تورپاق قالاغي دوزلت، اطرافيندا اوردوگاهلار دا قور و اونون ضئدّئنه هر طرفدن منجنئقلر قوي. ۳ بئر دمئر ساج گؤتور و اونو دمئر دووار اولماق اوچون اؤزونله شهرئن آراسينا قوي؛ اوزونو اونا چِوئر. قوي شهر موحاصئره‌ده قالسين و سن اونو موحاصئره‌يه آل. بو ائسرايئل نسلئنه بئر علامتدئر. ۴ سن سول يانين اوستونه اوزان و ائسرايئل نسلئنئن جزاسيني اؤز اوستونه گؤتور، سول طرفه اوزانديغين گونلرئن سايينا قدر، اونلارين جزاسيني چکه‌جکسن. ۵ من اونلارين جزا ائللرئنئن سايي قدر سنئن اوچون اوچ يوز دوخسان گون آييرميشام. بلجه اوچ يوز دوخسان گون ائسرايئل نسلئنئن جزاسيني چکه‌جکسن. ۶ بونو اتدئکدن سونرا، بو دفه صاغ يانين اوستونده اوزان و يهودا نسلئنئن جزاسيني چک. سنئن اوچون قيرخ گون، هر ائل اوچون بئر گون آييرميشام. ۷ سونرا اوزونو اورشَلئمئن موحاصئره‌سئنه چِوئره‌جکسن و چيلپاق قولونو قالديريب اونون ضئدّئنه نبئلئک اده‌جکسن. ۸ باخ، من سني ائپلرله باغلاياجاغام اِله کي، تصوئر اتدئيئن موحاصئره گونلري قورتارمايينجا، بئر يانيندان او بئري يانين اوستونه چِورئله بئلميه‌سن. ۹ سن بوغدا، آرپا، پاخلا، مرجي، داري و قيرميزي بوغدا گؤتوروب، اونلاري بئر قابا قوي. اونلاردان اؤزونه چؤرک پئشئر. بئر يانين اوستونه اوزانديغين اوچ يوز دوخسان گون عرضئنده اونو يِه. ۱۰ گونده‌لئک يِمه‌يئنئن چکئسي ائيئرمي شِکِل اولاجاق، اونو تعيئن اولونموش زامانلار يئيه‌جکسن. ۱۱ ائچه‌جيئن سويون اؤلچوسو ده بئر هئنئن آلتي بئري قدر اولاجاق. اونو تعيئن اولونموش زامانلار ائچه‌جکسن. ۱۲ آرپا کؤکه‌سي دوزه‌لدئب هامينين گؤزو قاباغيندا ائنسان تاپالاسينا اود وور و اوستونده پئشئرئب يِه.” ۱۳ رب گئنه ددي: “ائسرايئل اؤولادلاري دا آرالاريندا اسئر اتدئيئم مئلّتلرئن ائچئنده يمکلرئني بلجه نجئس يئيه‌جکلر.” ۱۴ آمّا من ددئم: “آمان، ای پروردئگار رب! باخ، من هچ واخت اؤزومو نجئس اتمه‌مئشم. جاوانليغيمدان ائندئيه قدر نه لِش، نه ده حيوان پارچالاميش بئر اَت يِمئشم. حارام اَت منئم آغزيما دَيمه‌يئب.” ۱۵ او واخت او منه ددي: “ياخشي، من ائنسان تاپالاسيني مال تزه‌يي ائله عوض ادئرم. چؤره‌يئني اونون اوستونده پئشئر.” ۱۶ و علاوه اتدي: “ای بشر اوغلو، باخ، من اورشَلئمدن چؤره‌يئن کؤکونو کَسه‌جيم. چؤره‌يي ائضطئراب ائچئنده چکي ائله يئيه‌جکلر، سويو دا حيرت ائچئنده اؤلچو ائله ائچه‌جکلر. ۱۷ بونو اده‌جيم کي، چؤرک و سويا مؤحتاج قالسينلار. هر کس مات قاليب اؤز جزاسي ائچئنده اَرئيئب يوخ اولاجاق.

- EZK
- ←
- ۴
- →

© 2008 Bible Society of Azerbaijan