- AMO
- ←
- ۶
- →

۶
ائسرايئلئن لاقيدلئغي جزالاناجاق ۱
واي حالينيزا، ای صَحيوندا لاقيد اولانلار،
سامئره داغيندا آرخايين اوتورانلار،
مئلّتلرئن باشچيسي اولان ائسرايئلئن آدلي-سانلي‌لاري،
ائسرايئل خالقينين اونلارا موراجئعَت اتدئيي! ۲ کَلنِيه کِچئب گؤرون،
اورادان بؤيوک خَماتا گدئن،
فئلئسطلی‌لرئن گَت شهرئنه اِنئن.
اونلارين حالي مگر سئزئن بو مملکتلرئنئزدن داها ياخشي‌دير؟
اونلارين اَراضئسي سئزئنکئندن مگر بؤيوکدور؟ ۳ آيا بلا گونونو اؤزونوزدن اوزاقلاشديريب
قدّارليق تختئني ياخينلاشديريرسينيز؟ ۴ ای فئل دئشي ائله بَزَنمئش ياتاقلاردا اوزانانلار،
دئوانلارا سَرئلَنلر،
سوروده‌کي قوزولاردان،
آخورون يانينداکي دانالاردان گؤتوروب يئيَنلر! ۵ چنگ چاليب بَداهَتدن اوخويانلار،
گويا داوود کئمي موسئقي آلَتلري ائله اؤزلري اوچون نغمه دئيَنلر، ۶ شرابي کاسالارلا ائچَنلر،
بدنلرئنه اعلا ياغلار سورتَنلر،
لاکئن يوسئف نسلئنئن محو اولماسيندان
ناراحات اولمايانلار! ۷ بوندان اؤتري اسئرلئيه باشدا بونلار گده‌جکلر.
کورسولرده اوزانانلارين ضئيافتلري باشا چاتاجاق. ۸ پروردئگار رب اؤز حاقّينا آند ائچئب،
قوشونلار تاريسي رب بويوروب:
«يعقوب نسلئنئن کئبئرئندن زَهلَم گِدئر،
قالالاريندان نئفرت ادئرم.
بونا گؤره ده شهري ائچئنده اونلارلا بئرلئکده
تسلئم اده‌جيم.» ۹ اگر بئر اِوده اون نفر قالسا، اونلار دا اؤله‌جک. ۱۰ اؤلَن بئر نفرئن قوحومو گله‌جک کي، اونون جسدئني اِودن گؤتوروب يانديرسين. او قوحوم اِوئن ائچئنده اولانا «آيا يانيندا بئري وار؟» ديئب سوروشاندا، او دا «هچ کئم» دئيه‌جک. او واخت او قوحوم جاواب وره‌جک: «هئس، ربّئن آديني چکمَک اولماز.» ۱۱ چونکي رب عنقرئب امر اده‌جک کي، بؤيوک اِولر پارچا-پارچا اولوب ييخيلسين، کئچئک اِولر ده قيريق-قيريق اولوب داغيلسين. ۱۲ قايا اوستونده مگر آتلار چاپار؟
اورادا کئم اؤکوزلرله کوتان سورَر؟
لاکئن سئز عدالتي زَهَره دؤنده‌رئبسئنئز،
صالحلئک ميوه‌سئني ده يووشانا چِوئرئبسئنئز. ۱۳ ای لودِباردا شادليق ادنلر
«قَرنايئمي
مگر اؤز گوجوموزله اؤزوموزه آلماديق؟» دئيَنلر! ۱۴ قوشونلار تاريسي رب بله بويورور:
«باخ، ای ائسرايئل نسلي!
من سئزئن ضئدّئنئزه بئر مئلّت چيخارديرام.
خَمات گئرئشئندن عَرَبا دره‌سئنه قدر اونلار سئزي ذلئل اده‌جکلر.»

- AMO
- ←
- ۶
- →

© 2008 Bible Society of Azerbaijan