- NEH
- ←
- ۴
- →

۴
دوشمنلر يهودئلري اَله ساليرلار ۱ سنبَلّط دوواري تئکدئيئمئز باره‌ده اشئدنده قاني قارالدي، چوخ قضبلَندي و يهودئلري اَله سالماغا باشلادي. ۲ او هموطنلرئنئن و وارلي سامئره‌لي‌لرئن قاباغيندا بله ددي: “بو عاجئز يهودئلر نه ادئرلر؟ اونلار بوراني تزه‌دن مگر قوراجاقلار؟ قوربان مگر کَسه‌ بئلرلر؟ بو ائشي مگر بئر گونده قورتارا بئلرلر؟ مگر بو يانميش تورپاق وئرانه‌سئندن تزه‌دن داشلار يارادا بئلرلر؟” ۳ اونون يانيندا اولان عَمّونلو طوبئيا ددي: “اگر تئکدئکلري داش دووارين اوستونه بئر تولکو آتيلسا، اونلارين داش دوواريني ييخاجاق.”
نِحِميانين دوعا ائله جاواب ورمه‌سي ۴ “اشئت، ای تاريميز، گؤر بئزه نجه حقارتله باخيرلار! حقارتلرئني اؤز باشلارينا دوندَر و اونلاري اسئرلئک تورپاغيندا تالانچيلارا تسلئم ات. ۵ اونلارين تقصئرئني عفو اتمه. قوي گوناهلاري سنئن ياديندان چيخماسين! چونکي اونلار بنّالاري روحدان ساليبلار.‎”
تعمئر ائشلرئنئن داوام اتدئرئلمه‌سي ۶ بلجه بئز دووارين تئکمه‌سئنه داوام وردئک و اونون هر يري اوجاليغينين ياريسينا قدر بئتئشدئرئلدي. چونکي خالق اورَکدن چاليشيردي. ۷ سنبَلّط، طوبئيا، عربلر، عَمّونلولار، و اَشدودلولار اورشلئم دووارينين تعمئر ائشلرئنئن داواميني و داغيديلميش يرلرئن تئکئلدئيئني اشئدنده چوخ حئرصلَندئلر. ۸ اونلارين هاميسي بئرلَشدئلر کي، گلئب اورشلئمئن ضئدّئنه دؤيوشسونلر و اورادا قارماقاريشيقليق سالسينلار. ۹ لاکئن بئز تاريميزا دوعا اتدئک و اونلارين اوزوندن اونلارين ضئدّئنه گجه-گوندوز گؤزَتچئلر قويدوق. ۱۰ او زامان يهودادا ديئلدي: “ائشله‌يَنلر طاقتدن دوشوب، زئل-زئبئل حله ده چوخدور. بئز اؤزوموز قادئر ديئلئک کي، بو دوواري تزه‌دن تئکَک.” ۱۱ دوشمنلرئمئز ددئلر: “گلئن اونلار بئلمه‌دن، بئزي ده گؤرمه‌دن آرالارينا گئرئب اونلاري اؤلدورَک و بو ائشي دايانديراق.” ۱۲ اونلارين يانيندا ياشايان يهودئلر گلئب بئزه اون دفه ددئلر کي: “بئزه قوشولون، يوخسا سئزه هر طرفدن هوجوم اده‌جکلر.” ۱۳ بونا گؤره ده من قيلينجلي، نئزه‌لي، اوخ-کامانلي آداملاري، نسئل‌به‌نسئل، دووارين آرخاسينداکي لاپ آشاغيداکي آچيق يرلره دوزدوم. ۱۴ بو وضعئيّتي گؤرنده، قالخيب اصئل‌زاده‌لره، حؤکومت مأمورلارينا و خالقين قالانينا ددئم: “اونلاردان قورخمايين! بؤيوک و زَهملي ربّی خاطيرلايين! سئز هموطنلرئنئز، اوغوللارينيز، قيزلارينيز، آروادلارينيز و اِولرئنئز خاطئرئنه ووروشون.” ۱۵ دوشمنلرئمئز اشئتدي کي، بو ائش بئزه معلوم اولوب، چونکي تاري اونلارين نئيّتئني بوشا چيخارتميشدي. بونا گؤره هاميميز ائشئمئزه، دووارين تئکئلمه‌سئنه قاييتديق. ۱۶ او گوندن سونرا آداملاريمين ياريسي تئکئنتئده چاليشدي. ياريسي دا نئزه‌لري، قالخانلاري، اوخ-کامانلاري توتوب زئرِه گِيدي. سرکرده‌لر بوتون دووار تئکَن يهودا خالقينين آرخاسيندا کشئک چکدئردئلر. ۱۷ دوواري تئکَنلر و يوک داشييان فحله‌لر بئر اَلي ائله ائش گؤروب، او بئري اَلي ائله سئلاح توتوردولار. ۱۸ بنّالارين دا هر بئري قيلينجي بِلئنه باغلاييب دووار تئکئردي. کَره‌نايچي دا منئم يانيمدا ائدي. ۱۹ اصئلزاده‌لره، حؤکومت مأمورلارينا و خالقين قالانينا ددئم: “ائش چوخدور، تئکئنتي ساحه‌مئز گِنئشدئر. بئز دووار اوستونده بئربئرئمئزدن آيري‌ييق، اوزاقداييق. ۲۰ هارادا کَره‌ناي سَسي اِشئده‌سئنئز، اورايا، يانيميزا ييغيلين. تاريميز بئزئم اوچون ووروشاجاق.” ۲۱ بلجه، ائشئمئزي گؤردوک و خالقين ياريسي گون چيخان واختدان اولدوزلار گؤرونه قدر نئزه توتموشدو. ۲۲ او واخت من جاماعاتا ددئم: “هر کس اؤز نؤکري ائله بئرلئکده گجه‌ني اورشلئمده کچئرتسئن و گجه کشئکده دوروب، گوندوز ده ائشله‌سئن.” ۲۳ نه من، نه هموطنلرئم، نه نؤکرلرئم، نه ده آرخامدا دايانان کشئکچئلر، هچ پالتارلاريميزي سويونماديق. سو باشينا گدنده ده سئلاح اَلئمئزده ائدي.

- NEH
- ←
- ۴
- →

© 2008 Bible Society of Azerbaijan