- ISA
- ←
- ۴۵
- →

۴۵
رب فارس پادشاهي کوروشو سِچئر ۱ رب مسح اتدئيي کوروشا، صاغ اَلئندن توتدوغو آداما بله ديئر:
“اونون قاباغيندا مئلّتلره باش اَيدئره‌جيم،
پادشاهلاري قووّتلرئندن محروم اده‌جيم،
حوضوروندا قاپيلاري آچاجاغام،
دروازالار قاباغيندا بئر داها باغلانماياجاق. ۲ من سنئن قاباغيندا گدئب کَله-کؤتور يِرلري هامارليغا چِوئره‌جيم،
بورونج قاپيلاري قيريب، دمئر قيفيللاري سينديراجاغام. ۳ قارانليقدا گئزلَنمئش خزئنه‌لري،
گئزلي يِرلرده ساخلانيلان ثروتلري سنه وره‌جيم کي، بئله‌سن:
بو، منم، رب، سني آدينلا چاغيران ائسرايئلئن تاريسي‌. ۴ قولوم يعقوبون، سِچدئيئم ائسرايئلئن خاطئرئنه
سني آدينلا چاغيرميشام،
و سنه سوي آدي ورمئشم.
حال بو کي، سن منی تانيميردين. ۵ رب منم، باشقاسي يوخدور،
مندن باشقا تاري يوخدور.
سني من گوجلَندئره‌جيم،
حالبوکي منی تانيماييبسان. ۶ اِله کي، گون‌دوغاندان گون‌باتانا قدر ائنسانلار بئلسئنلر کي،
مندن باشقا هچ کئم يوخدور،
رب منم، باشقاسي يوخدور. ۷ نورو، قارانليغي، سالاماتليغي و فلاکتي يارادان منم،
بوتون بونلاري ادن رب، منم. ۸ ای گؤيلر، يوخاريدان داملايين،
قوي بولودلار صالحلئک ياغديرسينلار،
قوي تورپاق آچيلسين، خئلاص بهره‌سئني يِتئشدئرسئن،
اونونلا بئرلئکده صالحلئک بئتسئن.
بونلاري يارادان رب، منم.”
هر شيي يارادان تاريدير ۹ ياراداني ائله چکئشه‌نئن واي حالينا!
چکئشَن اؤزو ده ساخسي قابلار آراسيندا فقط بئر ساخسي‌دير.
مگر پالچيق کوزه‌گره دئير: “نه دوزه‌لدئرسن؟”
و يا ياراتديغين شي مگر دئير: “اونون اَللري يوخدور”؟ ۱۰ آتاسينا “دونيايا نه گتئردئن؟” دئيه‌نئن واي حالينا!
آناسينا “نه جور بئر شي دوغدون؟” دئيه‌نئن واي حالينا! ۱۱ ائسرايئلئن موقدّسي، اونو يارادان رب بله ديئر:
“اؤولادلاريمين گله‌جيي حاقّيندا منه سوآل وره بئلرسئنئز مگر؟
گؤردوکلرئم ائشلر باره‌سئنده منه امر اده بئلرسئنئز مگر؟ ۱۲ دونياني يارادان، يِر اوزونده ياشايان آدامي دا يارادان منم.
اَل‌لرئمله گؤيلري يايديم،
امرئمله اونون بوتون فوجلاري قورولدو. ۱۳ من کوروشو صالحلئکده قالديرميشام،
يول‌لاريني هامار اده‌جيم.
او، شهرئمي تئکه‌جک،
اسئر اولونموش آداملاريمي فئديه‌سئز، بخشئشسئز آزاد اده‌جک.”
بونو قوشونلار ربّی ديئر. ۱۴ رب بله ديئر:
“مئصئرلی‌لرئن محصولو، کوشون تئجارت گلئري،
اوجابويلو سِبالي‌لار يانينيزا گلئب قولونوز اولاجاقلار.
اونلار دالينيزجا گده‌جکلر، بوخوولاناجاقلار.
قاباغينيزدا تعظئم ادئب يالواراجاقلار:
«تاري قطعن سئزئنله‌دئر و باشقا بئرئسي يوخدور.
بوندان باشقا تاري يوخدور.»” ۱۵ حقئقتن، سن اؤزونو گئزله‌دن بئر تاريسان،
ای ائسرايئلئن تاريسي، ای قورتاريجي! ۱۶ اونلارين هاميسي خجالت آلتيندا قالاجاقلار، بلی اوتاناجاقلار.
بوت دوزَلدنلر بئرلئکده خجالت ائچئنده اوزاقلاشاجاقلار. ۱۷ لاکئن ائسرايئله قورتولوشو رب ورئبدئر.
بو قورتولوش ابده‌جک سوره‌جک.
سن عصرلر بويو خجالت آلتيندا قالماياجاقسان، روسواي اولماياجاقسان. ۱۸ چونکي گؤيلري يارادان رب بله ديئر!
او همن تاري‌دير کي، دونيايا شکئل وردی، اونو ياراتدي،
رب اونو برقرار اتدي و اونو بوش اولماق اوچون ياراتمادي،
ياشاماق اوچون قوردو.
و ديئر: “من رَبّم، باشقاسي يوخدور! ۱۹ من گئزلئنده، قارانليق دونياسيندا دانيشماديم،
يعقوب نسلئنه دِمه‌دئم کي، «منی قارماقاريشيق يرده آختارين.»
دوغروسونو دئيَن، عدالتي اعلان ادن رب، منم.
تاري و بابئلئن بوتلری ۲۰ ييغيشين، گلئن، بئر يِره توپلاشين، ای مئلّتلردن صاغ قالان کَسلر!
تاختا بوتلري گَزدئرَنلر،
خئلاص ورمه‌ين آللاهلارا دوعا ادنلرئن هچ فهمي يوخدور. ۲۱ اعلان ادئن، ائشئنئزي تقدئم ادئن،
دوغرودان دا قوي هاميسي بئرلئکده مصلحتلَشسئنلر.
«بونو قدئمده کئم اعلان اتدي،
کِچمئشده کئم بئلدئردي؟»
بونو من رب، مگر دِمه‌دئم؟
مندن باشقا تاري،
عدالتلي تاري و قورتاريجي يوخدور.
مندن باشقاسي يوخدور. ۲۲ ای دونيانين بوتون اوجقار يِرلرئنده ياشايانلار،
منه طرف دؤنون و خئلاص اولون!
چونکي من تارييام و باشقاسي يوخدور! ۲۳ وارليغيم حاقّي آند ائچمئشم،
آغزيمدان چيخان سؤز دوغرودور، بوشا چيخماز.
هر دئز حوضورومدا ييخلاجاق،
هر دئل منه آند ائچه‌جک. ۲۴ منئم اوچون بله دئيه‌جکلر:
“صالحلئک و قووّت فقط ربده‌دئر.
ائنسانلار اونون يانينا گله‌جکلر،
و بوتون اونا قضبلَنَنلر خجالت آلتيندا قالاجاقلار. ۲۵ بوتون ائسرايئل نسلی ربده حاق قازاناجاق و عئزّتلَنه‌جکدئر.»”

- ISA
- ←
- ۴۵
- →

© 2008 Bible Society of Azerbaijan