- GEN
- ←
- ۲۸
- →

۲۸
ائسحاقين يعقوبو لابانين يانينا گؤندرمه‌سی ۱ ائسحاق يعقوبو چاغيريب اونا برکت وردی و اونا امر اتدي: “کَنَعان قيزلاريندان آرواد آلما. ۲ قالخيب پَدّان‌اَراما، بؤيوک آتان بِتوعِلئن اِوئنه گت. اورادان دايين لابانين قيزلاريندان اؤزونه آرواد آل. ۳ قادئری‌موطلق تاري سنه برکت ورسئن، سني ثمره‌لي ادئب نسلئني چوخالتسين، اِله کي، سندن چوخلو خالقلار تؤره‌سئن؛ ۴ ائبراهئمئن برکتئني سنه و سنئنله بئرلئکده نسلئنه ورسئن کي، تارينين ائبراهئمه وردئيي تورپاغي، قرئب کئمي ياشاديغين تورپاغي، مئراث اولاراق آلاسان.” ۵ ائسحاق يعقوبو يولا سالدي. او، پَدّان‌اَراما، يعقوبلا عئسونون آناسي رئبقانين قارداشي اَراملي بِتوعِل اوغلو لابانين يانينا گتدي. ۶ عئسو گؤردو کي، ائسحاق يعقوبا برکت وردی و اؤزونه آرواد آلماق اوچون اونو پَدّان‌اَراما گؤندردي؛ هم ده اونا برکت ورن زامان “کَنَعان قيزلاريندان آرواد آلما” ديئب امر اتدي، ۷ يعقوب دا آتا-آناسينا قولاق آسيب پَدّان‌اَراما گتدي. ۸ عئسو گؤردو کي، کَنَعان قيزلاري آتاسي ائسحاقين خوشونا گلمئر. ۹ عئسو ائسماعئلئن يانينا گتدي. او، ائبراهئم اوغلو ائسماعئلئن قيزي ماخَلَتي آروادلارينين اوستونه آرواد آلدي. ماخَلَت نِبايوتون باجيسي ائدي.
يعقوبون بِيت‌ائلده يوخو گؤرمه‌سی ۱۰ يعقوب بئر شئبادان چيخيب، خارانا طرف گتدي. ۱۱ بئر يِره چاتيب، اورادا گجه‌ني قالدي، چونکي گونش باتميشدي. او يردن بئر داش گؤتوروب، باشينين آلتينا قويدو و اورادا ياتدي. ۱۲ او، يوخودا گؤردو کي، يِرئن اوستونده بئر نَردئوان دورموش و اونون باشي گؤيلره چاتيب. تارينين مَلَکلري اوندان چيخيب-اِنئردئلر. ۱۳ رب نَردئوانين اوستونده دوروب ددي: “من آتان ائبراهئم و ائسحاقين تاريسي ربّم. اوستونده ياتديغين تورپاغي سنه و سنئن نسلئنه وره‌جيم. ۱۴ سنئن نسلئن يِرئن توزو کئمي چوخ اولاجاق و سن قربه، شرقه، شئمالا و جنوبا ياييلاجاقسان. يِر اوزونون بوتون طايفالاري سنئن و نسلئنئن واسئطه‌سئله برکت آلاجاق. ۱۵ باخ، من سنئنله‌يم، گده‌جَيئن هر يرده سني قوروياجاغام و بو تورپاغا قايتاراجاغام. ددئيئمي ادنه قدر سني ترک اتميه‌جيم.” ۱۶ يعقوب يوخوسوندان اويانيب ددي: “دوغرودان دا، رب بورادادير. آمّا من ده بونو بئلمئردئم.” ۱۷ سونرا قورخوب ددي: “بو يِر نجه ده قورخولودور. بو، تارينين اِوئندن باشقا بئر يِر اولا بئلمز، بورا گؤيلرئن قاپيسيدير.” ۱۸ يعقوب سحر تزدن قالخدي. او، باشينين آلتينا قويدوغو داشي گؤتوروب سوتون اولاراق قويدو و اوستونه زيتون ياغي تؤکدو. ۱۹ او يِرئن آديني بِيت‌ائل قويدو، آمّا اوّلجه شهرئن آدي لوز ائدي. ۲۰ يعقوب نذئر ادئب ددي: “اگر تاري منئمله اولسا، گتدئيئم بو يولدا منی قوروسا، منه يمک اوچون چؤرک و گِيمک اوچون پالتار ورسه، ۲۱ صاغ-سالامات آتامين اِوئنه دؤنسم، او زامان رب منه تاري اولاجاق. ۲۲ سوتون کئمي قويدوغوم بو داش دا تارينين اِوي اولاجاق و منه وره‌جيئن هر شيئن اوندا بئرئني آرخايين سنه وره‌جيم.”

- GEN
- ←
- ۲۸
- →

© 2008 Bible Society of Azerbaijan