- 2CO
- ←
- ۵
- →

۵
۱ بئلئرئک کي، اگر بو يرده اولان چادير اوئمئز ييخيلسا، گؤيلرده تاريدان بئر عئمارتئمئز وار؛ اَل‌له تئکئلمه​مئش ابدي بئر اِوئمئز. ۲ چونکي بو اِوده آه چکئرئک و آرزولاييريق کي، گؤيدن اولان مسکنئمئزي گِيئنک. ۳ نه قدر کي، اونو گِيئنمئشئک، لوت گؤرونمه‌يه​جه‌يئک. ۴ دوغرودان دا بئز بو چاديردا اولارکن، آغير بئر يوک آلتيندا آه چکئرئک، چونکي سويونماق يوخ، گِيئنمک ائسته‌يئرئک کي، فاني اولاني حيات اودسون. ۵ بئزي بو مقصد اوچون حاضيرلايان تاري‌دير کي، موقدّس روحون بِيئني بئزه وردي. ۶ بونا گؤره همئشه جسوروق و بئلئرئک ده کي، بدنده ياشاديقجا ربدن اوزاقداييق. ۷ چونکي گؤرونوشله يوخ، ائمانلا رفتار ادئرئک. ۸ ديئرم بئز جسوروق و بدندن کؤچوب، ربّئن يانيندا مسکن اتمه‌يي داها چوخ ائسته‌يئرئک. ۹ اونون اوچون ده چاليشيريق کي، ائستر اوده ائستر قوربتده، اونا مقبول اولاق. ۱۰ چونکي بئزئم هاميميزا لازيمدير کي، مسئحئن حؤکم تختئنئن قاباغيندا ظاهئر اولاق کي، هر بئرئمئز بدنده ياشايارکن گؤردويوموز ياخشي و يا پئس ائشلرئن عوضئني آلاق. ۱۱ بونا گؤره ربدن قورخماغين نه اولدوغونو بئله​رک بئز، ائنسانلاري قانع اتمه‌يه چاليشيريق؛ لاکئن نه اولدوغوموز تارييا آشکاردير و اومئد ادئرم کي، سئزئن وئجدانينيزا دا آشکاردير. ۱۲ اؤزوموزو گئنه سئزئن يانينيزدا تعرئفله‌مئرئک؛ لاکئن سئزه فورصت ورئرئک کي، بئزدن اؤتري فخر اِده​سئنئز، اله کي، اورکده يوخ، ظاهئرده فخر ادنلره بئر جاوابينيز اولسون. ۱۳ اگر بئز عاغليميزي ائتئرمئش اولساق، بو تاري اوچوندور. يوخ، اگر عاغليميز باشيميزدا اولسا، بو سئزئن اوچوندور. ۱۴ چونکي مسئحئن سوگئسي بئزي زورلايير و بئز قانع اولوروق کي، هامي اوچون بئري اؤلدو، بلجه هامي اؤلدولر. ۱۵ و او هامي اوچون اؤلدو کي، ياشايانلار آرتيق اؤزلري اوچون يوخ، اونلارين يولوندا اؤلن و دئرئلن اوچون ياشاسينلار. ۱۶ بونا گؤره بئز ائندئدن بله هچ کئمي جئسماني باخيمدان تانيميريق؛ اگر مسئحي جئسماني باخيمدان تانيميش اولساق دا، آرتيق ائندي اِله تانيميريق. ۱۷ بونون اوچون کئم مسئحده​دئر، تزه مخلوقدور. کؤهنه شيلر کچدي؛ باخ ائندي هر شي تزه اولوب. ۱۸ بونلارين هاميسي تاريداندير. او تاريدان کي، بئزي مسئحئن واسئطه‌سئله اؤزو​ ائله باريشديردي و بئزه باريشديرما خئدمتئني وردي. ۱۹ يعني، تاري مسئحده اولوب، دونياني اؤزو​ ائله باريشديريردي و تقصئرلرئني اونلارا سايماييردي و باريشديرما کلاميني بئزئم ائچئمئزده قويوب. ۲۰ دمه‌لي بئز مسئحئن الچئلرئيئک. اله بئل کي، تاري بئزئم واسئطه​مئز​له ائرتئباط قورور. مسئحئن عوضئنده سئزه يالواريريق کي، تاري​ ائله باريشاسينيز. ۲۱ او، گوناهي بئلمه‌يني، بئزئم عوضئمئزده گوناه اتدي کي، بئز اوندا تارينين صالحلئيي اولاق.

- 2CO
- ←
- ۵
- →

© 2008 Bible Society of Azerbaijan