- EZK
- ←
- ۵
- →

۵
اورشلئمئن تَنبهي اوچون بئر قيلينج ۱ سن، ای بشر اوغلو، بئر ائتي قيلينج گؤتور؛ اوندان دَلّک اولگوجو کئمي ائستئفاده ات، اونو باشينا و ساقّالينا چک. سونرا بئر تَره‌زي گؤتور و قيرخديغين توکلري حئصّه‌لره آيير. ۲ اونلارين اوچده بئرئني شهرئن موحاصئره واختي قورتاراندا، شهرئن اورتاسيندا اوددا يانديرار. سونرا اوچده بئرئني گؤتور و شهرئن اطرافيندا قيلينجلا دوغرا. اوچده بئرئني ده کولَيه سووورارسان؛ من ده اونلارين داليسيجا قيلينج چکه‌جيم. ۳ توکلرئن بئر آزيني دا گؤتوروب پالتارينين اَته‌يئنه باغلايارسان. ۴ اونلاردان بئر قدر ده گؤتوروب اودون ائچئنه آتارسان و اونلاري اوددا يانديرارسان. بوندان بوتون ائسرايئل نسلئنئن اوستونه اود ياغاجاق.” ۵ پروردئگار رب بله ديئر: “بو، اورشَلئمدئر. من اونو مئلّتلرئن، اطرافيندا اولان اؤلکه‌لرئن آراسيندا يِرلَشدئرمئشم. ۶ لاکئن اونون خالقي باشقا مئلّتلردن، اطرافينداکي اؤلکه‌لردن ده چوخ پئسلئک اده‌رک، حؤکملرئمئن و قايدالاريمين ضئدّئنه عوصيان ادئبلر؛ چونکي حؤکملرئمي ردّ ادئب، قايدالاريما عمل اتمه‌يئبلر.” ۷ بونا گؤره ده پروردئگار رب بله ديئر: “سئز اطرافينيزدا اولان مئلّتلردن ده چوخ ياغيليق ادئبسئنئز، قايدالاريما عمل اتمه‌يئبسئنئز، حؤکملرئمي يرئنه يتئرمه‌يئبسئنئز، حتّا اطرافينيزدا اولان مئلّتلرئن حؤکملرئنه گؤره ده رفتار اتمه‌يئبسئنئز.” ۸ بونا گؤره ده پروردئگار رب بله ديئر: “باخ، من، حتّا من اؤزوم ده سئزئن ضئدّئنئزه دورموشام و باشقا مئلّتلرئن گؤزو قاباغيندا سئزي جزالانديرجاغام. ۹ بوتون ائيرنج ائشلرئندن اؤتري ائندئيه قدر اتمه‌دئيئم و بوندان سونرا دا بئر داها اتميه‌جيئم شيي سئزئن باشينيزا گتئره‌جيم. ۱۰ بونا گؤره ده سنئن شهرئنده آتالار اوغوللاريني، اوغوللار دا آتالاريني يئيه‌جکلر؛ سني جزالانديرجاغام، سالامات قالانلارينين هاميسيني دا هر طرفه سوووراجاغام.” ۱۱ پروردئگار رب بويورور: “بونا گؤره ده، وارليغيما آند اولسون، بوتون ائيرنج و نجئس شيلرئنله موقدّس مکانيمي نجئسله‌دئيئن اوچون، من قطعن سني قيريب تؤکه‌جيم، سنه يازيغيم گلميه‌جک و رحم اتميه‌جيم. ۱۲ سنئن اهالئنئن اوچده بئري وبادان اؤله‌جک، يا دا سنئن ائچئنده آجليقدان تلف اولاجاق؛ اوچده بئري اطرافيندا قيلينجلا هلاک اولاجاق؛ اوچده بئرئني ده هر طرفه سوووروب آرخالارينجا قيلينج چکه‌جيم. ۱۳ بلجه قضبئم باشا گله‌جک، اونلار اوستونده قِيضئمي سؤندوروب راحاتلاياجاغام. منئم قضبئم اونلارين آراسيندا باشا گلنده، اونلار بئله‌جکلر کي، من رب قيرتئمدن اونلارا بله دانيشميشام. ۱۴ اطرافيندا اولان مئلّتلر آراسيندا، يولدان کچن هر کسئن گؤزو قاباغيندا سني وئرانه‌لئيه و روسوايچيليق هدفئنه چِوئره‌جيم. ۱۵ قضب و حئدّتئمله، آلوولانان مزمّتلرئمله سني جزالانديرارکَن، اطرافيندا اولان مئلّتلر اوچون روسوايچيليق، تحقئر، عئبرت و دهشت هدفي اولاجاقسان. من، رب، بونو دِمئشم. ۱۶ من سئزي محو اتمک اوچون اوستونوزه آجليغين آمانسيز اوخلاريني دؤنده‌ره‌جيم. آرانيزدا آجليغي داها گوجلَندئره‌جيم و چؤره‌يئن کؤکونو کَسه‌جيم. ۱۷ اوستونوزه آجليق و وحشي حيوانلار گؤنده‌ره‌جيم و اونلار سئزي اوشاقلارينيزدان محروم اده‌جکلر. آرانيزدان وبا و تؤکولَن قان کچه‌جک، اوستونوزه قيلينج گتئره‌جيم. من، رب، بونو دِمئشم.”

- EZK
- ←
- ۵
- →

© 2008 Bible Society of Azerbaijan