- EXO
- ←
- ۳۸
- →

۳۸
يانديرما قورباني اوچون قوربانگاهين قورولماسي ۱ يانديرما قورباني اوچون، قورولان قوربانگاهي اَقاقئيا آغاجيندان دوزلتدي: اوزونلوغو بش قول‌آچ ، اِني ده بش قول‌آچ، موربّع شکلئنده، بويو دا اوچ قول‌آچ ائدي. ۲ قوربانگاهين دؤرد کونجونده اونونلا بئر حئصّه‌دن اولان دؤرد بوينوز دوزلتدي، اوستونو بورونجله اؤرتدو. ۳ قوربانگاهين لوازئماتيني، ياغ و کول قابلاريني، کورَکلري، لَيَنچه‌لري، چَنگل‌لري و خَکَندازلاري، هر شيي بورونجدن دوزلتدي. ۴ قوربانگاه اوچون بورونجدن تور شبکه دوزلتدي کي، کناريندان آشاغي‌يا، اونون ياريسينا قدر يتئشئردي. ۵ بورونج تورون دؤرد بوجاغيندا دئرَکلرئن کچدئيي دؤرد حالقاني تؤکدو. ۶ اَقاقئيا آغاجيندان دئرَکلر دوزَلدئب، اوستونو بورونجله اؤرتدو. ۷ قوربانگاهي آپارماق اوچون دئرَکلري اونون هر ائکي يانينداکي حالقالارا تاخدي. قوربانگاهين ائچي بوش ائدي و اونو تاختادان دوزلتدي. ۸ بؤيوک لَيه‌ني و اونون بورونج آلتليغيني حوضور چاديرينين گئرئشئنده خئدمت ادن آروادلارين گوزگولرئندن دوزلتدي.
ربّئن خيمه‌سئنئن حيطئنئن دوزَلدئلمه‌سی ۹ ربّئن خيمه‌سئنئن حيطئني دوزلتدي. حيطئن جنوب طرفئنده، بئر طرف اوچون، اوزونلوغو يوز قول‌آچ اولان پرده‌لر وار ائدي کي، نازئک کتاندان نفئس توخونموشدو. ۱۰ اونلارين ائيئرمي دئره‌يي و ائيئرمي آلتليغي بورونجدن ائدي، دئرَکلرئن قولّابلاري و بندلري ده گوموشدن ائدي. ۱۱ شئمال طرفي اوچون، اوزونلوغو يوز قول‌آچ اولان پرده‌لر وار ائدي، پرده‌لرئن ائيئرمي دئره‌يي و ائيئرمي آلتليغي بورونجدن ائدي، دئرَکلرئن قولّابلاري و بندلري ده گوموشدن ائدي. ۱۲ قرب طرفئنده اَلّي قول‌آچ پرده وار ائدي؛ اونون اون دئره‌يي و اون آلتليغي وار ائدي. دئرَکلرئن قولّابلاري و بندلري ده گوموشدن ائدي. ۱۳ شرق طرفئنده ده حيطئن اِني اَلّي قول‌آچ ائدي. ۱۴ دروازانين بئر طرفي اوچون اوزونلوغو اون بش قول‌آچ پرده‌لر وار ائدي؛ و اونلارين اوچ دئره‌يي و اوچ آلتليغي وار ائدي؛ ۱۵ دروازانين او بئري طرفي ده بله ائدي. حيطئن دروازاسينين هر ائکي طرفي اوچون اوزونلوغو اون بش قول‌آچ پرده‌لر وار ائدي کي، اونلارين اوچ دئره‌يي و اوچ آلتليغي وار ائدي. ۱۶ حيطئن بوتون اطراف پرده‌لري نفئس توخونموش نازئک کتاندان، ۱۷ دئرَکلرئن آلتليقلاري بورونجدن، دئرَکلرئن قولّابلاري و بندلري گوموشدن، باشليقلارين اؤرتويو ده گوموشدن ائدي؛ حيطئن بوتون دئرَکلري گوموشله بندلَندئلر. ۱۸ حيطئن دروازاسينين ناخيش تئکمه‌لي آراکَسمه‌سي لاجورد، ارغواني و قيرميزي پارچادان و نفئس توخونموش نازئک کتاندان ائدي؛ اوزونلوغو ائيئرمي قول‌آچ ، بويو دا حَيَطئن پرده‌لري کئمي بش قول‌آچ ائدي. ۱۹ اونون دؤرد دئره‌يي و دؤرد آلتليغي بورونجدن، قولّابلاري گوموشدن، باشليقلارينين اؤرتويو و بندلري ده گوموشدن ائدي. ۲۰ خيمه‌نئن و حيطئن بوتون اطراف ميخلاري بورونجدن ائدي.
حوضور چاديري اوچون ائشله‌نن شيلر ۲۱ بودور شهادت خيمه‌سئنئن لوازئماتينين حسابي کي، لاوئلی‌لر موسانين امري ائله کاهئن هارونون اوغلو ائتامارين باشچيليغي آلتيندا خئدمت اوچون اونلارا مشغول ائدئلر. ۲۲ يهودا قبئله‌سئندن خور اوغلو اوري اوغلو بِصه‌لِل ربّئن موسايا نه امر اتدئيئني دوزلتدي. ۲۳ اونونلا چاليشان دان قبئله‌سئندن اولان اَخئسامَک اوغلو اوهولئياب اويماچيليق، ناخيشچيليق، لاجورد، ارغواني و قيرميزي پارچادا و نازئک کتاندا ناخيش تئکمه‌سي ائشي باجاريردي. ۲۴ موقدّس يِرئن بوتون بئناسي اوچون ائشله‌نن قيزيلين، يعني يِللَتمه تقدئمي اولاراق هدئيّه ورئلن قيزيلين چکئسي موقدّس مکانين شِکِلئنه گؤره ائيئرمي دوقّوز تالانت يدّي يوز اوتوز شِکِل ائدي. ۲۵ جاماعاتين سئياهي‌يا آليناندا وردئيي گوموشون چکئسي موقدّس مکانين شِکِلئنه گؤره يوز تالانت و مئن يدّي يوز يتمئش بش شِکِل ائدي. ۲۶ بو، ساييلميش آداملارا داخئل اولان هر کَس، ائيئرمي ياشيندا و اوندان يوخاري اولان ۶۰۳۵۵۰ کئشي اوچون آدامباشي بئر بِکا ، يعني موقدّس مکانين شِکِلئنئن اؤلچوسونه گؤره ياريم شِکِل ائدي. ۲۷ موقدّس يِرئن آلتليقلاريني و پرده‌نئن آلتليقلاريني تؤکمَک ائشئنه يوز تالانت گوموش: يوز آلتليق اوچون يوز تالانت، يعني هر آلتليق اوچون بئر تالانت گوموش ائشلَندي. ۲۸ مئن يدّي يوز يتمئش بش شِکِل گوموش ده سوتونلار اوچون قارماقلار دوزلتمَک، باشليقلاريني اؤرتمَک و اونلاري بندلمک اوچون ائشلَندي. ۲۹ يِللَتمه تقدئمي اولاراق هدئيّه ورئلَن بورونجون چکئسي يتمئش تالانت و ائکي مئن دؤرد يوز شِکِل ائدي. ۳۰ اوندان حوضور چاديري گئرئشئنئن آلتليقلاري، بورونج قوربانگاه، اوستونده‌کي بورونج تور، قوربانگاهين بوتون لوازئماتي ۳۱ حيطئن اطراف آلتليقلاري، حيطئن دروازاسينين آلتليقلاري، خيمه‌نئن بوتون پايالاري و حيطئن بوتون اطراف ميخلاري دوزلتدي.

- EXO
- ←
- ۳۸
- →

© 2008 Bible Society of Azerbaijan