- EZK
- ←
- ۱۳
- →

۱۳
يالانچي پيغمبرلرئن جزالانماسي ۱ منه ربّئن بو سؤزو نازئل اولدو: ۲ “ای بشر اوغلو، نبئلئک ادن ائسرايئل پيغمبرلرئنه ضئدّ نبئلئک ات و اؤز- اؤزلرئندن نبئلئک ادن آداملارا دِه: ربّئن سؤزونو اِشئدئن. ۳ پروردئگار رب بله ديئر: «واي او آخماق پيغمبرلرئن حالينا کي، اؤز روحلاريندان ائلهاملانيرلار و هچ بئر رؤيا گؤرمه‌يئبلر. ۴ ای ائسرايئل، سنئن پيغمبرلرئن وئرانه‌لئکلرده دولاشان چاقّاللارا بَنزه‌يئرلر. ۵ ای پيغمبرلر، سئز دووارين دَلئکلرئني قورومادينيز، ربّئن گونونده دؤيوشده بَرک دايانماق اوچون ائسرايئل نسلئنئن اطرافيندا دووار قورمادينيز. ۶ اونلار بوش شيلر گؤروبلر، فالچيليق ادئب يالان دانيشيرلار. ديئرلر: ‹رب بويورور›، حال بو کي، رب اونلاري گؤندرمه‌يئب. آمّا حله ده اونا اومئد باغلاييرلار کي، اونلارين سؤزلرئني يرئنه يتئرسئن. ۷ مگر سئزئن گؤردويونوز رؤيا بوش و اتدئيئنئز فالچيليق يالان ديئل؟ سئز بونلارا ‹رب بويورور› ديئرسئنئز، حال بو کي، هچ بئر شي دِمه‌مئشم.»” ۸ بونا گؤره ده پروردئگار رب بله ديئر: «ائندي کي يالانلاري ديئب يالان شيلر گؤروبسونوز، من سئزه ضئدّم.» پروردئگار رب بويورور. ۹ «اَلئم او پيغمبرلرئن ضئدّئنه اولاجاق کي، يالان گؤرونتولر گؤرورلر و يالانلارلا فالچيليق ادئرلر. اونلار منئم خالقيمين مجلئسئنده اولماياجاقلار، ائسرايئل نسلئنئن سئياهيسينا يازيلماياجاقلار، ائسرايئل تورپاغينا دا گئرميه‌جکلر. او واخت بئله‌جکسئنئز کي، پروردئگار رب منم. ۱۰ بونو اونا گؤره اده‌جيم کي، اونلار صولح اولماديغي حالدا ‹صولح› ديئب خالقيمي آزديريبلار. خالق دووار تئکَنده، بو پيغمبرلر اونا سوواق وورورلار. ۱۱ سن او سوواق وورانلارا دِه کي، او دووار اوچاجاق. شئدّتلي ياغيش ياغاجاق و سن، ای دولو دنه‌لرئني، گؤيدن ياغاجاقسان و بؤيوک بئر کولَک اَسه‌جک. ۱۲ دووار اوچاندا مگر سئزه ديئلميه‌جک: ‹ووردوغونوز سوواق نجه اولدو؟›» ۱۳ بونا گؤره ده پروردئگار رب بله ديئر: «من اؤز قضبئمده طوفان کولَه‌يي اَسدئره‌جيم، اؤز حئدّتئمده شئدّتلي ياغيش و دولو ياغديراجاغام کي، دووار قضبئمله محو اولسون. ۱۴ بلجه سوواق ووردوغونوز دوواري اوچوردوب يِرله بئر اده‌جيم و بونؤوره‌سي گؤرونه‌جک. سئز ده ييخيلان دووارين آلتيندا هلاک اولاجاقسينيز. او واخت بئله‌جکسئنئز کي، رب منم. ۱۵ اؤز قِيضئمي دووارين و اونا سوواق وورولانلارين اوستونده بلجه تؤکه‌جيم. سئزه دئيه‌جيم: نه دووار وار، نه ده اونا سوواق ووران ائسرايئل پيغمبرلري. ۱۶ او پيغمبرلر اورشَلئم اوچون نبئلئک اتدئلر و صولح اولماديغي حالدا، اورادا صولح اولاجاغي باره‌ده رؤيالار گؤردولر.» پروردئگار رب بله بويورور. ۱۷ سن، ای بشر اوغلو، اؤز-اؤزلرئندن نبئلئک ادن خالقينين قيزلارينا اوزونو توت و اونلارين ضئدّئنه نبئلئک ات. ۱۸ اونلارا دِه کي، پروردئگار رب بله ديئر: «واي او آروادلارين حالينا کي، جانلاري شئکار اتمک اوچون هر کَسئن بئله‌يئنه اووسون ياستيقچالار تئکئرلر و هر بويدا اولان آدامين باشينا اؤرتوکلر دوزه‌لدئرلر! اِله بئلئرسئنئز کي، خالقيمين جانلاريني شئکار اتمکله اؤز جانينيزي سالامات ساخلاياجاقسينيز؟ ۱۹ منئم حؤرمتئمه خالقيمين قاباغيندا بئر نِچه اوووج آرپا و بئر نِچه چؤرک اوچون اهانت ادئبسئنئز. يالانا قولاق آسان خالقيما يالان دئيه‌رَک، اؤلميه لايئق اولمايانلاري اؤلدوروبسونوز و ياشاماغا لايئق اولمايانلاري ياشاتديريبسينيز.» ۲۰ بونا گؤره ده پروردئگار رب بله ديئر: «باخين، من سئزئن اووسون ياستيقچالارينيزا کي، اونلارلا اورادا آداملاري قوش کئمي شئکار ادئرسئنئز، ضئدّم. من اونلاري قول‌لارينيزدان قوپارداجاغام. قوش کئمي شئکار اتدئيئنئز آداملاري آزاد اده‌جيم. ۲۱ اؤرتوکلرئنئزي ده ييرتاجاغام و خالقيمي اَلئنئزدن قورتاراجاغام. اونلار بئر داها شئکار کئمي سئزئن اَلئنئزده اسئر اولماياجاقلار. او واخت بئله‌جکسئنئز کي، رب منم. ۲۲ سئز يالانلارلا کَدَرلَنمه‌سئني ائستمه‌دئيئم صالح آدامين اوره‌يئني کَدَرلَندئرئبسئنئز، پئس آدامين قولونا گوج ورئبسئنئز کي، اؤز پئس يولوندان دؤنمه‌سئن و جا‌نيني قورتارماسين. ۲۳ بونا گؤره ده آرتيق بوش رؤيالار گؤرميه‌جکسئنئز و فالچيليق اتميه‌جکسئنئز. من اؤز خالقيمي سئزئن اَلئنئزدن قورتاراجاغام. او واخت بئله‌جکسئنئز کي، رب منم.»”

- EZK
- ←
- ۱۳
- →

© 2008 Bible Society of Azerbaijan