- 2PE
- ←
- ۳
- →

۳
ربّئن گونو ۱
ائندي سِوگئلئلر، بو ائکئنجي مکتوبدور کي، سئزه يازيرام؛ اونلاردا چاليشيرام کي، خاطيرلاتماقلا سئزئن خالئص فئکئرلرئنئزي اويانديريم کي، ۲ سئز، موقدّس نبئلر طرفئندن قاباقجادان ديئلمئش سؤزلري و حوارئلرئنئزئن واسئطه​سئله ديئلمئش رب و قورتاريجينين امرئني يادا سالاسينيز. ۳ هر شيدن اوّل بونو بئلئن کي، آخير گونلرده رئشخند ادنلر، رئشخندله گله​جکلر و اؤز شهوتلرئنئن دالينجا قاچيب، ۴ دئيه​جکلر: “بس اونون گلئشئنئن وعده​سي هاني؟ چونکي اجدادلاريميزين گؤزلرئني حياتا يومدوقلاريندان بري، هر شي او حالدا داوام ادئر کي، خئلقتئن باشلانيشيندان وار ائدي.” ۵ بله دوشونرکن، نظرلرئندن قاچيرديرلار کي، گؤيلر تارينين کلامي ائله قدئمدن وار ائدي، ير ده سودان و سو واسئطه‌سئله شکئل تاپدي ۶ و اونونلا دا دونيا او زامان سو ائله بوغولوب محو اولدو. ۷ لاکئن ائندئکي گؤيلر و ير اونون کلامي ائله اود اوچون ساخلانيب، دئنسئز آداملارين موحاکئمه و هلاکت گونو اوچون حئفظ اولونور. ۸ آمّا سوگئلئلر، بو بئر شيي ياددان چيخارتمايين کي، ربّئن يانيندا بئر گون مئن ائل، مئن ائل ده بئر گون کئمي دئر. ۹ ربّ اؤز وعده​لرئنده يوبانماز، نجه کي، بعضئلر يوبانماق حساب ادئرلر. آمّا او، سئزه صبرله رفتار ادئر و ائسته‌مئر کي، هچ کس هلاک اولسون، لاکئن هامي تؤوبه​يه گلسئن. ۱۰ آمّا ربّئن گونو اوغرو کئمي گله​جک کي، اوندا، گؤيلر بؤيوک بئر گورولتو ائله آرادان گده​جک و عونصورلر شئدّتلي حرارتله محو اولاجاقلار، ير و اونون ائشلري ده ياناجاقدير. ۱۱ ائندي کي، بوتون بونلار بو جور آرادان گده​جکلر، سئز نجه ائنسانلار گرک اولاسينيز؟ موقدّس رفتاردا و دئندارليقدا ۱۲ ربّئن گونونون گلئشئني گؤزله‌يئب، اونو تَلَسدئره​سئنئز کي، اونون سببئندن گؤيلر يانيب آرادان گده​جک و عونصورلر شئدّتلي حرارتله اَرئيه‌جکلر! ۱۳ آمّا بئز اونون وعده​سئنه گؤره تزه گؤيلر و تزه بئر يري گؤزله‌يئرئک کي، اونلاردا صالحلئک ساکئندئر. ۱۴ بونا گؤره سوگئلئلر، ائندي کي، بو شيلري گؤزله‌يئرسئنئز، چاليشين کي، او سئزي باريش ائچئنده، لکه​سئز و قوصورسوز تاپسين. ۱۵ و ربّئمئزئن صبرئني ده نئجات حساب ادئن؛ نجه کي، سوگئلي قارداشيميز پولوس دا، اونا ورئلمئش حئکمتله سئزه يازدي. ۱۶ نجه کي، بوتون مکتوبلاردا اله شيلردن صؤحبت ادئلئر کي، باشا دوشمه‌سي چتئندئر و جاهئل و ثباتسيز آداملار، آيري موقدّس يازيلارا اتدئيي کئمي، بونلاري دا اؤز هلاکتلري اوچون چوئرئرلر. ۱۷ بونا گؤره، سئز، اي سوگئلئلر، بونلاري قاباقجادان بئله‌رک، احتئياط ادئن اِله کي، اوصولسوز آداملارين سهولرئله يولدان آزديريلماياسينيز و اؤز ثباتينيزدان دوشمه‌يه​سئنئز. ۱۸ لاکئن رب و قورتاريجيميز عئسا مسئحئن معرئفتئنده بؤيويه​سئنئز. اونا هم ائندي هم ده ابدئيّت گونونه​جک عئزّت اولسون. آمئن.

- 2PE
- ←
- ۳
- →

© 2008 Bible Society of Azerbaijan