- LUK
- ←
- ۳
- →

۳
يحيا ربّين يولونو حاضيرلايير
(متّا 3:‏1-‏12، مرقوس 1:‏1-‏8، يوحنّا 1:‏19-‏28) ۱
قيصر تئبرئيوسون حاکئمئيّتئنئن اون بشئنجي ائلئنده، او زامان کي، پونطئيوس پئلاط يهودئيه والئسي، هئرود جلئلئن تِترارخي، اونون قارداشي فئلئپوس ائتورايا و تئراخونئتئس وئلايتئنئن تِترارخي، لئسانئياس آبئلينئيا تَترارخي، ۲ حنّا ائله قيافا دا باش کاهئن ائدئلر، تارينين کلامي چؤلده زکريانين اوغلو يحيايا گلدي. ۳ او دا، اوردون چايينين اطرافينداکي هامي اؤلکه​ني گَزئب ائنسانلاري دعوت ادئردي کي، گوناهلارين باغيشلانماسي اوچون تؤوبه ادئب تعمئد آلسينلار. ۴ نجه کي، اشعيا پيغمبرئن سؤزلرئنئن کئتابيندا يازيليب:
“چؤلده بئرئنئن سسي نئدا ادئر؛
ربّئن يولونو حاضيرلايين،
اونون يولونو دوز ادئن. ۵ هر دره دولدورولسون،
هر داغ و تپه آلچالسين،
اَيرئلئکلر دوزه‌لسئن،
کله-کؤتور يوللار هامار اولسون. ۶ و بوتون ائنسانلار تارينين نئجاتيني گؤره​جکلر.” ۷ يحيا، تعمئد اوچون اونون يانينا گلن خالقا ديئردي: “اي افعئلر نسئلي! گله​جک قضبدن قاچماغي سئزه کئم گؤرستدي؟! ۸ تؤوبه​يه لايئق ثمره گتئرئن. اؤزونوزه «آتاميز ائبراهئمدئر» دمه‌يه جهد اتمه‌يئن. چونکي بونو سئزه ديئرم، تاري قادئردئر کي، بو داشلاردان ائبراهئمه اؤولاد ياراتسين. ۹ آرتيق بالتا دا آغاجلارين کؤکونه ياتير. بلجه ياخشي ثمره ورمه‌ين هر آغاج کسئلئر و اودا آتيلير.” ۱۰ خالق اوندان سوروشدو: “بس بئز نه اِدَک؟” ۱۱ يحيا جاواب ورئب ددي: “ائکي کؤينه‌يي اولان، بئرئني او آداما ورسئن کي، کؤينه‌يي يوخودور. يمه‌يي اولان آدام دا بله اتسئن.” ۱۲ باج ييغانلار دا تعمئد اولونماق اوچون اونون يانينا گلئب ددئلر: “اوستاد، بئز نه اِدَک؟” ۱۳ يحيا اونلارا ددي: “موعيّن اِدئلمئش مئقداردان آرتيق هچ شي طلب اتمه‌يئن.” ۱۴ عسگرلر ده اوندان سوروشدولار: “بس بئز نه اتملي‌يئک؟” اونلارا دا ددي: “زورلا هچ کئمدن پول آلمايين. بؤهتان آتمايين. آلديغينيز مواجئبه قناعت ادئن.” ۱۵ خالقين گؤزو يولدا ائکن، هامي يحيانين حاقيندا اوره‌يئنده دوشونوردو: “گؤره​سن بو، مسئحدئر؟ “ ۱۶ يحيا هاميسينا جاواب ورئب ددي: “من سئزي سو ائله تعمئد ورئرم، لاکئن مندن قودرتلئسي گلئر کي، من اونون باشماغينين باغيني دا آچماغا بله لايئق ديئلم. او، سئزي موقدّس روح و اودلا تعمئد وره​جک. ۱۷ اونون شنه​سي الئنده‌دئر و اؤز خرمنئني دئقّتله سووروب، بوغداني آنبارينا ييغير. لاکئن ساماني سؤنمز اودلا يانديراجاق.” ۱۸ بلجه يحيا، بئر چوخ آيري نصئحت ورئب خالقا خوش خبري وعظ ادئردي. ۱۹ آمّا هئرود تِترارخ کي، قارداشينين آروادي هئرودئياسلا اِولندئيي و اتدئيي اؤزگه پئسلئکلر اوچون يحيانين طرفئندن دانلاق آلتيندا ائدي، ۲۰ بونلارين هاميسينا بئرئني ده آرتيريب يحياني زئندانا سالدي.
عئسانين تعمئد اولونماسي
(متّا 3:‏13-‏17، مرقوس 1:‏9-‏11) ۲۱ هامي خالق تعمئد اولونان زامان، عئسا دا تعمئد اولوندو. و دوعا ادن واخت گؤي آچيلدي و ۲۲ موقدّس روح جئسماني شکئلده گؤيرچئن کئمي اونون اوستونه اِندي و گؤيدن بئر سس گلئب ددي: “سن منئم سوگئلي اوغلومسان، سندن چوخ راضي‌يام.” ۲۳ عئسا، اؤز خئدمتئنه باشلاديغي زامان اوتوز ياشلاريندا ائدي. او يوسئفئن اوغلو تانينيردي و يوسئف عئلي​نئن اوغلو ائدي. ۲۴ عئلي ده متّا اوغلو، او دا لاوي اوغلو، او دا مِلکي اوغلو، او دا يانّاي اوغلو، او دا يوسئف اوغلو ۲۵ او دا ماتاتئيا اوغلو، او دا عاموس اوغلو، او دا ناحوم اوغلو، او دا حسلي اوغلو، او دا ناقّاي اوغلو، ۲۶ او دا ماآت اوغلو، او دا ماتاتئياس اوغلو، او دا شئمعي اوغلو، او دا يوسئک اوغلو، او دا يهودا اوغلو ۲۷ او دا يوحنّا اوغلو، او دا رئسا اوغلو، او دا زِروبّابئل اوغلو، او دا سالتئيل اوغلو، او دا نِيري اوغلو، ۲۸ او دا مِلکي اوغلو، او دا آدّي اوغلو، او دا کوسام اوغلو، او دا اِلمادام اوغلو، او دا عئر اوغلو ۲۹ او دا يوسيا اوغلو، او دا الئعزر اوغلو، او دا يورئم اوغلو، او دا ماتّات اوغلو، او دا لاوي اوغلو، ۳۰ او دا شمعون اوغلو، او دا يهودا اوغلو، او دا يوسئف اوغلو، او دا يونام اوغلو، او دا اِلياقئم اوغلو، ۳۱ او دا مئلئيا اوغلو، او دا مئنّا اوغلو، او دا ماتّاتا اوغلو، او دا ناتان اوغلو، او دا داوود اوغلو ۳۲ او دا يسّه اوغلو، او دا عوبئد اوغلو، او دا بوعز اوغلو، او دا سلمون اوغلو، او دا نخشون اوغلو ۳۳ او دا عمئناداب اوغلو، او دا آدمئن اوغلو، او دا آرني اوغلو، او دا خِصرون اوغلو، او دا پِرِس اوغلو، او دا يهودا اوغلو، ۳۴ او دا يعقوب اوغلو، او دا ائسحاق اوغلو، او دا ائبراهئم اوغلو، او دا تِرَخ اوغلو، او دا ناخور اوغلو، ۳۵ او دا سروج اوغلو، او دا ريو اوغلو، او دا فالِک اوغلو، او دا عِبَر اوغلو، او دا سِلَع اوغلو، ۳۶ او دا کئنان اوغلو، او دا اَرفکشاد اوغلو، او دا سام اوغلو، او دا نوح اوغلو، او دا لِمِک اوغلو، ۳۷ او دا متوشِلَخ اوغلو، او دا خنوخ اوغلو، او دا يارِد اوغلو، او دا مَهَل‌له‌لِل اوغلو، او دا کئنان اوغلو، ۳۸ او دا انوش اوغلو، او دا سِت اوغلو، او دا آدم اوغلو، او دا تارينين اوغلو ائدي.

- LUK
- ←
- ۳
- →

© 2008 Bible Society of Azerbaijan