- ZEC
- ←
- ۷
- →

۷
رئياکارليق محکوم اولور ۱ داريوش پادشاهين حاکئمئيّتئنئن دؤردونجو ائلئنده، دوقّوزونجو آي اولان کئسلِو آيينين دؤردونجو گونو، زِکَرئيّايا ربّئن سؤزو نازئل اولدو. ۲ او واخت بِيت‌ائل اهالئسي شَر-اِصِري، رِگِم-مِلِکي و اونون آداملاريني ربّئن حوضورونا گؤنده‌ردئلر کي، يالوارسينلار و ۳ قوشونلار ربّئنئن اِوئنده اولان کاهئنلردن و پيغمبرلردن سوروشسونلار: “آيا گرک بِشئنجي آيدا، بو چوخ ائل‌لر عرضئنده اتدئيئمئز کئمي، گئنه ده ياس توتوب اؤزوموزو يمکدن اوزاق ساخلاياق؟” ۴ او واخت منه قوشونلار ربّئنئن بو سؤزو نازئل اولدو: ۵ “بوتون اؤلکه خالقينا و کاهئنلره دِه: «يتمئش ائل عرضئنده بِشئنجي و يدّئنجی آيلاردا اوروج توتوب ياس ساخلاديغينيز زامان، مگر منئم اوچون اوروج توتوردونوز؟ ۶ يِيئب-ائچدئيئنئز زامان، مگر اؤزونوز اوچون يِيئب-ائچمئردئنئز؟» ۷ مگر ربّئن بو سؤزلري هَمن سؤزلر ديئل کي، اورشَلئمئن و اطرافينداکي شهرلرئن اَمئن-آمانليق ائچئنده ياشايديغي زامان نِگِب و هامار بؤلگه‌ده ائنسانلارين ساکئن اولدوغو زامان اوّلکي پيغمبرلرئن واسئطه‌سئله ديئلمئشدي؟” ۸ زِکَرئيّايا ربّئن بو سؤزو نازئل اولدو: ۹ “قوشونلار ربّی بله ديئر: «دوزگون و عدالتله موحاکئمه ادئن. هر کس بئربئرئنه محبّت و مرحمت گؤرسدسئن. ۱۰ دول آروادا، يِتئمه، قرئبه و يوخسولا ظولم اتمه‌يئن. اوره‌يئنئزده بئربئرئنئزئن ضئدّئنه پئس نئيّتلر توتمايين.» ۱۱ آنجاق اونلار اشئتمَکدن بويون قاچيرتديلار، عئنادکارليقلا آرخا چِوئردئلر، اشئتمه‌مَک اوچون قولاقلاريني باغلاديلار. ۱۲ اورَکلرئني داش کئمي بَرک اتدئلر کي، قوشونلار ربّئن اؤز روحو ائله اوّلکي پيغمبرلر واسئطه‌سئله گؤنده‌ردئيي قانونو و سؤزلري اشئتمه‌سئنلر. بونا گؤره ده قوشونلار ربّی اونلارا چوخ قضبلَندي. ۱۳ قوشونلار ربّی ديئر: «من چاغيرديغيم زامان، اونلار قولاق آسماديلار. بونا گؤره ده، اونلار چاغيرديغي زامان، من ده قولاق آسماياجاغام. ۱۴ اونلاري طوفان کئمي تانيماديقلاري بوتون مئلّتلرئن آراسينا سَپَله‌دئم. آرخادا قويدوقلاري اؤلکه اِله وئران قالدي کي، اورايا گدئب-گلن اولمادي. گؤزل تورپاق خاراباليغا چِوئرئلدي.»”

- ZEC
- ←
- ۷
- →

© 2008 Bible Society of Azerbaijan