- JOB
- ←
- ۱۴
- →

۱۴
۱ آرواددان دوغولان ائنسانين حياتي قيسادير، سيخينتي ائله دولودور. ۲ چئچک کئمي آچار و سولار، کؤلگه کئمي قاچار و دورماز. ۳ مگر سن گؤزلرئني بله اولان بئرئنه دئکئرسن؟ موحاکئمه اتمک اوچون حوضورونا گتئرئرسن؟ ۴ کثئفدن تمئزي کئم چيخاردا بئلر؟ هچ کئم! ۵ ائنسانين گونلري تعيئن اولونوب، آيلارينين ساييسي سنه بلّي‌دئر، اونون حودودونو سن قويوبسان کي، اوندان کچه بئلمز. ۶ اوندان گؤزونو چک و اونو بوراخ کي، گونونو بئتئرَن بئر زحمتکش کئمي بئر آز دئنجَلسئن، ۷ بئر آغاج اوچون حله ده اومئد وار؛ کَسئلسه، گئنه ده بئتَر، زوغلاري دا اَسکئلمَز. ۸ کؤکو يرده قوجالسا دا، کؤتويو تورپاقدا اؤلموش اولسا دا، ۹ سويون ائيسئندن چئچکله‌نر، تزه اکئلمئش آغاج کئمي شاخه‌لر ورَر. ۱۰ آمّا ائنسان اؤلر و دَمَر ياتار. آخير نفسئني چکر و يوخ اولار. ۱۱ نجه کي، دهنزدن سولار چيخيب گدر چايلار آزاليب قورويار، ۱۲ ائنسان دا ياتاري، بئر داها قالماز، گؤيلرئن يوخ اولماسينا قدر اويانماز، يوخولاريندان دا اويانديريلماز. ۱۳ کاشکي منی اؤلولر دئياريندا گئزلَده‌يدئن، قضبئن کچنه‌جک منی اؤرته‌يدئن، منه مؤهلت وره‌يدئن، سونرا منی يادا سالايدين. ۱۴ ائنسان اگر اؤلسه، بئر داها مگر دئرئلر؟ نؤوبتئم چاتانا قدر، بو عذابدان قورتارماق اوچون هر گون گؤزلَيه‌جيم. ۱۵ منی چاغيراجاقسان، من ده سنه جاواب وره‌جيم؛ اَللرئنئن ائشئنه آرزو چکه‌جکسن. ۱۶ او زامان قدملرئمي ساياجاقسان، گوناهيمي نظره آلماياجاقسان. ۱۷ عوصيانيم توربايا سالينيب مؤهورلَنه‌جک، گوناهيمين اوستونو اؤرته‌جکسن. ۱۸ آمّا داغين اوچوب داغيلماسي کئمي، قايانين يرئندن قوپماسي کئمي، ۱۹ سو داشلاري يووارلاديغي کئمي، سِل‌لر تورپاغي يويوب آپارديغي کئمي، سن ده ائنسانين اومئدئني بله يوخ ادئرسن. ۲۰ اونو همئشه‌لئک مغلوب ادئرسن، و کؤچوب گدئر؛ گؤروشونو دَيئشدئرئب يولا ساليرسان. ۲۱ اوغوللاري عئزّت قازانسالار دا، اونون خبري اولماز، ذئلّته دوشَنده ده، هچ نه‌يي باشا دوشمَز. ۲۲ آنجاق اؤز بدنئنئن آغريسيني چکئر، و آنجاق اؤزو اوچون ياس توتور.»

- JOB
- ←
- ۱۴
- →

© 2008 Bible Society of Azerbaijan