- EXO
- ←
- ۵
- →

۵
موسا و هارون فئرعونون ساراييندا ۱ موسا و هارون گلئب فئرعونا ددئلر: “ائسرايئلئن تاريسي رب بله ديئر: خالقيمي بوراخ کي، گدئب صحرادا منئم اوچون بايرام توتسونلار!” ۲ لاکئن فئرعون ددي: “رب کئمدئر کي، اونون سَسئنه قولاق آسيب ائسرايئل اؤولادلاريني بوراخيم؟ ربّي تانيميرام، ائسرايئل اؤولادلاريني دا بوراخماياجاغام.” ۳ اونلار ددئلر: “عئبرانئلرئن تاريسي بئزئمله گؤروشوب؛ قوي صحرادا اوچ گون سفر ادئب، تاريميز ربّه قوربان تقدئم اِدَک. يوخسا بئزي وَبا يا دا قيلينجلا محو اِدَر.” ۴ لاکئن مئصئر پادشاهي اونلارا ددي: “ای موسا و هارون، نه اوچون خالقي ائشئندن ساليرسينيز؟ ائشئنئزئن باشينا دؤنون.” ۵ فئرعون گئنه ددي: “باخين، اؤلکه‌نئن خالقي ائندي چوخدور، سئز، اونلارا، اتدئيي ائشلرئنده مانع اولورسونوز.”
فئرعونون ائسرايئل خالقينين ضئدّئنه قدّارليغي ۶ بلجه اِله همن گون فئرعون خالقين نظارتچئلري و گؤزَتچئلرئنه امر ادئب ددي: ۷ “خالقا کرپئج دوزلتمک اوچون بئر داها سامان ورمه‌يئن. قوي اؤزلري گدئب سامان ييغسينلار. ۸ آمّا اونلاردان ائسته‌يئن کی، قاباقکي همن ساييدا کرپئچ دوزَلتسئنلر. کرپئچ ساييسيني آزالتمايين. چونکي اونلار تنبلدئرلر، بونا گؤره ده باغيريرلار کي، «گدک تاريميزا قوربان تقدئم ادک.» ۹ قوي زحمتلري داها آغير اولسون، قوي ائشلرئنه مشغول اولسونلار کي، يالان سؤزلره قولاق آسماسينلار.” ۱۰ خالقين گؤزَتچئلري و نظارتچئلر، خالقين يانينا گلئب اونلارا ددئلر: “فئرعون بله ديئر: «آرتيق سئزه سامان ورميه‌جيم. ۱۱ گدئن، اؤزونوز هارادان تاپا بئلئرسئنئز، سامان ييغين، لاکئن ائشئنئزدن هچ بئري آزالماياجاق.” ۱۲ بلجه خالق بوتون مئصئر تورپاغينا سَپه‌له‌نئب، سامان عوضئنه کولَش ييغماغا باشلاديلار. ۱۳ نظارتچئلر اونلاري زورلاييب ديئردئلر: “گونده‌لئک ائشئنئزي يرئنه يتئرئن، اله همن قدر کي، سامان ورئلن واخت ادئردئنئز.” ۱۴ بوندان علاوه، ائسرايئل اؤولادلارينين گؤزَتچئلري کي، فئرعونون نظارتچئلري اونلاري ائش باشينا قويموشدولار، دؤيولوب سوروشولدولار: “نئيه دونن و بو گون، داها قاباکي ساييدا اولان کئمي کرپئج دوزلتمه‌يئبسئنئز؟” ۱۵ او واخت ائسرايئل اؤولادلاريندان اولان گؤزَتچئلر، فئرعونون يانينا گلئب باغيرديلار: “قوللارينلا نئيه بله رفتار ادئرسن؟ ۱۶ قوللارينا سامان ورمئرلر، آنجاق «کرپئج دوزَلدئن» ديئرلر. باخ، قوللارين دؤيولور. آنجاق بو سنئن اؤز خالقينين تقصئرئدئر.” ۱۷ آمّا فئرعون ددي: “سئز تنبلسئنئز، چوخ تنبل، بونا گؤره ده ديئرسئنئز: «گدک، ربّه قوربان تقدئم ادک.» ۱۸ ائندي گدئن ائشله‌يئن. سئزه سامان ورئلميه‌جک، آمّا گئنه ده همن ساييدا کرپئج دوزلتمَلي‌سئنئز.” ۱۹ ائسرايئل اؤولادلارينين گؤزَتچئلري پئس وضعئيّته دوشدوکلرئني گؤردولر، چونکي اونلارا ديئلدي کي، “سئزئن اوچون موعَيّن اولونموش گونده‌لئک کرپئج ساييسي آزالماياجاق.” ۲۰ فئرعونون يانيندان چيخاندا، اونلارا مونتَظير اولان موسا و هارونلا راستلاشديلار. ۲۱ اونلارا ددئلر: “قوي رب سئزئن نه اتدئيئنئزي گؤرسون و جزانيزي ورسئن! سئز بئزي فئرعون و اونون نؤکرلري گؤزونده رَذئل اتدئنئز و اللرئنه قيلينج وردئنئز کي، بئزي اؤلدورسونلر.” ۲۲ او واخت موسا ربّئن حوضورونا قاييديب ددي: “ای پروردئگار، نه اوچون بو خالقي بله بلايا سالدين؟ منی نئيه گؤندردئن؟ ۲۳ سنئن آديندا فئرعونلا دانيشماق اوچون گلندن بَري او، بو خالقي بلايا ساليب، سن آمّا خالقيني هچ قورتارماييبسان.”

- EXO
- ←
- ۵
- →

© 2008 Bible Society of Azerbaijan