- NUM
- ←
- ۹
- →

۹
پاسخا بايرامينين کچئرئلمه‌سي ۱ ائسرايئل اؤولادلاري مئصئر تورپاغيندان چيخديقدان سونرا، ائکئنجي ائلئن بئرئنجي آييندا، رب سئنا صحراسيندا موسا ائله دانيشيب اونا ددي: ۲ “ائسرايئل اؤولادلاري پاسخا بايراميني تعيئن اولونموش واختدا توتسونلار. ۳ اونو آيين اون دؤردونجو گونونده، آخشامچاغي، تعيئن اولونموش واختدا توتون؛ اونو بوتون قايدالارينا و حؤکملرئنه گؤره ساخلايين.»” ۴ بلجه موسا ائسرايئل اؤولادلارينا امر اتدي کي، پاسخا بايراميني کچئرتسئنلر. ۵ اونلار بئرئنجي آيين اون دؤردونجو گونونده، آخشامچاغي پاسخا بايراميني سئنا صحراسيندا توتدولار. ائسرايئل اؤولادلاري ربّئن موسايا امر اتدئيي هر شيي يرئنه يتئردئلر. ۶ آمّا مِيئته توخونان نجئس آداملار وار ائدئلر کي، او گون پاسخا بايراميني کچئرده بئلمه‌دئلر. اونا گؤره ده، او گون بو آداملار موسا و هارونون يانينا گلئب ۷ بله ددئلر: “گرچي اؤلويه گؤره بئز نجئسئک، آمّا نه اوچون بئز آيري ائسرايئل اؤولادلاري کئمي، تعيئن اولونموش واختدا ربّه قوربان تقدئم اتمه‌دن محروم اولاق؟» ۸ موسا اونلارا ددي: «دايانين، گؤروم رب سئزئن باره‌ده نه امر اده‌جک.» ۹ رب موسا ائله دانيشيب اونا ددي: ۱۰ “«ائسرايئل اؤولادلاري ائله دانيشيب اونلارا دِه: «اگر سئزدن و يا نسئلئنئزدن بئر نفر مِيئته توخونوب نجئس اولسا و يا اوزاق يولدا اولسا، گئنه ده ربّئن پاسخا بايراميني توتا بئلر. ۱۱ ائکئنجي آيين اون دؤردونجو گونو آخشامچاغي پاسخا بايراميني توتسونلار. پاسخا قوربانيني ماياسيز چؤرک و آجي گؤيَرتي ائله يسئنلر. ۱۲ اوندان صاباحا قدر هچ نه قالماسين و بئر سوموک بله قيريلماسين. پاسخايا عاييد اولان بوتون قانونلاري يرئنه يتئرسئنلر. ۱۳ آمّا کئم کي، پاکدير، اوزاق يولدا دا ديئل و پاسخاني کچئرتمئر، او آدام اؤز خالقي آراسيندان قووولسون؛ چونکي تعيئن اولونان واختدا ربّئن تقدئمئني گتئرمه‌يئب. او آدامين گوناهي بوينوندا قالار. ۱۴ اگر سئزئنله ياشايان بئر ياداِلّي ربّئن پاسخا بايراميني کچئرتسه، پاسخاني قايدالارينا و حؤکملرئنه گؤره بله کچئرتسئن؛ هم ياداِلّي اوچون، هم ده يرلي اهالي اوچون قايدا بئر اولسون.»
خيمه‌نئن اوستونده‌کي بولود
(چيخ ۴۰: ۳۴- ۴۸) ۱۵ خيمه‌نئن قورولدوغو گون بولود خيمه‌ني يعني شهادت چاديريني بورودو؛ آخشامدان سحره قدر خيمه‌نئن اوستونده‌کي بولود اودا اوخشاييردي. ۱۶ دائم بله اولدو؛ گوندوز بولود خيمه‌ني بورويردو، گجه ده اود گورونوشو. ۱۷ بولود چاديرين اوستوندن قالخان زامان، ائسرايئل اؤولادلاري دا کؤچَردئلر؛ بولودون دايانديغي يرده ده ائسرايئل اؤولادلاري دوشَرگه سالارديلار. ۱۸ اونلار ربّئن امرئنه گؤره يولا دوشَردئلر و ربّئن امرئنه گؤره ده دوشَرگه سالارديلار. نه قدر کي، بولود خيمه‌نئن اوستونده قالاردي، اونلار دا دوشَرگه سالديقلاري يرده قالارديلار. ۱۹ بولود اوزون مودّت خيمه‌نئن اوستونده داياناندا دا ائسرايئل اؤولادلاري ربّئن ددئيئني ساخلايارديلار و يولا دوشمَزدئلر. ۲۰ اگر بعضن بولود خيمه‌نئن اوستونده بئر نچه گون قالاردي؛ اونلار دا ربّئن امرئنه گؤره دوشَرگه سالديقلاري يرده قالارديلار. سونرا گئنه ربّئن امرئنه گؤره يولا دوشَردئلر. ۲۱ بعضن ده بولود آخشامدان سحره قدر داياناردي؛ سحر بولود قالخديقدا يولا دوشَردئلر. ائستر گجه، ائستر گوندوز، بولود قالخديقدا يولا دوشَردئلر. ۲۲ ائستر ائکي گون اولسون، ائستر بئر آي، يا دا بئر ائل، بولود خيمه اوستونده دايانيب قالاندا، ائسرايئل اؤولادلاري دوشَرگه سالديقلاري يرده قاليب يولا دوشمزدئلر. لاکئن قالخان زامان يولا دوشَردئلر. ۲۳ ربّئن امرئنه گؤره دوشَرگه سالارديلار و ربّئن امرئنه گؤره ده يولا دوشَردئلر. اونلار ربّئن ددئيئني موسايا امر اتدئيي کئمي ساخلايارديلار.

- NUM
- ←
- ۹
- →

© 2008 Bible Society of Azerbaijan