- 1SA
- ←
- ۷
- →

۷
سمويئلئن ائسرايئله داورلئک اتمه‌سی ۱ قئريَت‌يِعه‌رئم اهالئسي گلئب ربّئن سانديغيني آپارديلار. اونو تپه‌ده اولان اَبئنادابين اِوئنه چيخارتديلار و اوغلو اِلعازاري تقدئس اتدئلر کي، ربّئن سانديغينا گودوکچو اولسون. ۲ سانديق قئريَت‌يِعه‌رئمه گلن گوندن چوخ واخت کچدي، ائيئرمي ائل سوردو. بوتون ائسرايئل خالقي رب اوچون حسرت چکئردي. ۳ سَمويئل بوتون ائسرايئللی‌لره خئطاب ادئب ددي: “اگر بوتون قلبئنئزله ربّه دؤنه‌سئنئز، ياد آللاهلاري، عَشتاروت بوتلرئني آتيب، اوره‌يئنئزي ربّه وره‌سئنئز و فقط اونا قوللوق اده‌‌سئنئز، او سئزي فئلئسطلی‌لرئن اَلئندن قورتارار.” ۴ او زامان ائسرايئل اؤولادلاري بَعَل و عَشتاروت بوتلرئني آتيب فقط ربّه قوللوق اتدئلر. ۵ سمويئل ددي: “بوتون ائسرايئللی‌لري مئصپا‌يا ييغين و من سئزه گؤره ربّئن حوضوروندا دوعا اده‌جيم.” ۶ اونلار مئصپا‌يا ييغيلديلار، سو چکئب ربّئن قاباغينا تؤکدولر و او گون اورادا اوروج توتوب ددئلر: “ربّئن ضئدّئنه گوناه اتمئشئک.” سمويئل مئصپادا ائسرايئللی‌لره داورلئک اتدي. ۷ فئلئسطلی‌لر ائسرايئل اؤولادلارينين مئصپادا ييغيلديغيني اشئدنده، فئلئسطلی‌لرئن آغالاري ائسرايئللی‌لرئن ضئدّئنه چيخديلار. ائسرايئل اؤولادلاري بونو اشئدن واخت قورخدولار. ۸ اونا گؤره ده ائسرايئل اؤولادلاري سمويئله ددئلر: “تاريميز ربّه دورمادان يالوار کي، بئزي فئلئسطلی‌لرئن اَلئندن قورتارسين.” ۹ سمويئل بئر اَملئک قوزو گؤتوروب اونو بوتؤولوک ربّه يانديرما قورباني تقدئم اتدي. او، ائسرايئل اوچون ربّه يالواردي و رب سمويئله جاواب وردی. ۱۰ سمويئل يانديرما قورباني ورَرکَن، فئلئسطلی‌لر ياخينلاشيرديلار کي، ائسرايئله هوجوم اتسئنلر. آمّا رب او گون گوجلو سَسله گورلاييب، فئلئسطلی‌لرئن اوستونه ولوله سالدي اله کي، ائسرايئلئن قاباغيندا مغلوب اولدولار. ۱۱ ائسرايئللی‌لر مئصپا‌دان چيخيب بِيت‌کار آلتينا چاتانا قدر فئلئسطلی‌لري قوووب قيرديلار. ۱۲ سونرا سمويئل بئر داش گؤتوروب، مئصپا‌ ائله سن آراسينا قويدو و “رب بئزه بورايا قدر کؤمک اتدي” دئيه‌رک بو داشي اِبِنعِزِر آدلانديردي. ۱۳ بلجه فئلئسطلی‌لر مغلوب اولوب بئر داها ائسرايئل تورپاغينا گلمه‌دئلر. سمويئلئن بوتون عؤمرو بويو ربّئن اَلي فئلئسطلی‌لرئن ضئدّئنه ائدي. ۱۴ فئلئسطلی‌لرئن ائسرايئلدن آلديقلاري شهرلر، عِقروندان گَته قدر، گری قايتاريلدي. ائسرايئللی‌لر تورپاقلاريني فئلئسطلی‌لرئن اَلئندن قورتارديلار. بلجه ائسرايئللی‌لرله اِمورلولارين آراسيندا صولح ياراندي. ۱۵ سمويئل عؤمرو بويو ائسرايئله داورلئک اتدي. ۱۶ او، ائل‌به‌ائل، نؤوبه ائله بِيت ائلي، گئلگالي، مئصپا‌ني گَزئب بو يرلرده ائسرايئله داورلئک ادئردي. ۱۷ سونرا دا رامايا قاييديردي، چونکي اِوي اورادا ائدي. اورادان دا ائسرايئله داورلئک ادئردي. او همئن يرده ربّه بئر قوربانگاه تئکدي.

- 1SA
- ←
- ۷
- →

© 2008 Bible Society of Azerbaijan