- MAT
- ←
- ۱
- →

MAT
۱
عئسا مسئحئن نسئل شجره‌سي
(لوقا ۳: ۲۳ - ۳۸) ۱ ائبراهئم اوغلو، داوود اوغلو عئسا مسئحئن نسئل شجره​سي: ۲ ائبراهئم ائسحاقين آتاسي ائدي،
ائسحاق يعقوبون آتاسي ائدي،
يعقوب يهودا و اونون قارداشلارينين آتاسي ائدي. ۳ يهودا تاماردان دوغولان پِرِص و زِرَخئن آتاسي ائدي،
پِرِص خِصرونون آتاسي ائدي،
خِصرون اَرامين آتاسي ائدي. ۴ اَرام عَمّئنادابين آتاسي ائدي،
عَمّئناداب نَخشونون آتاسي ائدي،
نَخشون سَلمونون آتاسي ائدي. ۵ سَلمون راخابدان دوغولان بوعَزئن آتاسي ائدي،
بوعَز روتدان دوغولان عوبئدئن آتاسي ائدي،
عوبئد يَسّه‌نئن آتاسي ائدي. ۶ يَسّه‌ داوود پادشاهين آتاسي ائدي،
داوود اوريانين آرواديندان دوغولان سولِيمانين آتاسي ائدي. ۷ سولِيمان رِخوبعامين آتاسي ائدي،
رِحوبعام اَبئيانين آتاسي ائدي،
اَبئيا آسانين آتاسي ائدي. ۸ آسا يِهوشافاطين آتاسي ائدي،
يِهوشافاط يِهورامين آتاسي ائدي،
يِهورام عوزّئيانين آتاسي ائدي. ۹ عوزّئيا يوتامين آتاسي ائدي، يوتام آخازين آتاسي ائدي،
آخاز خئزقئيانين آتاسي ائدي. ۱۰ خئزقئيا مِنسّه​نئن آتاسي ائدي،
مِنسّه آمونون آتاسي ائدي،
آمون يوشئيانين آتاسي ائدي. ۱۱ يوشئيا يِکونيا و اونون قارداشلارينين آتاسي ائدي کي، بابئله اسئرلئيه آپاريلان زامان دوغولموشدو. ۱۲ بابئله اسئرلئيه گدندن سونرا:
يکونيا سِعَلتي‌اِلئن آتاسي ائدي،
سِعَلتي‌اِل زِروبّابئلئن آتاسي ائدي. ۱۳ زِروبّابئل اَبئهودون آتاسي ائدي،
اَبئهود اِلياقئمئن آتاسي ائدي،
اِلياقئم عازورون آتاسي ائدي. ۱۴ عازور صادوقون آتاسي ائدي،
صادوق آخئمئن آتاسي ائدي،
آخئم اِلئهودون آتاسي ائدي. ۱۵ اِلئهود اِلئعازارين آتاسي ائدي،
اِلئعازار ماتّانين آتاسي ائدي،
ماتّان يعقوبون آتاسي ائدي. ۱۶ يعقوب مريمئن اَري يوسئفئن آتاسي ائدي،
مريمدن ده مسئح آدلانان عئسا دوغولدو. ۱۷ بلجه، ائبراهئمدن داوودا قدر اولان بوتون نسئللر، اون دؤرد نسئلدئر؛ داووددان بابئل اسئرلئيئنه قدر اون دؤرد نسئلدئر؛ و بابئل اسئرلئيئندن مسئحه قدر ده اون دؤرد نسئلدئر.
عئسا مسئحئن آنادان اولماسي
(لوقا ۲: ۱ - ۷) ۱۸ عئسا مسئحئن آنادان اولماسي بله اولدو؛ آناسي مريم يوسئفه نئشانلانميش اولان زامان، نئکاه کسئلمه​مئشدن، آشکار اولدو کي، موقدّس روحدان حامئله​دئر. ۱۹ اونون اَري يوسئف، صالح بئر آدام اولدوغونا گؤره، ائسته‌مئردي کي، اونو روسواي اتسئن و بو نئيّتده ائدي کي، گئزلئجه اونو بوشاسين. ۲۰ لاکئن بونلاري دوشونَن زامان، ربّئن بئر مَله‌يي رؤيادا اونا ظاهئر اولوب، ددي: “داوود اوغلو يوسئف، مريمي اؤزونه آروادليغا قبول اتمکدن قورخما، چونکي اونون بطنئنده​کي موقدّس روحداندير. ۲۱ مريم بئر اوغول دوغاجاق و اونون آديني عئسا قوياجاقسان. چونکي او، اؤز خالقيني گوناهلاريندان خئلاص اده​جک.” ۲۲ بوتون بونلار اوندان اؤتري باش وردي کي، ربّئن پيغمبر واسئطه​سئله ددئيي سؤز يرئنه يتئشسئن: ۲۳ “باخ، باکئره قيز بويلو اولوب، بئر اوغول دوغاجاق و اونون آديني عِمانوئل قوياجاقلار کي، معناسي بودور: تاري بئزئمله‌دئر.” ۲۴ يوسئف يوخوسوندان اوياناندان سونرا، ربّئن مَله‌يئنئن بويوردوغو کئمي ادئب، آرواديني قبول اتدي. ۲۵ و ائلک اوغلونو دوغانا قدر مريمله ياخينليق اتمه‌دي؛ و اونون آديني عئسا قويدو.

- MAT
- ←
- ۱
- →

© 2008 Bible Society of Azerbaijan