- MRK
- ←
- ۱۱
- →

۱۱
مسئح اورشلئمه داخئل اولور
(متّا 21:‏1-‏11، لوقا 19:‏28-‏40، يوحنّا 12:‏12-‏19) ۱
اورشلئمه ياخينلاشيب زيتون داغينين يانيندا اولان بيت‌فاجي و بيت‌عنيايا يتئشن زامان، عئسا شاگئردلرئندن ائکئسئني گؤنده‌رئب ۲ اونلارا بله ددي: “قاباغينيزداکي کنده گدئن. اورايا گئرنده اورادا باغلي دوران بئر سيپا گؤره​جکسئنئز کي، ائندئيه کئمي هچ کس اونا مئنمه‌يئب. اونو آچين و منئم يانيما گتئرئن. ۳ و اگر بئري سئزه دسه: «نه اوچون بونو ادئرسئنئز؟» دئيرسئنئز: «ربّئن بونا احتئياجي وار و آنَن اونو بورايا قايتاراجاق.»” ۴ اونلار گتدئلر و کوچه​ده قاپينين يانيندا باغلي بئر سيپا تاپيب، اونو آچديلار. ۵ اورادا دورانلاردان بعضئسي ددي: “نه ادئرسئنئز؟ بو سيپاني نه اوچون آچيرسينيز؟” ۶ شاگئردلر عئسانين ددئيي کئمي اونلارا جاواب وردئلر و آداملار اونلاري بوراخديلار. ۷ سيپاني عئسانين يانينا گتئرئب، پالتارلاريني اونون اوستونه سالديلار و عئسا اونا مئندي. ۸ چوخ آداملار پالتارلاريني، بعضئلري ده زمئلردن کسدئکلري آغاج بوداقلاريني يولا سردئلر. ۹ قاباقدا گدنلر و آرخادان گلنلر چيغيريب ديئردئلر:
“هوسانّا!
ربّئن آديندا گلن موبارک اولسون. ۱۰
آتاميز داوودون گلن پادشاهليغي موبارک اولسون.
لاپ اوجالاردا، هوسانّا!” ۱۱ عئسا اورشلئمه گئرئب معبده گتدي و هر شيي گؤزدن کچئرتدي. گج اولدوغونا گؤره، او اون‌ائکي شاگئرد​له بيت عنيايا گتدي.
ميوه‌سئز انجئر آغاجي
(متّا 21:‏18-‏19) ۱۲ او گونون صاباحي بيت عنيادان چيخديقلاري زامان، عئسا آجيقدي. ۱۳ اوزاقدا يارپاقلي بئر انجئر آغاجي گؤردو. آغاج اوستونده بئر شي تاپماق اومئدی ائله اونا ياخينلاشدي، آمّا يانينا گلن واخت، يارپاقدان باشقا اوندا بئر شي تاپمادي، چونکي انجئر مؤوسومو ديئلدي. ۱۴ عئسا اونا ددي: “آرتيق سندن هچ کئم اصلا ميوه يمه‌سئن.” و شاگئردلري بو سؤزو اشئتدئلر.
عئسا آل-وِرچئلري معبددن اشئيه قوور
(متّا 21:‏12-‏17، لوقا 19:‏45-‏48، يوحنّا 2:‏12-‏22) ۱۵ اورشلئمه گلدئلر. عئسا معبده گئردي و اورادا آليش-ورئش ادنلري اشئيه قوودو. صرّافلارين مئزلرئني و گؤيرچئن ساتانلارين چارپايالاريني چوئردي. ۱۶ و هچ کسي قويمادي کي، معبدئن حيطئندن بئر شي کچئرتسئن. ۱۷ و اونلارا تعلئم ورئب ددي: “مگر يازيلماييب کي، «منئم اوئم بوتون مئلّتلر اوچون دوعا اوي چاغيريلاجاق؟!» لاکئن سئز، اونو اوغرولار يوواسينا دؤنده‌رئبسئنئز.” ۱۸ باش کاهئنلر و دئن عالئملري بونو اشئتدئلر و عئساني هلاک اتمک اوچون بئر يول تاپماغا باشلاديلار. چونکي اوندان قورخوردولار. اونا گؤره کي، بوتون خالق اونون تعلئملرئندن حيران قالميشدي. ۱۹ آخشام اولاندا اونلار شهردن اشئيه چيخديلار. ۲۰ او گونون صاباحي انجئر آغاجينين يانيندان کچنده، اونو کؤکوندن قوروموش گؤردولر. ۲۱ پطروس عئسايا خاطيرلاديب ددي: “اوستاد باخ، لعنت اتدئيئن انجئر آغاجي قورويوب!” ۲۲ عئسا جاواب ورئب اونلارا ددي: “تارييا ائمانينيز اولسون! ۲۳ دوغروسونو سئزه ديئرم، هرکس بو داغا دسه: «قالخ، دهنزه آتيل!» و اوره‌يئنده شوبهه اتمه‌يئب ددئيئنئن اولاجاغينا ائنانسا، ددئيي کئمي اولاجاق. ۲۴ بونون اوچون سئزه ديئرم، دوعا اتدئيئنئز و ائسته‌دئيئنئز هر شيئن اِله ائندئدن آلديغينيزا ائنانين و سئزئن اوچون اولاجاق. ۲۵ دوعايا دوردوغونوز زامان، هر بئر آدامين ضئدّئنه اوره‌يئنئزده نه ساخلاييبسينيز، باغيشلايين کي، گؤيلرده اولان آتانيز دا سئزئن تقصئرلرئنئزي سئزه باغيشلاسين. ۲۶ اگر باغيشلاماياسينيز، گؤيلرده‌کي آتانيز دا سئزئن تقصئرلرئنئزي سئزه باغيشلاماياجاق.”
عئسانين صلاحئيّتي
(متّا 21:‏23-‏27، لوقا 20:‏1-‏8) ۲۷ اونلار گئنه اورشلئمه گلدئلر. عئسا معبدئن حيطئنده گزنده، باش کاهئنلر، دئن عالئملري و آغساقّاللار ياخينلاشيب، ۲۸ اونا ددئلر: “نه صلاحئيّتله بو ائشلري ادئرسن؟ بونلاري اتمک اوچون بو صلاحئيّتي سنه کئم ورئب؟” ۲۹ عئسا اونلارا ددي: “من ده سئزدن بئر سوآل سوروشاجاغام. منه جاواب ورئن، او واخت من ده سئزه دئيه‌رم کي، بو ائشلري نه صلاحئيّتله گؤرورم. ۳۰ يحيانين تعمئد ورمک صلاحئيّتي هارادان گلدي؟ گؤيدن، يوخسا ائنسانلاردان؟ جاواب ورئن.” ۳۱ اونلار آرالاريندا مصلحتله‌شئب ددئلر: “اگر دسک گؤيدن، دئيه​جک بس نه اوچون اونا ائنانمادينيز؟ ۳۲ لاکئن اگر دسک؛ ائنسانلاردان…” اونلار خالقدان قورخدولار، چونکي هامي يحياني حقئقي بئر پيغمبر بئلئردي. ۳۳ و عئسايا جاواب ورئب ددئلر: “بئلمئرئک.” عئسا دا اونلارا ددي: “من ده سئزه دمئرم کي، بو ائشلري نه صلاحئيّتله گؤرورم.”

- MRK
- ←
- ۱۱
- →

© 2008 Bible Society of Azerbaijan