- MRK
- ←
- ۳
- →

۳
علئل بئر آدامين شفاسي
(متّا 12:‏9-‏14، لوقا 6:‏6-‏11) ۱
عئسا گئنه کنئسه​يه گئردي. اورادا اَلي قوروموش بئر آدام وار ائدي. ۲ اونلار عئساني دئقّتله گؤز آلتينا آلميشديلار کي، سبّت گونونده او کئشئيه شفا ورسئن و بونون اوچون اونا ائتّئهام وورسونلار. ۳ عئسا اَلي قوروموش آداما ددي: “اورتادا دور.” ۴ و اونلارا ددي: “سبّت گونونده نه اتمک جائزدئر ياخشيليق اتمک، يوخسا پئسلئک اتمک؟ جان قورتارماق، يوخسا جان آلماق؟” اونلار ساکئت دورموشدولار. ۵ عئسا اطرافيندا اولان آداملارا قضبله باخيب، اونلارين اورکلرئنئن برکلئيئندن چوخ قمگئن اولدو و او کئشئيه ددي: “الئني اوزات.” او آدام الئني اوزاتدي و اَلي اوّلکي کئمي اولدو. ۶ فرئسئلر آنَن چيخيب هئرودچولارلا برابر عئساني اؤلدورمک اوچون مشورت اتدئلر. ۷ آمّا عئسا شاگئردلری ائله دهنز طرفئنه چکئلدي و جلئلدن چوخ آداملار اونون دالينجا گتدئلر. ۸ و اونون بوتون اتدئکلرئني اشئدنلر يهودئيه​دن، اورشلئمدن، ائدومئيه​دن، اوردون چايينين او تاييندان، صور و صيدانين اطرافلاريندا ياشايانلاردان بؤيوک بئر جاماعات اونون يانينا گلدي. ۹ جاماعاتين اونو سيخيشديرماسي اوزوندن عئسا شاگئردلرئنه ددي کي، اونون اوچون بئر قاييق حاضيرلاسينلار. ۱۰ چوخ ائنسانلاري شفا وردئيي اوزوندن ناخوش آداملاردان چوخلاري عئسانين اوستونه آتيليرديلار کي، اونا توخونسونلار. ۱۱ و ناپاک روحلار اونو گؤرنده قاباغيندا يره قاپانيرديلار و باغيريب ديئردئلر: “سن تارينين اوغلوسان.” ۱۲ آمّا عئسا اونلارا قدغن ادئردي کي، اونون کئم اولدوغونو آشکار اتمه‌سئنلر.
اون‌ائکي شاگئردئن سچئلمه‌سي
(متّا 10:‏1-‏4، لوقا 6:‏12-‏16) ۱۳ عئسا داغا چيخيب، اؤزو ائسته‌دئيي آداملاري يانينا چاغيردي و اونلار اونون يانينا گتدئلر. ۱۴ و اون‌ائکي نفر تعيئن اتدي کي، اونونلا قالسينلار و اونلاري وعظ اتمه‌يه گؤنده‌رسئن ۱۵ و ائقتئدارلاري اولسون کي، ناپاک روحلاري آداملاردان قووسونلار. ۱۶ تعيئن اتدئيي آداملار بونلار ائدئلر: شمعون کی، اونا “پطروس” لقبئني ورمئشدی، ۱۷ زِبِدِي اوغلو يعقوب و قارداشي يوحنّا کي، اونلارا “بواَنرجس” لقبئني ورمئشدي، بواَنرجس يعني ائلديرم اوغوللاري، ۱۸ آندرياس، فئلئپوس، بَرتولوما، متّا، توماس، و آلفاعوس اوغلو يعقوب، تَداي، وطن‌پرست شمعون، ۱۹ و ائسکاريوتلو يهودا کي، اونو دوشمن اَلئنه تسلئم اتدي.
عئسا و بَعَلزَبول
(متّا 12:‏22-‏32، لوقا 11:‏14-‏23، 12:‏10) ۲۰ اونلار اِوه گلدئلر و گئنه جاماعات ييغيلدي، اِله کي، چؤرک يمه‌يه بله ائمکانلاري اولمادي. ۲۱ قوحوملاري بونو اشئدن زامان اونو آپارماغا گلدئلر. ديئردئلر: “دلي اولوب.” ۲۲ اورشلئمدن گلن عالئملر ديئردئلر: “بعلزبول اونون ائچئنه گئرئب و ائبلئسلر ريئسئنئن واسئطه​سئله ائبلئسلري قوور.” ۲۳ عئسا اونلاري يانينا چاغيريب مثل‌له ددي: “شيطان، شيطاني نجه قووا بئلر؟ ۲۴ ائکي يره بؤلونموش بئر مملکت داوام گتئره بئلمز. ۲۵ اؤز ائچئنده ائکئيه بؤلونن بئر اِو ده آياق اوستونده قالا بئلمز. ۲۶ اگر شيطان اؤزونه ضئدّ دوروب اؤزونده آيريليق سالسا، داوام گتئره بئلمز و اونون آخيري يتئشئب. ۲۷ هچ کئم گوجلو بئر آدامين اِوئنه گئرئب ماليني اوغورلايا بئلمز، مگر اوّلجه اونون قوللاريني باغلاسين. او زامان اونون ماليني اوغورلايا بئلر. ۲۸ دوغروسونو سئزه ديئرم، هامي گوناهلار، هامي کوفرلر ائنسان اوغوللارينا باغيشلانار ۲۹ آمّا موقدّس روح حاقّيندا کوفر دئين آدامين گوناهي هچ واخت باغيشلانماز و تقصئري ابده کئمي اوستونده قالار.” ۳۰ چونکي اونلار “اوندا ناپاک روح وار” ديئردئلر.
عئسانين آناسي و قارداشلاري
(متّا 12:‏46-‏50، لوقا 8:‏19-‏21) ۳۱ عئسانين آناسي و قارداشلاري گلدئلر و اشئکده دوروب عئساني چاغيرماق اوچون اونون يانينا آدام گؤنده‌ردئلر. ۳۲ عئسانين اطرافيندا اوتوران خالق اونا ددئلر: “آنان و قارداشلارين اشئکده دوروب سني آختاريرلار.” ۳۳ عئسا اونلارا جاواب ورئب ددي: “آنام و قارداشلاريم کئملردئر؟” ۳۴ و اطرافيندا اوتورانلارا باخيب ددي: “باخين، آنام و قارداشلاريم. ۳۵ هر کس تارينين ائسته‌دئيئني يرئنه يتئرسه، قارداشيم، باجيم، و آنام اودور.”

- MRK
- ←
- ۳
- →

© 2008 Bible Society of Azerbaijan