- ISA
- ←
- ۶۲
- →

۶۲
صحيونون تزه آدي ۱
صالحلئيي نور کئمي ساچاناجاق،
قورتولوشو مشعل کئمي ياناناجاق،
صحيونون خاطئرئنه ساکئت اولماياجاغام،
اورشلئمئن خاطئرئنه ساکئت دورماياجاغام. ۲ مئلّتلر سنئن صالحلئيئني،
بوتون پادشاهلار سنئن شؤوکتئني گؤره‌جکلر،
ربّئن آغزيندان چيخديغي،
سنه وردئيي تزه آدلا چاغيريلاجاقسان. ۳ سن ربّئن اَلئنده عئزّت تاجي،
تارينين اووجوندا پادشاهليق چَلَنگي اولاجاقسان. ۴ آرتيق سنه “آتيلميش”،
اؤلکه‌نه ده “وئرانه قالميش” دِمَيه‌جکلر؛
عوضئنه سنه “خوشلانديغيم”،
اؤلکه‌نه ده “اَرلي” ديئله‌جک.
چونکي رب سندن خوشلانير،
اؤلکَن ده اونونلا اِولي ساييلاجاق. ۵ چونکي نجه بئر جاوان، باکئره بئر قيزلا اِوله‌نئر،
اِلجه ده سنئن اوغولارين سنئنله اِولَنه‌جکلر.
نجه بَي، گلئن اوزوندن شادليق ادئر،
تارين دا سن اوچون اِله شادليق اده‌جک. ۶ ای اورشلئم، دووارلارينين اوستونه
من قارووولچولار قويموشام.
گجه‌-گوندوز اونلار ساکئت اولماياجاقلار.
ای سئزلر کی، ربّه سؤزونو خاطيرلاديرسينيز، ساکئت اولمايين؛ ۷ رب اورشلئمي برپا ادنه‌جک،
اونو يِر اوزونون تعرئفه لايئق شهرئنه دؤنده‌رَنه‌جک،
اونا راحاتليق ورمه‌يئن! ۸ رب صاغ اَلئنه، گوجلو قولونا آند ائچئب:
“سنئن تاخيليني بئر داها دوشمنلرئنه يِدئرتميه‌جيم،
ياداِللي‌لر ده سنئن زحمتله سيخديغين شرابيني ائچميه‌جکلر. ۹ آمّا تاخيلي ييغان يئيه‌جک،
ربّه حمدلر اده‌جک.
اوزومو ييغان شرابيني موقدّس مکانيمين صحنلرئنده ائچه‌جکدئر.” ۱۰ کِچئن، شهر دروازالاريندان کِچئن،
خالق اوچون يول حاضيرلايين!
تئکئن، يول سالين،
داشلاري کنارا آتين،
خالقلار اوچون بايراق قالديرين! ۱۱ باخين، رب يِر اوزونون لاپ اوزاق يِرلرئنه اعلان ادئب:
“صحيون قيزينا ديئن:
«باخ، قورتولوشون گلئر،
باخ، ربّئن پاداشي اونونلادير،
بَخشئشي ده قاباغيندادير.»” ۱۲ صحيون خالقينا
“ربّئن ساتين آلديغي، موقدّس خالق” دئيه‌جکلر.
سن، ای اورشلئم،
“تارينين آختارديغي، ترک اولماميش شهر” آدلاناجاقسان.

- ISA
- ←
- ۶۲
- →

© 2008 Bible Society of Azerbaijan