- GEN
- ←
- ۵
- →

۵
آدَمدن نوحا قدر اولان نسئللر ۱ آدَمئن نسئل تارئخچه‌سي بله‌دئر. تاري ائنساني ياراداندا اونو اؤزونه بنزر ياراتدي. ۲ تاري اونلاري کئشي و آرواد ياراتدي، اونلارا برکت وردي و ياراتديغي گون اونلاري “ائنسان” چاغيردي. ۳ آدَمئن يوز اوتوز ياشي اولاندا، اؤزونه بنزر، اؤز صورتئنده بئر اوغلو اولدو و آديني شِت قويدو. ۴ شِت دوغولاندان سونرا، آدَم داها سکّئز يوز ائل ياشادي. اونون داها اوغوللار و قيزلاري اولدو. ۵ آدَم دوقّوز يوز اوتوز ائل عؤمور سوروب اؤلدو. ۶ شِت يوز بش ياشيندا اولاندا اوغلو اِنوش دوغولدو. ۷ اِنوش دوغولاندان سونرا شِت سکّئز يوز يدّي ائل ياشادي. اونون داها اوغوللار و قيزلاري اولدو. ۸ شِت دوقّوز يوز اون ائکي ائل عؤمور سوروب اؤلدو. ۹ اِنوش دوخسان ياشيندا اولاندا اوغلو قِنان دوغولدو. ۱۰ قِنان دوغولاندان سونرا، اَنوش داها سکّئز يوز اون بش ائل ياشادي. اونون داها اوغوللار و قيزلاري اولدو. ۱۱ اِنوش دوقّوز يوز بش ائل عؤمور سوروب اؤلدو. ۱۲ قِنان يتمئش ياشيندا اولاندا، اوغلو مَهه‌له‌لِل دوغولدو. ۱۳ مَهه‌له‌لِل دوغولاندان سونرا قِنان سکّئز يوز قيرخ ائل ياشادي. اونون داها اوغوللار و قيزلاري اولدو. ۱۴ قِنان دوقّوز يوز اون ائل عؤمور سوروب اؤلدو. ۱۵ مَهه‌له‌لِل آلتميش بش ياشيندا اولاندا اوغلو يِرِد دوغولدو. ۱۶ يِرِد دوغولاندان سونرا، مَهه‌له‌لِل داها سکّئز يوز اوتوز ائل ياشادي. اونون داها اوغوللار و قيزلاري اولدو. ۱۷ مَهه‌له‌لِل سکّئز يوز دوخسان بش ائل عؤمور سوروب اؤلدو. ۱۸ يِرِد يوز آلتميش ائکي ياشيندا اولاندا اوغلو خَنوخ دوغولدو. ۱۹ خَنوخ دوغولاندان سونرا، يِرِد داها سکّئز يوز ائل ياشادي. اونون داها اوغوللار و قيزلاري اولدو. ۲۰ يِرِد دوقّوز يوز آلتميش ائکي ائل عؤمور سوروب اؤلدو. ۲۱ خَنوخ آلتميش بش ياشيندا اولاندا اوغلو مَتوشِلَخ دوغولدو. ۲۲ مَتوشِلَخ دوغولاندان سونرا خَنوخ اوچ يوز ائل تاري ‌ائله ياخين ياشادي. اونون داها اوغوللار و قيزلاري اولدو. ۲۳ خَنوخ اوچ يوز آلتميش بش ائل ياشادي. ۲۴ او، تارييا ياخين ائدي. سونرا قِيب اولدو، چونکي تاري اونو اؤز يانينا گؤتوردو. ۲۵ مَتوشِلَخ يوز هشتاد يدّي ياشيندا اولاندا اوغلو لَمِک دوغولدو. ۲۶ لَمِک دوغولاندان سونرا، مَتوشِلَخ داها يدّي يوز هشتاد ائکي ائل ياشادي. اونون داها اوغوللار و قيزلاري اولدو. ۲۷ مَتوشِلَخ دوقّوز يوز آلتميش دوقّوز ائل عؤمور سوروب اؤلدو. ۲۸ لَمِک يوز هشتاد ائکي ياشيندا اولاندا اونا بئر اوغول دوغولدو. ۲۹ اوغولون آديني نوح قويوب ددي: “ربّئن لعنت اتدئيي بو تورپاغي بِجَردئيئمئز واخت، بو اوغول بئزه چکدئيئمئز اذئيّتلرده و الئمئزئن زحمتئنده تسلّي وره‌جکدئر.” ۳۰ نوح دوغولاندان سونرا، لَمِک داها بش يوز دوخسان بش ائل ياشادي. اونون داها اوغوللار و قيزلاري اولدو. ۳۱ لَمِک يدّي يوز يتمئش يدّي ائل عؤمور سوروب اؤلدو. ۳۲ نوح بش يوز ياشيندا اولاندان سونرا سام، خام و يافَت آديندا اوغوللاري اولدو.

- GEN
- ←
- ۵
- →

© 2008 Bible Society of Azerbaijan