- HOS
- ←
- ۱۴
- →

۱۴
ربّئن ائسرايئلدن تؤوبه ائستَمه‌سي ۱
تارين ربّه دؤن، ای ائسرايئل،
چونکي تقصئرلرئندن اؤتري ييخيليبسان. ۲ اؤزونوزله سؤزلر گؤتورون و ربّه طرف دؤنون.
اونا بله ديئن:
“بوتون تقصئرلرئمئزي بئزدن گؤتور،
بئزي ياخشيليقلا قبول ات.
گاميشلار يرئنه آغزيميزدان چيخان
شوکورلري تقدئم ادئرئک. ۳ آشور بئزي خئلاص اتميه‌جک،
آتلارين بِلئنه مئنميه‌جيئک،
آرتيق اَل ائشلرئمئزه «تاريميز» دِميه‌جيئک.
چونکي يِتئم سندن مرحمت گؤره‌جک.” ۴ “اونلارين دؤنوکلويونه علاج وره‌‌جيم،
اونلاري اورَکدن سِوه‌جيم،
چونکي قضبئم اونلاردان واز کِچئب. ۵ من ائسرايئله شِح کئمي اولاجاغام،
او، زانباق کئمي چئچک آچاجاق،
لوبنان سئدري کئمي کؤک آتاجاق. ۶ قوللو-بوداقلي اولاجاق،
زيتون آغاجي کئمي گؤزل اولاجاق،
لوبنان سئدري کئمي عطئر ساچاجاق. ۷ آداملار گئنه ده کؤلگه‌سي آلتيندا اوتوروب
بوغدا کئمي جوجه‌ره‌جکلر،
مِينه کئمي چئچکلَنه‌جکلر،
شؤهرتلري لوبنان شرابي کئمي اولاجاق. ۸ اِفرايئم دئيه‌جک:
«آرتيق بوتلر نه‌يئمه گرکدئر؟»
منم کي، سنئن سَسئني اشئدئب
سني قورويورام.
من همئشه ‌ياشيل شام آغاجي کئمي‌يَم،
سنئن بار ورمه‌يئن مندن گلئر.
هوشه‌يئن اؤز نصئحتي ۹ کئم حئکمتلي‌دئر، بو سؤزلري درک اتسئن،
کئم درّاکه‌لي‌دئر، بونلاري باشا دوشسون.
چونکي ربّئن يوللاري دوزدور.
صالحلر او يوللارلا گدئرلر،
لاکئن عاصئلر او يوللاردا بودره‌يئرلر.”

- HOS
- ←
- ۱۴
- →

© 2008 Bible Society of Azerbaijan