- JON
- ←
- ۱
- →

JON
۱
يونوسون چاغيريشي و ائطاعتسئزلئيی ۱ ربّئن سؤزو اَمئتّه‌ي اوغلو يونوسا نازئل اولدو: ۲ “قالخ، نِينَوايا، او بؤيوک شهره گت و اونون ضئدّئنه جار چک، چونکي اوراداکي‌لارين پئسلئيي گلئب حوضوروما قدر چاتيبدير.” ۳ لاکئن يونوس قالخدي کي، ربّئن حوضوروندان تَرشئشه قاچسين. يافايا اِنئب تَرشئشه گِدن بئر گَمي تاپدي. يول حاقّيني ورئب اونا مئندي کي، ربّئن حوضوروندان اوزاقلاشيب اونلارلا تَرشئشه گتسئن. ۴ رب دهنز اوستونده گوجلو کولَک قالديردي، دهنزده بؤيوک بئر طوفان اولدو و گَمي آز قالا پارچالاناجاق ائدي. ۵ گَمئچئلر قورخويا دوشوب هر بئري اؤز آللاهيني چاغيردي و گَمئده اولان يوکلري دهنزه آتديلار کي، اونو يونگوللَشدئرسئنلر. آمّا يونوس گَمئنئن آشاغي حئصّه‌سئنه اِنمئشدي و اوزانيب بَرک يوخويا گتمئشدي. ۶ گَمي ريئسي اونون يانينا گلئب ددي: “سن نه ياتيرسان؟ قالخ، اؤز آللاهيني چاغير. بلکه آللاه بئزي يادا سالار و بئز محو اولماريق.” ۷ گَمئچئلر بئربئرلرئنه ددئلر: “گلئن، پوشک آتاق، گؤرَک کئمه گؤره بو بلا باشيميزا گلئب؟” پوشک آتديلار و پوشک يونوسا دوشدو. ۸ او زامان يونوسدان سوروشدولار: “بئزه دِه، باشيميزا گلن بو بلا کئمه گؤره‌دئر؟ سنئن صَنَتئن نه‌دئر؟ هارادان گلئرسن؟ وطنئن هارادير؟ هانسي خالقدانسان؟” ۹ يونوس جاواب وردی: “من عئبرانئيَم. دهنزي و تورپاغي يارادان گؤيلرئن تاريسي ربّی پرستئش ادئرم.” ۱۰ اونلار چوخ قورخدولار و اونا ددئلر: “سن بله بئر ائشي نجه اتدئن؟” چونکي يونوسون ربدن اوزاقلاشماق اوچون قاچديغيني بئلئردئلر، بونو اونلارا اؤزو نقل اتمئشدي. ۱۱ دهنز داها جوشدوغونا گؤره، اونلار يونوسدان سوروشدولار: “سنئنله نه اِدَک کي، دهنز قاباغيميزدا ساکئتلَشسئن؟” ۱۲ يونوس اونلارا ددي: “منی گؤتوروب دهنزه آتين. اوندا دهنز قاباغينيزدا ساکئتله‌شَر، چونکي بئلئرم، بو بؤيوک طوفان منه گؤره سئزئن باشينيزا گلئب.” ۱۳ لاکئن گَمئچئلر ساحئله يان آلماق اوچون سَعي‌له آوار چکدئلر، آمّا باجارماديلار. چونکي دهنز اونلارين ضئدّئنه داها دا جوشوردو. ۱۴ او واخت اونلار ربّه فرياد ادئب ددئلر: “يارب، سنه يالواريريق، قويما بو آدامين جانيندان اؤتري محو اولاق. گوناهسيز قاني دا اوستوموزه قويما! چونکي سن، يارب، اؤز ائسته‌دئيئني ادئبسن.” ۱۵ بلجه اونلار يونوسو گؤتوروب دهنزه آتديلار و دهنز اؤز جوشماسيندان دوشدو. ۱۶ او واخت آداملار ربدن چوخ قورخدولار و ربّه قوربان تقدئم ادئب نذرلر اتدئلر. ۱۷ رب بؤيوک بئر باليق يتئردي کي، يونوسو اودسون. و يونوس اوچ گون-اوچ گجه باليغين قارنيندا قالدي.

- JON
- ←
- ۱
- →

© 2008 Bible Society of Azerbaijan