- EZK
- ←
- ۱۴
- →

۱۴
رب بوتپرستلئيي پئسله‌يئر ۱ ائسرايئل آغساقّاللاريندان بعضئسي يانيما گلئب حوضورومدا اوتوردولار. ۲ او واخت منه ربّئن بو سؤزو نازئل اولدو: ۳ “ای بشر اوغلو، بو آداملار اؤز بوتلرئنه اورَکلرئنده يِر ورئبلر و تقصئر اتمه‌لرئنه باعئث اولان شيلري اوز قاباقلارينا قويوبلار. مگر ائجازه وره‌رم کي، بو آداملار مندن مصلحت آلماغا گلسئنلر؟ ۴ بونا گؤره ده اونلارلا دانيش و اونلار دِه: پروردئگار رب بله ديئر: «ائسرايئل نسلئندن هر کس کي، اؤز بوتلرئنه اوره‌يئنده يِر ورئب تقصئر اتمه‌لرئنه باعئث اولان شيلري اوز قاباغينا قويوب، و حله ده پيغمبرئن يانينا گلئر، من رب اونا بوتلرئنئن چوخلوغونا موطابئق جاواب وره‌جيم. ۵ اِله کي، بوتلرئندن اؤتري منه ياد اولان بوتون ائسرايئل نسلئنئن اوره‌يئني اؤزومه جلب ادئم.» ۶ بونا گؤره ده ائسرايئل نسلئنه دِه کي، پروردئگار رب بله ديئر: «تؤوبه ادئن و بوتلرئنئزدن دؤنون. بوتون ائيرنج ائشلرئنئزدن اوز دؤنده‌رئن. ۷ اگر ائسرايئل نسلئندن هر کس، يا دا ائسرايئلده ياشايان قرئبلردن کئمسه منی ترک اتسه، اؤز بوتونه اوره‌يئنده يِر ورسه، تقصئر اتمه‌لرئنه باعئث اولان بئر شيي اوزو قاباغينا قويسا، سونرا اؤزو باره‌ده مندن مصلحت آلماق اوچون پيغمبرئن يانينا گلسه، من رب اؤزوم اونا جاواب وره‌جيم. ۸ من اوزومو همئن آدامين ضئدّئنه چِوئره‌جيم؛ اونو عئبرت و کئنايه هدفي اده‌جيم، خالقيمين آراسيندان سئلئب آتاجاغام. او واخت بئله‌جکسئنئز کي، رب منم. ۹ اگر پيغمبر يولدان آزيب بئر سؤز دِسه، بئلئن کي، او پيغمبرئن يولدان آزماسينا سبب اولان، من رَبّم. من اونون ضئدّئنه اَلئمي قالديراجاغام و اونو خالقيم ائسرايئلئن آراسيندان سئلئب آتاجاغام. ۱۰ اونلار اؤز تقصئرلرئنئن جزاسيني چکه‌جکلر. پيغمبردن سوروشانين جزاسي نجه اولسا، پيغمبرئن ده جزاسي اِله اولاجاق. ۱۱ بونو اونا گؤره اده‌جيم کي، ائسرايئل نسلی بئر داها منئم يولومدان ساپماسين و بئر داها بوتون گوناهلاري ائله اؤزلرئني نجئس اتمه‌سئن. بلجه اونلار منئم خالقيم، من ده اونلارين تاريسي اولارام.» پروردئگار رب بويورور.” ۱۲ منه ربّئن بو سؤزو نازئل اولدو: ۱۳ “ای بشر اوغلو، اگر بئر اؤلکه منه خائن چيخيب گوناه اتسه، من اونون ضئدّئنه اَلئمي قالديرارام، چؤره‌يئنئن کؤکونو کَسئب اوستونه آجليق گؤنده‌ره‌رم و اورادان ائنسانلا حيواني سئلئب آتارام. ۱۴ «اگر بو اوچ آدام، نوح، دانيال و ايّوب اورادا اولسا بِله، صالحلئکلري ائله آنجاق اؤز جانلاريني قورتارا بئلرلر.» پروردئگار رب بله بويورور. ۱۵ «اگر من بو اؤلکه‌يه وحشي حيوانلار گؤنده‌رسَم و اونلار اوراني ساکئنسئز قويسالار، اِله کي، اورا بو حيوانلارا گؤره خارابا قاليب کِچئلمَز اولسون، ۱۶ بو اوچ آدام اورادا اولسا بِله» پروردئگار رب بويورور، «وارليغيما آند اولسون، نه اوغوللاريني، نه ده قيزلاريني قورتارارلار. آنجاق اؤز جانلاريني قورتارارلار، آمّا اؤلکه خارابا قالار. ۱۷ و يا اگر او اؤلکه‌نئن اوستونه قيلينج گتئرسَم و اونا ‹ای قيلينج، اؤلکه‌ني کِچئب قير› دئيه‌رَک ائنساني و حيواني اورادان سئلئب آتسام، ۱۸ بو اوچ آدام اورادا اولسا بِله» پروردئگار رب بويورور «وارليغيما آند اولسون، نه اوغوللاريني، نه ده قيزلاريني قورتارارلار، آنجاق اؤز جانلاريني قورتارارلار. ۱۹ و يا اگر او اؤلکه‌يه وبا گؤنده‌رسَم، قان تؤکمکله اونون اوستونه قضبئمي ياغديراراق ائنساني و حيواني اورادان سئلئب آتسام، ۲۰ حتّا اگر نوح، دانيال و ايّوب اورادا اولسا بله» پروردئگار رب بويورور «وارليغيما آند اولسون، نه اوغوللاريني، نه ده قيزلاريني قورتارارلار، صالحلئکلري ائله آنجاق اؤز جانلاريني قورتارارلار.» ۲۱ چونکي پروردئگار رب بله ديئر: «داها نه‌لر اولاجاق او زامان کي، من اورشَلئمدن ائنساني و حيواني سئلئب آتماق اوچون دؤرد آغير جزامي-قيلينجي، آجليغي، وحشي حيوانلاري و وباني اونون اوستونه گؤنده‌رئم! ۲۲ آمّا اورادا بئر عئدّه سالامات قالاجاق. صاغ قالان اوغلانلار و قيزلار اورادان چيخاريلاجاقلار. باخ، اونلار سئزئن يانينيزا گلنده، اونلارين عمل‌لرئني و ائشلرئني گؤره‌جکسئنئز. او واخت اورشَلئم اوستونه گتئردئيئم بلايا گؤره، اورايا اتدئيئم هر شيدن اؤتري تسلّی تاپاجاقسينيز. ۲۳ اونلارين عمل‌لرئني و ائشلرئني گؤردويونوز زامان، بو سئزه تسلّی اولاجاق. او واخت بئله‌جکسئنئز کي، اورادا اتدئيئم هر شيي بوش-بوشونا اتمه‌‌مئشم.» پروردئگار رب بله بويورور.”

- EZK
- ←
- ۱۴
- →

© 2008 Bible Society of Azerbaijan