- NUM
- ←
- ۱۸
- →

۱۸
کاهئنلر و لاوئلی‌لرئن وظئفه‌سی ۱ رب هارونا ددي: “سن، اؤولادلارين و آتانين اِو اَهلي موقدّس مکانا مربوط اولان هر هانسي بئر تقصئر اوچون مسعوليّت داشيياجاقسينيز. کاهئنلئيئنه مربوط اولان خاطا اوچون مسعولئيّتي سن و اوغوللارين سنئنله داشيياجاق. ۲ آتانين قبئله‌سي اولان لاوي قبئله‌سئنه منصوب اولان قارداشلارينيزي دا اؤزونله گؤتور کي، سن و اؤولادلارين شهادت چاديرينين قاباغيندا ائکَن، سنه قوشولوب کؤمک اتسئنلر. ۳ سنه جاوابده‌ اولوب چاديرين بوتون ائشلرئنه باخسينلار. آنجاق موقدّس مکانين اشيالارينا و قوربانگاها ياخينلاشماسينلار کي، هم اونلار، هم ده سئز اؤلمه‌يه‌سئنئز. ۴ اونلار سنه قوشولسونلار و حوضور چاديرينين ائشلرئنه، چاديرداکي بوتون خئدمته مسعول اولسونلار. آيري هچ کئم سئزه ياخينلاشمامالي‌دير. ۵ موقدّس يره و قوربانگاها سئز مسعول اولون کي، ائسرايئل اؤولادلاري بئر ده قضبئمه دوچار اولماسينلار. ۶ باخ، من ائسرايئل اؤولادلاري آراسيندان لاوئلي هموطنلرئنئزي سئزه هدئيّه اولاراق سچدئم. اونلار ربّه وقف اولونوبلار کی، حوضور چاديريندا خئدمت اتسئنلر. ۷ لاکئن قوربانگاها و پرده‌نئن ائچ طرفئنه عاييد اولان هر شيه فقط سن و سنئنله اوغوللارين کاهئن کئمي خئدمت ادئن. کاهئنلئيي سئزه هدئيّه اولاراق ورئرم. لاکئن سئزدن باشقا موقدّس مکانا کئم ياخينلاشسا، اؤلدورولسون.”
کاهئنله لاوئلی‌لرئن پايي ۸ سونرا رب هارونا ددي: “باخ، من اؤزوم منه گتئرئلَن تقدئملره نظارت اتمه‌يي سنه تاپشيرميشام. ائسرايئل اؤولادلارينين بوتون موقدّس تقدئملرئني ابدی پاي اولاراق سنه و اؤولادلارينا ورمئشم. ۹ قوربانگاهدا يانديريلمايان لاپ موقدّس تقدئملردن بونلار سنئن اولسون: اونلارين هر تقدئمي، حتّا هر تاخيل تقدئمي، هر گوناه قورباني، و هر تقصئر قورباني کي، منه گتئرئلئر. اونلار لاپ موقدّس تقدئملردئر و هاميسي سنئن و اؤولادلارينينکي‌دير. ۱۰ بونلاري لاپ موقدّس شيلر کئمي يِه؛ کئشي جئنسئندن هر کس اونلاردان يسئن. اونو موقدّس ساي. ۱۱ بو دا سنئن اولسون؛ هدئيّه‌لرئنئن تقدئمي، حتّا ائسرايئل اؤولادلارينين يِللَتمه تقدئملرئنئن هاميسي سنئندئر. اونلاري سنه و اوغوللارينلا قيزلارينا ابدی پاي اولاراق وردئم. سنئن عايئلَنده تمئز اولان هر کس اونو يئيه بئلر. ۱۲ ربّه وردئکلري ائلک محصوللاري، زيتون ياغينين لاپ ياخشيسينين هاميسيني، تزه شرابين و بوغدانين لاپ ياخشيسينين هاميسيني سنه وردئم. ۱۳ تورپاقلاريندا بئتَن تزه مئيوه نوبارلاريندان ربّه گتئردئکلرئنئن هاميسي سنئن اولسون؛ سنئن عايئلَنده تمئز اولان هر کس اونو يئيه بئلر. ۱۴ ائسرايئلده ربّه وقف اولونان هر شي سنئن اولسون. ۱۵ هر بَطندن ائلک دوغولان بوتون ائنسانلار و بوتون حيوان بالالاري کي، اونلار ربّه وقف ادئرلر، سنئندئر. آنجاق هر ائلک دوغولانين عوضئني گرک آلاسان. هر نجئس حيوانين ائلک بالاسينين دا عوضئني آل. ۱۶ اونلار بئر آيليق اولاندا عوضلرئني آل؛ قئيمتئني سن قوياجاقسان کي، ائيئرمي گِرادان عئبارت اولان موقدّس مکانين شِکِلئنه گؤره بش گوموش شِکِلدئر ۱۷ آنجاق ائنه‌يئن، قويونون، يا دا کچئنئن ائلک بالاسينين عوضئني آلما؛ اونلار موقدّسدئرلر. قانلاريني قوربانگاهين اوستونه سَپ و پئيلرئني توستوله‌دئب ياندير کي، ربّئن خوشونا گلن عطئرلي تقدئم اولسون. ۱۸ يِل‌لَتمه تقدئمي اولان دؤش اَتي و صاغ بودو کئمي، اونلارين اَتي ده سنئن اولسون. ۱۹ ائسرايئل اؤولادلارينين ربّه قالديرما تقدئمي کئمي گتئردئکلري موقدّس تقدئملرئن هاميسيني من سنه و اوغوللارينلا قيزلارينا ابدی پاي اولاراق وردئم. بو، سنئن و نسلئن اوچون ربّئن حوضوروندا ابدی و پوزولماز عهددئر.” ۲۰ سونرا رب هارونا ددي: «اونلارين تورپاغيندا سنئن ائرثئن اولماياجاق و اونلار آراسيندا هچ بئر پايين اولماياجاق. ائسرايئل اؤولادلاري آراسيندا سنئن پايين و ائرثئن منم. ۲۱ آمّا ائسرايئلده بوتون اوندا بئرئني لاوئلی‌لره ائرث اولاراق وردئم. بو، خئدمتلرئنئن، حوضور چاديريندا اتدئکلري خئدمتئن عوضي‌دئر. ۲۲ آرتيق ائسرايئل اؤولادلاري حوضور چاديرينا ياخينلاشماسينلار، يوخسا گوناها باتيب اؤلرلر. ۲۳ حوضور چاديرينين خئدمتئني فقط لاوئلی‌لر اتسئنلر و اونلارين خاطالاريني بويونلارينا آلسينلار؛ بو، نسئلدن-نسله سئزئن اوچون ابدی قايدادير. ائسرايئل اؤولادلاري آراسيندا اونلارين ائرثي اولماياجاق. ۲۴ ائسرايئل اؤولادلارينين اوندا بئرئني کي، اونلار ربّه تقدئم کئمي گتئرئرلر، من لاوئلی‌لره ائرث اولاراق ورئرم؛ بونا گؤره لاوئلی‌لر اوچون ددئم کي، ائسرايئل اؤولادلاري آراسيندا اونلارين ائرثي اولماياجاق.” ۲۵ سونرا رب موسا ائله دانيشيب اونا ددي: ۲۶ “لاوئلی‌لرله دانيش و اونلارا بله دِه: «ائسرايئل اؤولادلاريندان ائرثئنئز اولاراق سئزه وردئيئم اوندا بئر حئصّه‌سئني آلديغينيز واخت، بو حئصّه‌نئن اوندا بئرئني ربّه تقدئم گتئرئن. ۲۷ تقدئمئنئز خَرمَنده دؤيولَن تاخيل و يا اوزوم سيخاندان چيخان محصول کئمي ساييلاجاق. ۲۸ ائسرايئل اؤولادلاريندان آلاجاغينيز اوندا-بئرلرئنئزئن هاميسيندان دا ربّه تقدئم گتئرمَلئسئنئز؛ اوندان ربّه گتئرئلَن تقدئمي هارونا ورئن. ۲۹ بوتون هدئيّه‌لرئنئزدن ربّه تقدئم گتئرئن؛ اونلارين لاپ ياخشيسيندان، اونلارين تقدئس اولونموش حئصّه‌سئندن. ۳۰ اونلارا گرک دئيه‌سن: «اوندان لاپ ياخشيسيني تقدئم اتدئيئنئز زامان، قالاني لاوئلی‌لر اوچون خَرمن محصولو و اوزوم سيخان محصولو کئمي ساييلاجاق. ۳۱ سئز و اِو خالقينيز هر يرده اونو يئيه‌بئلرسئنئز، چونکي او، سئزئن حاقّينيزدير، حوضور چاديريندا اولان خئدمتئنئزئن عوضي‌دئر. ۳۲ اوندان لاپ ياخشيسيني تقدئم اتدئيئنئز اوچون، گوناها باتميش اولمازسينيز. لاکئن ائسرايئل اؤولادلارين موقدّس تقدئملرئني نجئس اتمه‌يئن، يوخسا اؤلر‌سئنئز.»”

- NUM
- ←
- ۱۸
- →

© 2008 Bible Society of Azerbaijan