- NUM
- ←
- ۶
- →

۶
نذئرئلئک آندي ۱ رب گئنه موسا ائله دانيشيب اونا ددي: ۲ “ائسرايئل اؤولادلارينا دانيش و اونلارا دِه: «بئر کئشي و يا بئر آرواد مخصوص بئر نذر، نذئرئلئک وعده‌سي ادئب اؤزونو ربّه وقف اتسه، ۳ گرک شراب و کفلندئرن ائچکئدن چکئنسئن. حتّا شراب سئرکه‌سي ده، کفلندئرن ائچکئدن حاضيرلانميش سئرکه ده، اوزوم سويو دا ائچمه‌سئن؛ نه اوزوم، نه ده کئشمئش يسئن. ۴ نذئري اولدوغو مودّتده توخومدان قابيغا قدر مِينه‌دن آلينميش هچ بئر شي يمه‌سئن. ۵ نذئري اولدوغو بوتون مودّتده باشينا اولگوج دَيمه‌سئن. اؤزونو ربّه وقف اتدئيي مودّت قورتارانا قدر موقدّس اولسون؛ ساچيني اوزاتسين. ۶ اؤزونو ربّه وقف اتدئيي بوتون گونلرده مِيئته ياخينلاشماسين. ۷ آتاسي و آناسي، قارداشي و باجيسي اؤلسه، اونلارا گؤره اؤزونو نجئس اتمه‌سئن؛ چونکي اؤزونو تارييا وقف اتدئيي اونون باشيندادير. ۸ نذئري اولدوغو بوتون مودّتده او، ربّه وقف ادئلئب. ۹ آمّا اگر يانيندا بئر آدام بئردن-بئره قَفلَتَن اؤلسه و نذئرئنئن ساچيني نجئس اِتسه، اوندا تمئز اولدوغو گون باشيني قيرخديرسين؛ اونو يدّئنجی گون قيرخديرسين. ۱۰ سکّئزئنجي گون حوضور چاديرينين گئرئشئنده کاهئنه ائکي قومري قوشو و يا ائکي گؤيرچئن گتئرسئن. ۱۱ کاهئن بئرئني گوناه قورباني و او بئرئني يانديرما قورباني تقدئم اتسئن کي، مِيئت اوچون باتديغي گوناهي کفّاره اولسون. همئن گون تزه‌دن باشيني تقدئس اتسئن. ۱۲ نذئره کئمي گونلرئني ربّه وقف اتسئن و تقصئر قورباني اولاراق بئر-ائلّئک اِرکَک قوزو گتئرسئن. آمّا اَوّلکي گونلر ساييلماياجاق، چونکي نذئرئلئيي نجئسلَنمئشدئر. ۱۳ نذئره‌يه عاييد اولان قانون بودور: اؤزونو وقف اتدئيي مودّت قورتاراندا، قورباني حوضور چاديرينين گئرئشئنه گتئرسئن. ۱۴ اورادا ربّه بو قوربانلاري تقدئم اتسئن: يانديرما قورباني اولاراق بئر-ائلّئک عيبسئز بئر اِرکَک قوزو، گوناه قورباني اولان بئر-ائلّئک عيبسئز بئر دئشي قوزو، باريش قورباني اولان عيبسئز بئر قوچ، ۱۵ بئر سبد ماياسيز چؤرک، نارين اوندان ياغلا قاتيلميش ماياسيز فطئرلردن و اوستونه ياغ سورتولموش ماياسيز کولچه‌لردن تاخيل تقدئملري و مايع تقدئملري. ۱۶ کاهئن ربّئن حوضوروندا اونلاري تقدئم اتسئن و اونون گوناه قوربانيني و يانديرما قوربانيني گتئرسئن. ۱۷ ماياسيز فطئر سبدي ائله بئر قوچو دا ربّه باريش قورباني کئمي تقدئم اتسئن؛ کاهئن اونون تاخيل تقدئمي ائله مايع تقدئمئني ده تقدئم اتسئن. ۱۸ سونرا نذئره اولان، حوضور چاديرينين گئرئشئنده، اؤز وقف اتدئيي ساچيني قيرخسين، سونرا ساچيني گؤتوروب باريش قوربانينين آلتينداکي اودا قويسون. ۱۹ نذئره اولان، وقف اتدئيي ساچيني قيرخديقدان سونرا، کاهئن قوچون پئشمئش بئر قولونو، سبددن گؤتوردويو ماياسيز بئر فطئر و ماياسيز بئر کولچه ائله نذئره‌نئن اَللرئنه قويسون. ۲۰ سونرا يِللَتمه تقدئمي کئمي اونلاري ربّئن حوضوروندا يِللَتسئن. اونلار يِلله‌دئلَن دؤش اَتي و قالديريلان بودلا بئرلئکده موقدّسدئر، کاهئنه مخصوصدور. اوندان سونرا نذئره شراب ائچه بئلر. ۲۱ اؤزونو وقف اتدئيئنه گؤره ربّه تقدئمئني و بونا علاوه اولاراق وره بئله‌جَيي آيري شيلري نذر ادن نذئره‌يه مربوط اولان قانون بودور. نذئره‌لئک قانونا گؤره نذئره نه نذر اتمئشسه، اونو ائجرا اتمه‌لي‌دئر.»”
کاهئنلرئن خيئر-دوعاسي ۲۲ سونرا رب موسايا ددي: ۲۳ “هارون و اوغوللاري ائله دانيشيب اونلارا دِه: ائسرايئل اؤولادلارينا بله برکت ورئن. اونلارا بله ديئن: ۲۴ «رب سئزه برکت ورئب، سئزي قوروسون؛ ۲۵ رب اؤز نورلو اوزونو سئزه ساچسين. سئزه عئنايت گؤرسدسئن؛ ۲۶ رب اوزونو سئزه طرف چِوئرسئن، سئزه باريش ورسئن.‎» ۲۷ بلجه کاهئنلر منئم آديملا ائسرايئل اؤولادلارينا برکت ورسئنلر، من ده اونلارا برکت وره‌جيم.»”

- NUM
- ←
- ۶
- →

© 2008 Bible Society of Azerbaijan