- 1SA
- ←
- ۳
- →

۳
تارينين سمويئلي چاغيرماسي ۱ جاوان سمويئل عِلي‌نئن باشچيليغي آلتيندا ربّه خئدمت ادئردي. او گونلرده ربّئن سؤزونون نازئل اولماسي و رؤيالارين گؤرولمه‌سي نادئر حاللاردا باش ورئردي. ۲ بئر گجه عِلي ياتاغيندا اوزانميشدي. گؤزلري ضعئف اولدوغونا گؤره ياخشي گؤرموردو. ۳ تارينين چيراغي حله سؤنمه‌مئشدي و سمويئل ربّئن مَقدَسئنده، تارينين سانديغي اولان يرده اوزانميشدي کي، ۴ رب سمويئلي چاغيردي. او دا ددي: “بورادايام.” ۵ سونرا دا عِلي‌نئن يانينا قاچيب ددي: “منی چاغيردين، من بورادايام.” آمّا عِلي جاواب وردی: “من چاغيرماميشام، گت يات.” سمويئل گدئب ياتدي. ۶ رب تزه‌دن چاغيردي: “سمويئل!” سمويئل گئنه قالخيب عِلي‌نئن يانينا گتدي و ددي: “منی چاغيردين؟ من بورادايام!” عِلي گئنه ده جاواب وردی: “من چاغيرماديم اوغلوم، گت يات.” ۷ سمويئل ربّی حله تانيميردي و ربّئن سؤزو اونا حله آچيلماميشدي. ۸ رب اوچونجو دفه سمويئلي چاغيردي و سمويئل گئنه قالخيب عِلي‌نئن يانينا گتدي و اونا ددي: “باخ بورادايام، منی سن چاغيردين.” او آندا عِلي آنلادي کي، بو اوغلاني چاغيران ربدئر. ۹ بونا گؤره ده سمويئله ددي: “گت اوزان، گئنه سني چاغيرسا، بله دئيَرسن: «دانيش، يارب، قولون سني اشئدئر.»” بلجه سمويئل گدئب يرئنده ياتدي. ۱۰ رب گلئب اورادا دوردو و اوّلکي کئمي چاغيردي: “سمويئل! سمويئل!” سمويئل ددي: “دانيش، قولون سني اشئدئر.” ۱۱ رب سمويئله ددي: “باخ ائسرايئلده اله بئر ائش گؤره‌جيم کي، اشئده‌نئن قولاقلاري جئنگئلده‌يه‌جک. ۱۲ همئن گون عِلي‌نئن اِوي حاقّيندا ددئکلرئمئن هاميسيني اوّلدن آخيرا قدر يرئنه يتئره‌جيم. ۱۳ چونکي اونا چاتديرميشديم کي، اؤزو بئلدئيي گوناهلارينا گؤره اونون اِوئني همئشه‌لئک محکوم ادئرم، چونکي تارييا لعنت گتئردئلر، آمّا عِلي اونلارين قاباغيني آلمادي. ۱۴ بونا گؤره ده عِلي‌نئن اِوئنه آند ائچمئشم کي، عِلي‌نئن اِوئنئن تقصئري هچ واخت نه قوربان، نه ده آيري تقدئملرله باغيشلاناجاق.” ۱۵ سمويئل سحره قدر اوزاندي، سونرا ربّئن اِوئنئن قاپيلاريني آچدي. لاکئن قورخدو کي، گؤردويو رؤياني عِلئيه بئلدئرسئن. ۱۶ سونرا عِلي سمويئلي چاغيريب ددي: “سمويئل، اوغلوم.” سمويئل جاواب ورئب ددي: “بلی، بورادايام.” ۱۷ عِلي اوندان سوروشوب ددي: “رب سنه نه ددي؟ خاهئش ادئرم، مندن گئزلَتمه. اگر سنه ددئکلرئندن بئرئني بِله، مندن گئزله‌ده‌سن، تاري سنه بِله‌سئني و بوندان بَتَرئني اتسئن.” ۱۸ بلجه سمويئل اونا هر شيي ددی و هچ نه گئزلَتمه‌دي. عِلي ده ددي: “او، ربدئر، قوي گؤزونده نه خوشدور، اونو اتسئن.” ۱۹ سمويئل بؤيودو. رب اونونلا ائدي و رب اونون سؤزلرئندن هچ بئرئني بوشا چيخارتمادي. ۲۰ بوتون ائسرايئل، داندان بئرشئباعا قدر، سمويئلئن ربّئن پيغمبري اولدوغونو باشا دوشدو. ۲۱ رب گئنه شئلودا گؤرونمه‌يه باشلادي. چونکي رب شئلودا اؤزونو سمويئله کلامي ائله گؤرسدمئشدي.

- 1SA
- ←
- ۳
- →

© 2008 Bible Society of Azerbaijan