- LAM
- ←
- ۴
- →

۴
داغيلميش اورشَلئم ۱
قيزيل نجه ده توتقونلاشيب،
صاف قيزيل نجه پاريلتيدان دوشوب.
موقدّس داشلار هر کوچه‌نئن باشينا تؤکولوب. ۲ صحيون اؤولادلاري تَره‌زئيه قويولاندا
صاف قيزيلدان قئيمتلي ائدي.
ائندي آمّا نجه ساخسي قابلار کئمي ساييليرلار،
کوزه‌گرئن اَل ائشئنه برابردئرلر. ۳ چاقّاللار بِله، بالالارينا اَمجک ورئرلر،
اونلاري اَمئزدئرئرلر.
آمّا خالقيمين قيزي رحمسئز اولوب،
صحرانين دَوه‌قوشلارينا اوخشايير. ۴ سود اَمن کؤرپه‌نئن دئلي،
سوسوزلوقدان داماغينا ياپيشير.
اوشاقلار يمک ائسته‌يئرلر، لاکئن ورن يوخدور. ۵ اونلار کي، لذئذ يمکلري يِيئردئلر،
ائندي کوچه‌لرده بوراخيليبلار.
اونلار کي، قيرميزي رنگلي پالتار گِيئب بؤيويَردئلر،
ائندي زئبئل‌لئيه بورونورلر. ۶ چونکي خالقيمين قيزينين تقصئري
سودومون گوناهيندان داها بؤيوکدور،
بو شهر اَل توخونمادان،
بئر آندا يِرله بئر اولدو. ۷ نذئره‌لري قاردان دا تمئز ائدئلر،
سوددن ده آغ ائدئلر،
ووجودلاري ياقوتدان دا قيرميزي ائدي،
ظاهئرن لاجورد داشينا بَنزه‌يئردئلر. ۸ ائندي آمّا اوزلري کؤمور کئمي قاراليب،
کوچه‌لرده هچ بئرئني تانيماق اولمور،
دَرئلري سوموکلرئنه ياپيشيب،
سولوب، آغاج کئمي قورويوب. ۹ بَختَوَر او آداملار کي، آجليق قورباني يوخ،
قيلينج قورباني اولدولار.
چونکي بونلار زَمئنئن محصولوندان محروم اولوبلار،
جانلاري اَرئيئب گدئب. ۱۰ حتّا لاپ قَلبي‌يومشاق آروادلار
اؤز اَللري ائله بالالاريني پئشئرئردئلر.
خالقيمين قيزينين قيريلماسي اوچون
بالالاري اونلارا يمک اولدولار. ۱۱ رب حئدّتئني بوشالديب،
شئدّتلي قضبئني ياغديريب،
صَحيوندا بئر آلوو آليشديريب کي،
اونو پاياسيناجاق يانديريب ياخيب. ۱۲ يِر اوزونون هچ بئر پادشاهي ائنانمازدي،
دونيانين ساکئنلري ائنانمازدي کي،
خصم و دوشمن اورشَلئمئن دروازالاريندان
ائچه‌ري گئره بئلسئن. ۱۳ پيغمبرلرئنئن گوناهي اوزوندن، کاهئنلرئنئن تقصئري اوزوندن بو، باش وردی،
چونکي اونلار شهرئن اورتاسيندا صالحلرئن قانيني تؤکدولر. ۱۴ کور کئمي کوچه‌لرده دولانيرديلار،
قانلا نجئس ائدئلر،
اِله کي، هچ کس اونلارين پالتارلارينا دَيه بئلمئردي. ۱۵ اونلارا قيشقيريرديلار: “ای نجئسلر، ردّ اولون!
ائتئلئن بورادان، بئزه دَيمه‌يئن، ردّ اولون!”
اونلار قاچقين، سرگردان دولانارکن
آيري مئلّتلر ددئلر:
“بونلار بورادا آرتيق بئزئمله قالماسينلار!” ۱۶ ربّئن حوضوري اونلاري پَرَن-پَرَن ساليب،
اونلارا تزه‌دن نظر سالماياجاق؛
اونلار کاهئنلره حؤرمت اتمه‌دئلر،
آغساقّال‌لارا لوطف گؤرسدمه‌دئلر. ۱۷ آمّا گئنه ده بوش يِره کؤمک گؤزله‌مَکدن
گؤزلرئمئز طاقتدن دوشدو،
بئزي قورتارا بئلمه‌ين مئلّتي
هِي گؤزله‌دئک، گلمه‌دي. ۱۸ قدم به قدم آرخاميزدان تعقئب اتدئلر،
اِله کي، کوچه‌لرده گَزه بئلمئرئک.
آخيريميز چاتدي، گونلرئمئز بئتدي،
عاقئبتئمئز آخيرا يِتدي. ۱۹ بئزي تعقئب ادنلر
گؤيلرده‌کي قارتاللاردان سورعتلي‌ ائدئلر؛
داغلاردا بئزي تعقئب اتدئلر،
کمئن قوروب صحرادا بئزي گؤزله‌دئلر. ۲۰ حيات نفسئمئز، ربّئن مسح اتدئيي
اونلارين خندقلرئنده ياخالاندي،
حال بوکي ديئردئک: “اونون کؤلگه‌سئنده
مئلّتلرئن ائچئنده ياشاياجاغيق.” ۲۱ ای عوص اؤلکه‌سئنده ياشايان اِدوم قيزي،
سِوئن، فَرَحلَن!
سن ده بو کاسادان ائچه‌جکسن،
مست اولوب، اؤزونو چيلپاق اده‌جکسن. ۲۲ ای صحيون قيزي، تقصئرئنئن جزاسي آخيرا چاتيب،
رب سني بئر داها اسئرلئيه گؤندرميه‌جک،
لاکئن ای اِدوم قيزي،
او، سنئن تقصئرئني جزاسينا چاتديراجاق،
گوناهلاريني اوزه چيخارداجاق.

- LAM
- ←
- ۴
- →

© 2008 Bible Society of Azerbaijan