- PRO
- ←
- ۱۶
- →

۱۶
۱ اوره‌يئن ترتئباتي ائنسانينکي‌دير،
آمّا دئلئن جاوابي ربدندئر. ۲ ائنسانين بوتون يوللاري اؤز نظرئنده طاهئردئر،
لاکئن روحلاري تفتئش ادن ربدئر. ۳ ائشلرئني ربّه بوراخ،
فئکئرلرئن برقرار اولار. ۴ رب هر شيي مقصدئنه مووافئق ياراديب،
بلي، حتّا شر آداملاري بلا گونو اوچون. ۵ اوره‌يئنده مغرور اولان آدام ربّه مکروهدور؛
دوغرودان دا جزاسيز قالماز. ۶ صالحلئک و وفا ائله فسادين اوستو اؤرتولر،
ربدن قورخماقلا آدام پئسلئکدن دؤنر. ۷ آدامين يوللاري ربّئن خوشونا گلسه،
دوشمنلرئني ده اونونلا باريشديرار. ۸ صالحلئکله قازانيلان آز شي،
حاقسيز يوللا اولان بول گلئردن ياخشي‌دير. ۹ ائنسان اوره‌يئنده اؤزو اوچون يول قورار،
لاکئن رب قدملرئني هئدايت ادر. ۱۰ ائلاهي قرار پادشاهين دوداقلاريندادير؛
حؤکم اتمکده اونون آغزي گرک سهو اتمه‌سئن. ۱۱ دوغرو تره‌زي و چکي ربّئندئر؛
او، تورباداکي هر چکي داشيني موعيّن ادر. ۱۲ شرارت اتمک پادشاهلارا مکروهدور،
چونکي بئر تخت صالحلئکله برقرار اولار. ۱۳ صالح دوداقلاردان پادشاهلار خوشلانارلار،
اونلار دوز دانيشانلاري سِوَرلر. ۱۴ پادشاهين قضبي اؤلوم الچئسئدئر،
آمّا حئکمتلي آدام اونون اوستونو اؤرتر. ۱۵ پادشاهين اوزونون نوروندا حيات وار،
راضيليغي ياز ياغيشي گتئرن بولودا اوخشار. ۱۶ حئکمت قازانماق قيزيلدان نه قدر ياخشي‌دير!
بلي، آنلاق قازانماق گوموشدن داها افضلدئر. ۱۷ دوز آداملارين جادّه‌سي پئسلئکدن دؤنمکدئر؛
يولونو ساخلايان آدام جانيني حئفظ ادر. ۱۸ هلاکتدن قاباق تکبّور گدر،
ييخيلماقدان قاباق دا مغرور اورک. ۱۹ مظلوم بئر آداملا باشي آشاغي اولماق،
تکبّورلو آداملارلا قارت ماليني پايلاشماقدان ياخشي‌دير. ۲۰ سؤزه دئقّت ادن ياخشيليق تاپار،
ربّه توکّول ادن نه بختوردئر! ۲۱ اوره‌يي حئکمتلي اولان دا فهئم چاغيريلار،
دوداقلارين شئرئنلئيي علمي آرتيرار. ۲۲ عاغيل، صاحئبئنه حيات بولاغي‌دير،
لاکئن سفه‌لرئن تربئيه‌سي سفه‌لئکدئر. ۲۳ حئکمتلي آدامين اوره‌يي اونون آغزيني آغيلّي ادر،
دوداقلاري اوستونه علم آرتيرار. ۲۴ خوش سؤزلر شان بالي کئمي‌دئر،
جانا شئرئندئر، سوموکلره شفا. ۲۵ يول وار کي، آدامين قاباغيندا دوز گؤرونور،
آمّا آخيري اؤلومدور. ۲۶ زحمتکش آدام اؤزو اوچون زحمت چکر،
چونکي آج آغزي اونو مجبور ادر. ۲۷ ياراماز آدام پئسلئک قازار،
دوداقلاريندا اله بئل کي، يانديران اود وار. ۲۸ اَيري آدام داعوا سالار،
سؤز گزدئرن آدام دا ياخين دوستلاري بئربئرئندن آييرار. ۲۹ زور دئين آدام اؤز قونشوسونو آلدادار،
اونو ياخشي اولمايان بئر يولا چکر. ۳۰ نئيّتي حئيله‌لي اولان گؤز وورار؛
دوداق بوزَر، شر قورار. ۳۱ آغارميش ساچلار شرف تاجي‌دير،
صالحلئک يولونون قازانجي‌دير. ۳۲ گج قضبلنمک ائگئد اولماقدان ياخشي‌دير،
نفسئنه حاکئم اولماق دا بئر شهري آلماقدان ياخشي‌دير. ۳۳ پوشک اَتَکده آتيلار،
آمّا اونون هر حؤکمو ربدن گلر.

- PRO
- ←
- ۱۶
- →

© 2008 Bible Society of Azerbaijan