- PSA
- ←
- ۷۴
- →

۷۴
۱ اي تاري،
نه اوچون بئزي ابده کئمي بوراخيبسان؟
نه اوچون قضبئن اؤز اوتلاغينين قويونلاري اوستونه توتوشوب؟ ۲ قدئم زاماندان اؤزونه آلديغين جاماعاتيني خاطيرلا؛
ساتين آلديغين اؤز مئراثيني، اؤز قبئله‌ني،
ساکئن اولدوغون بو صحيون داغيني. ۳ قدملرئني ابدي وئرانه‌لر طرفئنه دؤندَر؛
دوشمن موقدّس يرده اولان هر شيي آرادان آپاردي. ۴ دوشمنلرئن جاماعات ييغيلان يرئن اورتاسيندا نعره چکدئلر،
بايراقلاريني ظفر علامتي اوچون دئکدئلر. ۵ او آداملارا اوخشاييرديلار کي،
آغاجلاري کسمک اوچون بالتا قالديريرلار. ۶ موقدّس يرئن بوتون اويما ائشلرئني،
بالتالار و چکوجلارلا، هاميسيني بئردن سينديريب تؤکدولر. ۷ سنئن موقدّس يرئنه اود ووردولار؛
آدينين ساکئن اولدوغو يري تورپاغا چيرپديلار. ۸ اورکلرئنده ددئلر: “گلئن اونلاري تامامن محو ادک.”
اؤلکه‌ده جاماعاتين تاري اوچون ييغيلديغي بوتون يرلري يانديرديلار. ۹ علامتلرئمئزي آرتيق گؤرموروک؛
داها پيغمبر يوخدور،
آراميزدا هچ کس بئلمئر نه واختا کئمي. ۱۰ نه واختا کئمي دوشمن سنه حقارت اده‌جک، اي تاري؟
مگر سنئن آدينا خصم ابده کئمي کوفر دئيه‌جک؟ ۱۱ نه اوچون الئني، صاغ الئني، گري چکئرسن؟
اونو قوينوندان چيخارت و اونلاري محو ات. ۱۲ اي تاري، قدئم زاماندان بري پادشاهيمسان؛
ير اوزونده نئجات گتئرن سنسن. ۱۳ سن دهنزي اؤز قووّتئنله بؤلدون؛
دهنز اژداهالارينين باشيني اَزدئن، ۱۴ لئوياتانين باشيني پارچالايان سن ائدئن،
سن اونو چؤل حيوانلارينا يمک اوچون وردئن. ۱۵ سن بولاغي فيشقيرتدين، سلي آخيتدين؛
سن ائدئن کی، همئشه‌آخان چايلاري قوروتدون. ۱۶ گوندوز سنئن‌دئر، گجه ده سنئن؛
آيي، گونو سن حاضيرلادين. ۱۷ يرئن بوتون سرحدلرئني سن قويوبسان؛
يايي و قيشي سن ياراديبسان ۱۸ دوشمنئن نجه سنه حقارت اتدئيئني خاطيرلا، يارب،
عاغيلسيز خالقين سنئن آدينا نجه کوفر ددئيئني! ۱۹ اؤز قومرونون جانيني وحشي حيوانا ورمه،
اؤز فاغيرلارينين حياتيني ابده کئمي اونوتما. ۲۰ عهده باخ!
چونکي اؤلکه‌نئن هر قارانليق يري ظولم يوواسي اولوب. ۲۱ قويما مظلوم آدام اوتانيب گري دؤنسون،
قوي فاغير و مؤحتاج آدام سنئن آدينا حمد اتسئن. ۲۲ قالخ اي تاري، اؤز داعواني يِرئت،
عاغيلسيز آدامين بوتون گون سنه حقارت اتدئيئني خاطيرلا. ۲۳ دوشمنلرئنئن سسئني ياددان چيخارتما؛
سنئن ضئدّئنه قالخانلارين ولوله‌سي دائم چوخالير.

- PSA
- ←
- ۷۴
- →

© 2008 Bible Society of Azerbaijan