- MAT
- ←
- ۲۲
- →

۲۲
توي ضئيافتئنئن مثلي
(لوقا 14:‏15-‏24) ۱ عئسا گئنه اونلارا مثل​لر​له دانيشيب ددي: ۲ “گؤيون پادشاهليغي اوغلونا توي ضئيافتي ورن بئر پادشاها بنزر. ۳ او، قوللاريني گؤنده‌ردي کي، توي ضئيافتئنه دعوت اولونانلاري چاغيرسينلار، آمّا اونلار گلمک ائستمه‌دئلر. ۴ پادشاه اؤزگه قوللاري بئر داها گؤنده‌رئب اونلارا ددي: «دعوت اولونانلارا ديئن کي: {باخين، سوفرم حاضيردير؛ اؤکوزلر و بسلنمئش ماللار کسئلمئش، هر شي حاضيردير. توي مجلئسئنه گلئن.}» ۵ لاکئن اونلار اعتئنا اتمه‌يئب اؤز يوللارينا گتدئلر؛ بئرئسي زمئسئنه، بئرئسي تئجارتئنه گتدي. ۶ قالانلاري دا اونون قوللاريني توتدولار و تحقئر ادئب اؤلدوردولر. ۷ پادشاه قضبلندي و قوشونلاريني گؤنده‌رئب، او قاتئل​لري محو اتدي، شهرلرئني ده يانديردي. ۸ او زامان قوللارينا ددي: «توي مجلئسي حاضيردير، لاکئن چاغيريلميش قوناقلار بونا لايئق ديئلدئرلر. ۹ کوچه​لر باشينا گدئن و تاپديغينيز هر آدامي توي مجلئسئنه دعوت ادئن.» ۱۰ بلجه، قوللار يوللارا چيخديلار، ياخشيدان پئسدن تاپديقلاري هر کسي ييغديلار و توي مجلئسي قوناقلارلا دولدو. ۱۱ پادشاه قوناقلاري گؤرمک اوچون مجلئسه گئرنده، اورادا توي پالتاري گيمه​مئش بئر نفري گؤردو. ۱۲ و اونا ددي: «دوستوم! توي پالتاري گيمه​مئش بورايا نجه گئردئن؟» آدامين دئلي توتولدو. ۱۳ او زامان پادشاه نؤکرلرئنه ددي: «اونون ال-آياغيني باغلايين و گؤتوروب چؤل قارانليغينا آتين؛ او يره کي، اورادا آغلاشما و دئش قيجيرتماسي اولاجاق.» ۱۴ چونکي دعوت اولونموشلار چوخ، آمّا سچئلمئشلر آزديرلار.”
قيصره باج ورمک حاقّيندا ۱۵ او زامان فرئسئلر موشاوئره اتدئلر کي، اونو سؤز اوستونده نجه توتسونلار. ۱۶ اؤز شاگئردلرئني هئرودچولارلا بئر يرده عئسانين يانينا گؤنده‌رئب ددئلر: “اوستاد! بئلئرئک کي، سن صادئق بئر آدامسان و تارينين يولونو دوغرولوقلا اؤيره‌دئرسن و هچ کسدن ده طرفدارليق اتمئرسن، چونکي هچ کسئن نه طبقه​دن اولدوغونا باخميرسان. ۱۷ ائندي بئزه ده گؤرک، سنئن نظرئن نه‌دئر؟ قيصره باج ورمک جائزدئر يا يوخ؟” ۱۸ لاکئن عئسا اونلارين پئس نئيّتلرئني بئلدئيئندن اونلارا ددي: “مني نه اوچون ائمتاحان ادئرسئنئز، اي رئياکارلار؟ ۱۹ باج وردئيئنئز سئکّه​ني منه گؤرسدئن.” اونلار اونا بئر دئنار گتئردئلر. ۲۰ عئسا اونلارا ددي: “سئکّه​نئن اوستونده‌کي بو صورت و يازي کئمئندئر؟” ۲۱ ددئلر: “قيصرئن.” او واخت عئسا اونلارا ددي: “اگر اله‌دئر، قيصرئنکئني قيصره، تارينينکيني دا تارييا ورئن.” ۲۲ اونلار بونو اشئدنده حيران قالديلار و عئساني ترک ادئب گتدئلر.
دئرئلمک حاقّيندا بئر سوآل ۲۳ همئن گون “دئرئلمه يوخدور” دئين صادوقئلر عئسانين يانينا گلئب اوندان سوروشدولار: ۲۴ “اوستاد! موسا ديئب: «اگر بئر آدام اوشاغي اولمادان اؤلسه، قارداشي اونون دولونو آليب اؤلن قارداشينا نسئل يتئشدئرسئن.» ۲۵ بئزئم آراميزدا يدّي قارداش وار ائدي. بئرئنجئسي اِولندي و اؤلدو. اوشاغي اولماديغيندان آرواديني قارداشي اوچون قويدو. ۲۶ ائکئنجئسي و اوچونجوسو، حتّا يدّئنجئسئنه قدر اِله اولدو. ۲۷ هاميسيندان سونرا دا او آرواد اؤلدو. ۲۸ ائندي قئيامت گونونده، آرواد او يدّي نفردن کئمئن آروادي اولاجاق؟ چونکي هاميسي اونونلا اولنمئش ائدئلر.” ۲۹ عئسا جاواب ورئب اونلارا ددي: “سئز سهو ادئرسئنئز، چونکي نه موقدّس يازيلاري بئلئرسئنئز نه ده تارينين قودرتئني. ۳۰ اونا گؤره کي، قئيامت گونونده نه اِوله‌نرلر، نه ده اَره گِدَرلر. آنجاق گؤيده‌کي ملکلر کئمي اولارلار. ۳۱ مگر اؤلولرئن دئرئلمه‌سي حاقّيندا تاري طرفئندن سئزه ديئلن سؤزو اوخوماييبسينيز: ۳۲ «من ائبراهئمئن تاريسي، ائسحاقين تاريسي، و يعقوبون تاريسي‌يام!» تاري اؤلولرئن يوخ، دئرئلرئن تاريسي‌دير.” ۳۳ جاماعات بونو اشئدئب اونون تعلئمئندن تعجّوبلندئلر.
تارينين لاپ بؤيوک امري ۳۴ فرئسئلر، عئسانين صادوقئلرئن آغيزلاريني باغلاديغيني اشئدن واخت، بئر يره ييغيلديلار. ۳۵ اونلاردان بئري کي، شرئعت عالئمي ائدي، عئساني ائمتاحان اتمک اوچون اوندان سوروشدو: ۳۶ “اوستاد! شرئعتئن لاپ بؤيوک امري هانسي‌دير؟” ۳۷ عئسا اونا ددي: “رب تاريني بوتون اوره‌يئنله، بوتون جانينلا، و بوتون فئکرئنله سو. ۳۸ بو، بئرئنجي و لاپ بؤيوک امردئر. ۳۹ بونا بنزه‌ين ائکئنجئسي ده بودور: قونشونو اؤزون کئمي سو. ۴۰ بوتون شرئعت و پيغمبرلرئن سؤزلري بو ائکي حؤکمون اوستونده دورور.”
مسئح کئمئن اوغلودور؟ ۴۱ فرئسئلر بئر يره ييغيلاندا عئسا اونلاردان سوروشدو: ۴۲ “مسئح حاقّيندا نه دوشونورسونوز؟ او، کئمئن اوغلودور؟” اونلار ددئلر: “داوودون اوغلو.” ۴۳ عئسا اونلارا ددي: “اگر اِله‌دئر، بس نه اوچون داوود روحدان ائلهام آليب، اونا رب خئطاب ادئر و ديئر کي، ۴۴ ربّ منئم ربّئمه ددي:
«دوشمنلرئني آياقلارينين آلتينا قويانا قدر،
صاغيمدا اوتور.» ۴۵ اگر داوود اونو رب چاغيرير، نجه اولور کي، او، داوودون اوغلو اولور؟” ۴۶ هچ کئم اونا، جاوابيندا بئر سؤز دئيه بئلمه‌دي. و او گوندن سونرا آرتيق هچ کس جسارت اتمه‌دي کي، اوندان بئر شي سوروشسون.

- MAT
- ←
- ۲۲
- →

© 2008 Bible Society of Azerbaijan