- PRO
- ←
- ۷
- →

۷
عئفّتسئز آروادين حئيله‌سي ۱
اوغلوم، سؤزلرئمي ساخلا،
وردئيئم امرلري يانيندا آنبار ات. ۲ امرلرئمي ساخلا کي، ياشاياسان.
سنه وردئيئم تعلئمي گؤزونون توخومو کئمي ساخلا. ۳ اونلاري بارماغينا تاخ،
اونلاري اوره‌يئنئن لؤوحه‌سئنه ياز. ۴ حئکمته ده: “سن منئم باجيمسان.”
آنلاغي اؤزونه لاپ ياخين قوحوم کئمي نظرده توت کي، ۵ سني عئفّتسئز آرواددان،
يومشاق سؤزلري ائله آلداتان زئناکار آرواددان حئفظ اتسئن. ۶ اوئمئن پَنجره‌سئندن،
چرچئوه‌نئن ائچئندن باخديم. ۷ ساده آداملار آراسيندا، جاوانلار آراسيندا،
عاغيلسيز بئر اوغلان گؤردوم؛ ۸ کوچه‌دن، او آروادين اِوئنئن تئنئندن کچئب،
اونون اِوئنئن يولوندان گدئردي؛ ۹ آلا قارانليقدا، گون باتاندا،
گجه دوشنده، هاوا قارالاندا، ۱۰ اورادا بئر آرواد، حئيله‌لي اورکله،
زانئيه پالتاريندا اونونلا گؤروشمه‌يه گلدي. ۱۱ او هاي-کويچودور، بي‌حيادير،
اونون آياقلاري اوده قالماز. ۱۲ گاه اشئکده، گاه دا ميدانلاردا،
هر تئنئن باشيندا کمئن چکر. ۱۳ بلجه او اوغلاني توتوب اؤپدو؛
حياسيز اوزله اونا ددي: ۱۴ “باريش قوربانلاريمي کسمه‌يه بورجلو ائدئم،
بو گون نذئرلرئمي يرئنه يتئرمئشم. ۱۵ اونون اوچون ده، سنئنله گؤروشمه‌يه چيخديم.
سني چوخ آختارديم و تاپميشام. ۱۶ ياتاغيما مئصئر کتانيندان توخونان
الوان اوز چکمئشم. ۱۷ يورغان-دوشه‌يئمي مورله،
عؤد آغاجي و دارچينلا عطئرله‌مئشم. ۱۸ گل، سحره کئمي دويونجا عشق ادک،
قوي سوگئدن کف آپاراق. ۱۹ چونکي اَرئم اوده ديئل،
اوزون بئر سفره گدئب. ۲۰ پول کئسه‌سئني گؤتوروب،
آيين بدئرلنمئش واختي اِوه گله‌جک.” ۲۱ چوخلو يومشاق سؤزلري ائله اونو توولادي،
شئرئن دئله توتوب يولدان چيخارتدي. ۲۲ اوغلان بئردن اونون دالينجا گتدي؛
کسئلمه‌يه گدن بئر اؤکوز کئمي،
کمنده سالينان بئر مارال کئمي کي، ۲۳ بئر اوخ جئيه‌رئني دشسئن،
تله طرفئنه تله‌سن بئر قوش کئمي،
بئلمئردي کي، بو اوخ اونون جانيني آلاجاق. ۲۴ اونا گؤره ده، اوغوللاريم، ائندي منه قولاق آسين.
آغزيمدان چيخان سؤزلره دئقّت ادئن. ۲۵ قويما اوره‌يئن او آروادين يوللارينا دؤنسون.
اونون يولونا دؤنمه. ۲۶ چونکي او چوخ کئشئلري هلاکا آپاريب،
اونون الئنده اؤلن آداملارين سايي چوخدور. ۲۷ اونون اِوي اؤلولر دئيارينين يولودور.
اؤلوم اوتاقلارينا اِنئر.

- PRO
- ←
- ۷
- →

© 2008 Bible Society of Azerbaijan