- JER
- ←
- ۴۲
- →

۴۲
اِرِميانين مئصئره گتمه‌مک حاقيندا مصلحتي ۱ بوتون قوشون باشچيلاري، قارِاَخ اوغلو يوخانان، هوشَعيا اوغلو يِزَنيا و بؤيوکدن کئچئيه قدر بوتون خالق اِرِميا پيغمبره ياخينلاشيب ۲ اونا ددئلر: “خاهئش ادئرئک، يالواريشيميز سنه مقبول اولسون، بئزئم اوچون-بو قالان خالق اوچون تارين ربّه دوعا ات، چونکي نجه کي اؤز گؤزونله ده گؤرورسن، گرچي بئر زامان بئر بؤيوک خالق ائدئک، آمّا ائندي بئزدن چوخ آزي قاليب. ۳ دوعا ات کي، تارين رب هارايا گده‌جيئمئزي، نه اده‌جيئمئزي بئزه بئلدئرسئن.” ۴ اِرِميا پيغمبر اونلارا ددي: “راضييام. ائسته‌دئيئنئز کئمي تارينيز ربّه دوعا اده‌جيم و باره‌نئزده رب نه جاواب ورسه، سئزه بئلدئره‌جيم. سئزدن هچ نه‌يي گئزلي ساخلاماياجاغام.” ۵ اونلار اِرِميايا ددئلر: “قوي رب اؤزو ضئدّئمئزه حقئقي و اعتئبارلي شاهئد اولسون اگر تارين ربّئن بئزه بئلدئرمک اوچون سنه نازئل اتدئيي هر سؤزه عمل اتمه‌سک. ۶ سني يانينا گؤندردئيئمئز تاريميز ربّئن سؤزونو بَيَنسَک ده، بَيَنمه‌سَک ده، اونا قولاق آساجاغيق کي، ائشئمئز ياخشي گتسئن. بلی، تاريميز ربّئن سؤزونه قولاق آساجاغيق.” ۷ اون گون سونرا ربّئن سؤزو اِرِميايا نازئل اولدو. ۸ اِرِميا قارِاَخ اوغلو يوخاناني، اونونلا بئرلئکده اولان بوتون قوشون باشچيلاريني، بؤيوکدن کئچئيه قدر بوتون خالقي چاغيريب ۹ اونلارا ددي: “ائسرايئلئن تاريسي رب کي، يالواريشينيزي حوضورونا تقدئم اتمک اوچون منی اونون يانينا گؤنده‌ردئنئز، بله ديئر: ۱۰ «اگر بو اؤلکه‌ده قالاسينيز، من سئزي برپا اده‌رم، داها داغيتمارام، سئزي اَکه‌رم، داها چيخارتمارام. چونکي باشينيزا گتئردئيئم بلايا گؤره قوصّه‌لئيَم. ۱۱ بابئل پادشاهيندان قورخمايين. سئز اوندان قورخورسونوز، آمّا قورخمايين.» رب بويورور. «چونکي من سئزئنله‌يم و سئزي آزاد ادئب اونون اَلئندن قورتاراجاغام. ۱۲ من سئزه مرحمت گؤرسده‌جيم کي، او دا رحم ادئب سئزي اؤز تورپاغينيزا قايتارسين.» ۱۳ لاکئن اگر سئز «بو تورپاقدا ياشاماياجاغيق» دئيه‌رک تارينيز ربّئن سؤزونه قولاق آسماياسينيز، ۱۴ اگر دئيه‌سئنئز کي، يوخ، بئز مئصئر تورپاغينا گده‌جيئک و اورادا قالاجاغيق. اورادا موحارئبه گؤرميه‌جيئک، کَره‌ناي سَسي اشئتميه‌جيئک، آجليق چکميه‌جيئک.» ۱۵ اوندا، ای قالان يهودالي‌لار، ربّئن سؤزونو اِشئدئن. ائسرايئلئن تاريسي اولان قوشونلار ربّی بله ديئر: «اگر سئز، دوغرودان دا، مئصئره گدئب اورادا ساکئن اولماغي قرارا آلاسينيز، ۱۶ او زامان قورخدوغونوز هَمن قيلينج مئصئر تورپاغيندا سئزه يِتئشه‌جک. قورخدوغونوز آجليق مئصئرده سئزي تعقئب اده‌جک و اورادا اؤله‌جکسئنئز. ۱۷ مئصئره گدئب ساکئن اولماغي قرارا آلان هر کس قيلينج، آجليق و وبادان اؤله‌جک. اونلاردان هچ کس صاغ قالماياجاق، باشلارينا گتئردئيئم بلادان قاچيب قورتارماياجاق.» ۱۸ چونکي ائسرايئلئن تاريسي اولان قوشونلار ربّی بله ديئر: «اورشَلئمده ياشايانلارين اوستونه نجه قضبئم و حئدّتئم تؤکولوب، سئز مئصئره گده‌سئنئز، اِلَجه حئدّتئم اوستونوزه تؤکوله‌جک. سئز لعنت، دهشت، نئفرئن و روسوايچيليق هدفي اولاجاقسينيز؛ بئر داها بو يري گؤرميه‌جکسئنئز.» ۱۹ ای يهودانين قالان خالقي، سئزئن اوچون رب «مئصئره گتمه‌يئن» ددی. ياخشي بئلئن کي، بو گون سئزه خبر وردئم. ۲۰ چونکي سئز فلاکت گتئرن بئر سهو اتدئنئز. منی تارينيز ربّئن يانينا گؤنده‌رئب دِدئنئز: «تاريميز ربّه بئزئم اوچون دوعا ات، تاريميز ربّئن دئيه‌جيي هر شيي بئزه بئلدئر، بئز اِله ده اده‌رئک.» ۲۱ من بو گون سئزه خبر وردئم، آمّا سئز حله ده هچ بئر ائشده تارينيز ربّئن سؤزونه کي، دِمه‌يي اوچون منی يانينيزا گؤنده‌رئب، قولاق آسماييبسينيز. ۲۲ ائندي ياخشي بئلئن کي، گدئب ساکئن اولماق ائسته‌دئيئنئز يرده قيلينج، آجليق و وبادان اؤله‌جکسئنئز.”

- JER
- ←
- ۴۲
- →

© 2008 Bible Society of Azerbaijan