- ECC
- ←
- ۱۱
- →

۱۱
۱ چؤره‌يئني سولار اوستونه آت، چونکي چوخ گونلردن سونرا اونو تاپارسان. ۲ يدّي کئشئيه، حتّا سکّئز کئشئيه پاي ور، چونکي ير اوزونده نه پئس گون گله‌جيئني بئلمئرسن. ۳ اگر بولودلار ياغيشدان دولو اولسالار، اؤزلرئني ير اوزونه بوشالدارلار؛ اگر بئر آغاج دا جنوب و يا شئمال طرفئنه ييخيلسا، اِله ييخيلديغي يرده ده قالار. ۴ يلي موشاهئده ادن توخوم سَپمَز، بولودلاري گؤرن ده بئچمَز. ۵ نجه کي، يلئن يولونو بئلمئرسن، نجه کي، بويلو آروادين قارنيندا سوموکلرئن نجه بؤيودويونو بئلمئرسن، اِله ده، بوتون بو شيلري يارادان تارينين ائشلرئني بئلمئرسن. ۶ توخومونو سحر واختي سَپ، آخشاما قدر اَلئني دئنجلمک اوچون چکمه؛ چونکي بئلمئرسن کي، بو ياخشي اولاجاق، يوخسا او، يا دا هر ائکئسي بئرلئکده ياخشي اولاجاقلار.
جاوانليغيندا سني ياراداني اونوتما ۷ دوغرودان دا ائشيق شئرئندئر، گونشي گؤرمک ده گؤزلره خوشدور؛ ۸ بئر آدام چوخ ائللر ده ياشاسا، اونلارين هاميسيندا شادليقلا ياشاسين. لاکئن قارانليق گونلرئن اولدوغونو دا ياددان چيخارتماسين، چونکي اونلار چوخ اولاجاقلار. گله‌جک هر شي باطئلدئر. ۹ ای جاوان، جاوانليغيندا سِوئن، قوي اوره‌يئن سني جاوانليق گونلرئنده سِوئندئرسئن؛ اوره‌يئنئن ائسته‌دئيئنده، گؤزلرئنئن گؤردوکلرئنده يِري؛ لاکئن بئل کي، تاري بونلارين هاميسينا گؤره سني موحاکئمه اده‌جکدئر. ۱۰ اوندان اؤتری ده، کَدَري اوره‌يئندن چيخارت، زحمتي ده بدنئندن اوزاقلاشدير، چونکي جاوانليق دا، جاوانليغين قووّتي ده باطئلدير.

- ECC
- ←
- ۱۱
- →

© 2008 Bible Society of Azerbaijan