- JOS
- ←
- ۴
- →

۴
يادئگار اولان اون ‌ائکي داش ۱ بوتون مئلّت کامئل اوردون چاييني کچندن سونرا، رب يوشَعه ددي: ۲ “خالق آراسيندان اؤزونه اون‌ائکي کئشي گؤتور، يعني هر قبئله‌دن بئر نفر. ۳ اونلارا امر ادئب ده: «بورادان، اوردون چايينين اورتاسيندان، کاهئنلرئن آياقلارينين مؤحکم دوردوغو يردن اون ائکي داش گؤتورون. بو داشلاري آپاريب بو گجه قالديغينيز يرده قويون.»” ۴ يوشَع ائسرايئل اؤولادلارينين آراسيندان سچدئيي اون ائکي کئشئني چاغيردي، هر قبئله‌دن بئر نفري. ۵ يوشَع اونلارا ددي: “تارينيز ربّئن سانديغي قاباغيندان، اوردون چايينين اورتاسينا کچئب، ائسرايئل قبئله‌لرئنئن سايينا گؤره هر بئرئنئز چئينئنئزه بئر داش گؤتورون. ۶ قوي بو سئزئن آرانيزدا بئر علامت اولسون. سئزدن سونرا اؤولادلارينيز «بو داشلار ندئر؟» سوروشاندا، ۷ اونلارا بله دئيَرسئنئز: «اونا گؤره دئر کي، اوردون چايينين سولاري ربّئن عهد سانديغينين قاباغيندا کسئلدي؛ عهد سانديغيني اوردون چاييندان کچئردنده، اوردون چايينين سولاري کسئلمئشدي.» بلجه بو داشلار ائسرايئل اؤولادلارينا ابدی بئر يادئگار اولاجاق.” ۸ ائسرايئللی‌لر يوشَعئن امر اتدئيي کئمي اتدئلر و ربّئن يوشَعه ددئيي کئمي، ائسرايئل قبئله‌لرئنئن سايينا گؤره اوردون چايينين اورتاسيندان اون‌ائکي داش گؤتوردولر. داشلاري اؤزلري ائله گجه قالاجاقلاري يِره آپاريب، اونلاري اورادا يِره قويدولار. ۹ سونرا يوشَع اوردون چايينين اورتاسيندا، عهد سانديغيني داشييان کاهئنلرئن آياقلارينين مؤحکم دوردوغو يِره، اون ائکي داش قويدو. اونلار بو گونه قدر اوراداديرلار. ۱۰ سانديغي داشييان کاهئنلر اوردون چايينين اورتاسيندا دايانميشديلار، اِله کي، خالقا دمک اوچون ربّئن يوشَعه امر اتدئيي شيلر قورتاردي. نجه کي، موسا يوشَعه امراتمئشدي. خالق تَله‌سئک چايي کچدئلر. ۱۱ خالق چايي کچئب قورتاراندان سونرا، ربّئن سانديغي و کاهئنلر خالقين قاباغينا کچدئلر. ۱۲ رِعوبئنلی‌لر، جادلي‌لار و مِنَسّه قبئله‌سئنئن ياريسي موسانين اونلارا ددئيي کئمي سئلاحلانيب، ائسرايئل اؤولادلارينين قاباغيندا چايي کچدئلر. ۱۳ دؤيوش اوچون سئلاحلانميش قيرخ مئن قدر آدام ربّئن قاباغيندا اَرئحا اووالارينا کچدئلر. ۱۴ او گون رب يوشَعي بوتون ائسرايئل خالقينين گؤزونده اوجالتدي. اونلار دا يوشعه چوخ حؤرمت گؤرستدئلر، نجه کي، موسايا اونون بوتون عؤمرو بويو گؤرستمئشدئلر. ۱۵ رب يوشَعه ددي: ۱۶ “شهادت سانديغيني داشييان کاهئنلره امر ات کي، اوردون چاييندان چيخسينلار.” ۱۷ يوشَع ده کاهئنلره امر ادئب ددي: “اوردون چاييندان چيخين!” ۱۸ ربّئن عهد سانديغيني داشييان کاهئنلر اوردون چايينين اورتاسيندان چيخاندا، کاهئنلرئن آياقلاري قورولوق تورپاغا دَيَن واخت، اوردون چايينين سولاري اؤز يرئنه قاييتدي. گئنه اوّلکي کئمي سولار داشيب بوتون ساحئل‌لري باسدي. ۱۹ بئرئنجي آيين اونونجو گونونده، خالق اوردون چاييندان چيخيب، اَرئحانين شرق سرحدئنده اولان گئلگالدا اوردوگاه قوردولار. ۲۰ يوشَع اوردون چاييندان گؤتورولموش همئن اون‌ائکي داشي گئلگالدا قوردو. ۲۱ او، ائسرايئل اؤولادلارينا ددي: “سونرا اؤولادلارينيز آتالاريندان «بو داشلار نَيه گؤره‌دئر؟» سوروشاندا، ۲۲ اؤولادلارينيزا ديئن: «ائسرايئللی‌لر اوردون چاييني قورولوق يِر اوستونده کچدئلر.» ۲۳ چونکي تارينيز رب اوردون چايينين سولاريني سئز کچنه قدر قوروتدو، نجه کي، تارينيز رب قيرميزي دهنزه اتمئشدي و بئز کچنه قدر اونون سويونو قاباغيميزدا قوروتدو. ۲۴ اله کي، ير اوزونون بوتون خالقلاري ربّئن اَلئنئن قودرتلي اولدوغونو بئلسئن و سئز ده تارينيز ربدن ابده کئمي قورخاسينيز.”

- JOS
- ←
- ۴
- →

© 2008 Bible Society of Azerbaijan