- COL
- ←
- ۴
- →

۴
موختلئف نصئحتلر ۱
اي آغالار، قوللارينيز باره​سئنده عدالت و ائنصاف گؤرسه‌دئن. بئلئن کي، سئزئن ده گؤيده بئر آغانيز وار. ۲ اؤزونوزو دوعايا وقف ادئن و اوندا شوکورله اوياق اولون. ۳ همن حالدا بئزئم اوچون ده دوعا ادئن کي، کلام اوچون تاري بئزه بئر قاپي آچسين و مسئحئن سئرّئني اعلان ادئم کي، اونون خاطئرئنه ده زئندانا دوشموشم. ۴ اِله کي، اونو واضح بئر شکئلده نجه کي، گرکدئر، بيان ادئم. ۵ خارئجده‌کئلرله حئکمتله رفتار ادئب، هر واختي قَنئمت بئلئن. ۶ قويون سؤزونوز همئشه فيضلي اولسون، دوز قاتيلميش کئمي اولسون کي، هر کسه نجه گرک جاواب وره​جه‌يئنئزي بئله​سئنئز. ۷ سوگئلي قارداش و امئن خئدمتکار و ربده همکاريميز اولان تئخئکوس هامي احواليمي سئزه بئلدئره​جک. ۸ من اونو آنجاق بونون اوچون سئزئن يانينيزا گؤنده‌ردئم کي، سئز بئزئم احوالاتيميزدان خبردار اولاسينيز و اوره‌يئنئزه تسلّي ورسئن. ۹ امئن و سوگئلي قارداش اونسئموس دا کي، سئزدندئر، اونونلادير. اونلار سئزه بورانين هامي احوالاتيني بئلدئره​جکلر. ۱۰ منئمله بئرلئکده محبوس اولان اَرئسترخوس دا سئزه سالام گؤنده‌رئر؛ هم ده بارنابانين باجيسي اوغلو (کي، اونون باره​سئنده سئزه سئفارئش اولوب کي، اگر يانينيزا گلسه، اونو قبول ادئن.) ۱۱ و يوستوس چاغيريلان عئسا دا؛ ختنه اهلئندن آنجاق بونلار منئمله تارينين پادشاهليغي اوچون همکارديرلار و منه تسلّي ورئبلر. ۱۲ سئزدن اولان اِپِفراس کي، اؤزونو عئسا مسئحئن قوللوغونا وقف ادئب، سئزه سالام گؤنده‌رئر و هر زامان دوعالاريندا سئزئن اوچون جهد ادئر کي، سئز تارينين بوتون ائراده​سئنده کامئل يقئنله کامئل داياناسينيز. ۱۳ اونون حاقّيندا شهادت ورئرم کي، سئزئن اوچون و لاودئکئيه و هئيراپولئسده اولانلار اوچون چوخ قيرتلي‌دئر. ۱۴ سوگئلي حکئم لوقا و دئماس دا سئزه سالام گؤنده‌رئرلر. ۱۵ لاودئکئيه​ده اولان قارداشلارا سالام گؤنده‌رئن، نئمفا و اونون اوئنده اولان کئلئسايا دا. ۱۶ بو مکتوب سئزئن آرانيزدا اوخوندوقدان سونرا، لاودئکئيه​لئلرئن کئلئساسيندا دا اوخونسون. سئز ده لاودئکئيه​دن گلن مکتوبومو اوخويون. ۱۷ آرخئپوسا ديئن: “ربده سنه تاپشيريلديغي خئدمته دئقّت ات کي، اونو باشا چاتديراسان.” ۱۸ من پولوس بو سالامي اؤز ​اَلئمله يازيرام. حبسده اولدوغومو يادينيزدا ساخلايين. فيض سئزئنله اولسون.

- COL
- ←
- ۴
- →

© 2008 Bible Society of Azerbaijan