- ISA
- ←
- ۲۵
- →

۲۵
قورتولوش اوچون حَمد ۱
يارب، سن منئم تاريمسان،
سني اوجالداجاغام، سنئن آدينا حمدلر اوخوياجاغام.
چونکي سن قدئمدن بري مؤجوزه‌لرئني، نئيّتلرئني
کامئل وفادارليقلا حياتا کچئردئبسن. ۲ چونکي سن شهري بئر داش ييغينينا،
ائستِحکاملي شهري خاراباليغا دؤنده‌رئبسن.
او شهر ياد اِللی‌لرئن سارايي ائدي،
اوندان اثر-علامت قالماييب،
او بئر داها برپا اولونماز. ۳ بونا گؤره قووّتلي خالقلار سني عئزّتلَندئره‌جک.
قدّار مئلّتلره منصوب شهرلر سندن قورخاجاق. ۴ چونکي سن يوخسولا سيغيناجاق،
سيخينتي ائچئنده اولان مؤحتاجا پناهگاه،
طوفان واختي چارداق،
ائستئلئک واختي کؤلگه‌لئک اولوبسان.
چونکي قدّارلارين نفسي دووارا چارپان طوفان کئمئدئر. ۵ ياد اللی‌لرئن نعره‌سئني چؤل سيجاغي کئمي باسديريرسان؛
بولودون کؤلگه‌سي، سيجاغي نجه قيرير،
قدّار آداملارين نغمه سَسلري اِله قيريلير.
ربّئن حاضيرلاديغي ضئيافت ۶ بو داغدا قوشونلارين ربّی بوتون خالقلار اوچون لذئذ ضئيافت قوراجاق؛
ياغلي يمکلردن، گؤزل شرابلاردان عئبارت ضئيافت وره‌جک،
اورادا لاپ لذئذ يمکلر، لاپ دادلي شرابلار اولاجاق. ۷ بو داغدا بوتون خالقلارين اوستونده‌کي اؤرتويو،
بوتون مئلّتلرئن اوستونه سَرئلَن توخونما اؤرتويو گؤتوره‌جک. ۸ اؤلومو ابدی اولاراق يوخ اده‌جک،
پروردئگار رب بوتون آداملارين اوزوندن گؤز ياشلاريني سئله‌جک،
بوتون ير اوزوندن خالقينين روسوايچيليغيني گؤتوره‌جک.
چونکي رب بله ديئب. ۹ او گون دئيه‌جکلر:
“باخ، بودور بئزئم تاريميز کي،
نئجاتيميز اوچون اونا اومئد باغلاميشيق،
بودور او رب کي، اونا اومئد باغلاميشيق؛
گلئن، سِوئنَک و بئزه ورن نئجاتيندا شادليق اِدَک!”
ربّئن موآبا وردئيي جزا ۱۰ ربّئن اَلي بو داغين اوستونده قالاجاق،
آمّا موآب پِيئنلئيه دوشَن سامان کئمي تاپداق آلتيندا قالاجاق. ۱۱ نجه بئر اوزَن، اوزَرکَن، اَل-قول آتير،
موآب دا پِيئنلئکده اِله اَل-قول آتاجاق،
آمّا رب موآبين تکبّورونو اَللرئنئن فَندگئرلئيي ائله بئرلئکده آلچالداجاق. ۱۲ او، سنئن ائستِحکاملاريني،
اوجا دووارلاريني يِره اِندئره‌جک،
داغيديب يِرله بئر اده‌جک.

- ISA
- ←
- ۲۵
- →

© 2008 Bible Society of Azerbaijan